﻿Revistă de
analiză şi
informaţie
culturală
Anul VII • Nr. 100 • iulie 2014 • editat de INTOL PRESS - ECOSTAR 21 • www.culturaarsmundi.ro
www.globalartfusion.com  • www.pcichirdan.go.ro • cichirdan@yahoo.com
ISSN 1844 - 2358
ISSN-L 1844 - 2358
LITERE-N HORE, 
LA ANIVERSARE
Cât de ţinut între palme trebuie să fii de Domnul să poţi vieţuiîntr-o vale de râu însemnat,  cu margini buze de dealuri ce
merg sus la munte, înspre masivul Cozia, spre dealurile Petrişorului,
ale Ocnelor, Băbenilor, Popeştilor şi Firijbei, cu spinări bouri de
piatră coborând din Capela, cu braţe prelungi de colnic fără început
şi sfârşit care intră şi ies din văiugi  de Vlădeşti, de Păuşeşti Măglaşi,
toate legate de cărările apelor sau ale tălpilor de Gura Văii şi
Muereasca! Un Deal Negru uneşte tot estul cu sudul, iar în mijloc, pe
fir de legendă stă căuşul, oraşul luminilor noastre, casa. Ce „picior de
plai”! Întrupat din vechi legende şi noi cânturi, din vechi albii de ape
şi noi baraje, din străvechi mănăstiri şi biserici împrospătate de noi
straturi de flori şi proaspete voci ieşite din strane, oraşul şi murmurul
său, când de jale, când de bucurie se oglindeşte în privirile noastre şi-
n ale filelor de carte, ale paginilor de reviste, rămânând mărturii ale
răbojului vâlcean pe marele răboj românesc. Şi dintre file de ziar sau
de carte, câte brazde de plug taie suişuri de pante, câte cercuri se
strâng, se desfac, se desprind în bucle în jurul turlelor ortodoxiei
noastre, câte mioare ca neaua trec înainte şi-napoi dinspre munte
ocolind valea, răsărind în ecou de talangă şi de strigăt de miel sau de
ied, în lătrat de dulău şi îndemn de cioban! Şi ce horă lumească se
întinde-ntre ele pe sunet de frunză cântată de nai sau de fluier, de
vechi şi de noi instrumente! Şi cât de bogat poţi să fii purtând pe
buricele degetelor praf înnegrit de tiparniţă adus dinspre mânăstirea
Govora, dinspre Arhiepiscopia Râmnicului sau purtat de zefir din-
spre tiparniţa Arhimandritului Veniamin Micle de la Bistriţa! Cât de
veselă-i ziua ce-ncepe cu deschiderea horei pe „de-aş muri de dor, de
dor/ nici la vară nu mă-nsor”!  Sprinţar, cântecul, ca şi cucul prevesti-
tor de-nceput, se continuă-n glas, ciripit de pui…  „cântă puiul cucu-
lui/ pe crenguţa mărului” …apoi creşte şi se  întrupează în horă. Şi
se-ntinde o horă mare, din ea desprinzându-se alta, şi altele. Horele
aduc sârbele din care perechi se desprind, făcând învârtitele. Din
clopotniţe bat clopote, ciocănelele bat toacele, din filarmonică ies
valuri de glasuri din coruri, din instrumente măiestre  note se aruncă-
n suite, sonate şi arii. Iar dintre ele se înalţă ca un laitmotiv grav, inte-
riorizat şi o Carmina Burana, în compunerea căreia, Carl Orff, legat
la ochi, primise de mult din mâna destinului sunetele ce i-au fost
aşezate pe portativ, parcă scrise anume pentru un loc îndepărtat, loc
ce le-a primit în inima sa, mai degrabă şi mai aproape decât alte
locuri… „O, Fortuna velut luna, statu variabilis…” prinde înzecit
urechea şi sufletul! Ce înşiruire de sunete se aştern peste paginile
devenite litere, ce straniu fundal sonor permanent devine permanenţă
literar-culturală!  Prin vrerea Fortunei a apărut în Râmnicu-Vâlcea,
demult, o redacţie pe cât de ciudată, pe atât de valoroasă. Căci dacă
o redacţie obişnuită se sprijină pe braţe de redactori, ajutoare de
redactori, tehnologie computerizată cu n specialişti it, colaboratori,
fotografi, etc, aici, în compunerea şi aşezarea articolelor ce formează
un singur număr de revistă Cultura vâlceană, număr ce la această
apariţie părăseşte ordinul zecilor încadrându-se în cel al sutelor,
redacţia se sprijină pe însăşi fiinţatorul ei, acesta devenind omul-
orchestră al unui întreg domeniu „omiletic, catehetic, laic şi ludic” ar
spune părintele arhimandrit Veniamin Micle de la mănăstirea
Bistriţa. Admirativi şi mândri de noi, noi cei care mai dăm câte-o
mână de ajutor ne umflăm în pene precum curcanii, învârtindu-ne.
Cădem în păcatul mândriei de sine. Numai că Fortuna n-ar fi
Fortuna, dacă n-ar şi redistribui mărimea şi rotaţiile cercurilor,
aşezându-le acolo unde şi când trebuie, ca şi-n aşezarea coroanelor
pe capetele ce vor fi încoronate.  Ne aşezăm aşadar cuminţi pe
locurile ce se ocupă de cititori, citind. Un editorial de informaţie
culturală s-a transformat treptat într-o revistă culturală în care nu
găseşti doar o simplă agendă culturală bilunară sau lunară, ci găseşti
ÎNTRE „POVESTEA VORBII 21” ŞI
„CULTURA ARS MUNDI”
(„OGLINDA” LUI CICHIRDAN)
După revoluţia Română din 1989, au apărut în municipiulRâmnicu Vâlcea numeroase publicaţii: reviste, edituri, peri-
odice, gazete, foi satirice, cotidiene („efemeride” - este sinonimul
grecesc al cuvântului ziar) în frunte cu primul cotidian particular din
România: „Curierul de Vâlcea” (întemeiat pe mai vechiul „Orizont”;
şi din suplimentele culturale ale căruia a apărut „Curierul literar şi
artistic pentru românii de pretutindeni”, o instituţie culturală de un
recunoscut prestigiu, apărând cultura scrisă (condus de scriitorul şi
jurnalistul Ioan Barbu); „Reporter”(avându-l redactor şef pe Alex
Parolea Moga); „Experiment”, „Şapte zile”, „Alternativa”, „Alutus”,
„Lumina Lumii”(revistă de cultură teologică, editată de Episcopia
Râmnicului, avându-l redactor şef pe Ioan St. Lazăr); apoi
„Ţânţarul”(George Achim), „Viaţa Vâlcii” (direcţionată de Petre
Tănăsoiaca); „Vocea Vâlcii” (Romeo Popescu) „Vâlcea City” şi
„Curierul de Râmnic” (Silviu Popescu); „Info Puls” (condus de
Constantin Tanislav); „Monitorul” (Suplimentul cultural şi Artistic
avându-l director pe Mircea Monu), „Publicitatea 1”... Nu în ultimul
rând editurile care au (şi) imprimerii proprii: „Almarom”, „Regal”,
„Filmar”, „Antim Ivireanul”, „Conphys”, „Adrianso”, „Bibliostar”,
„Silviana” etc.  
Şi înainte de 1989, cultura (în speţă „rezistenţă prin cultură”)
supravieţuise, în periodice apreciate precum „Vâlcea literară” ,
revistă a Societăţii literare „Anton Pann”, condusă de dramaturgul şi
publicistul Doru Moţoc, unindu-i ambiţios pe „scriitorii olteni din
întreaga ţară” („Filială” a Uniunii Scriitorilor, la a cărei înfinţare în
sept. 1983 au fost de faţă Dumitru Radu Popescu (preşedinte) , Dinu
Săraru şi criticul N. Manolescu).
Pe lângă poeţi, prozatori, publicişti, reporteri, traducători, figu-
rau acolo şi cronici despre realizările unor artişti plastici reconoscuţi,
expoziţii personale de grup: pictură, grafică, imagini ale unor mo-
numente sculpturale, de for public etc.
Revoluţia din decembrie 1989 (prăbuşirea regimului totalitar şi a
dictaturii), a impus pe lângă drepturile fundamentale ale omului (şi)
o explozie fără precedent a libertăţilor de expresie, dar şi instituirea
unei „cenzuri economice”, impuse de noile condiţii şi de „luxul
tiparului”. Au apărut, tot astfel, o serie de instituţii, cu desăvârşire
noi - ale audiovizualului, precum „Vâlcea Unu” (condusă de Emilian
Frâncu şi Wili Cosmescu);      „Etalon” (condusă de Iulian Margu);
Radio „Horion” (al lui Ioan Horia Horăscu); „Metronom” (Chirca).
Odată cu apariţia Internetului (1996) şi invenţia cotidienelor şi
revistelor „on-line”, cultivând noi genuri publicistice, scurte,
aproape teleprogramatice, în stare să înlocuiască editorialul, ati-
tudinea, opinia, precum este „Twitter-ul”, iată, cultura scrisă
(existând ca imprimare, tiraj, tipăritură, pe suport de hârtie), a intrat
într-o acerbă criză, numită de „vizibilitate”, „un con de umbră”,
concurată fiind de multe ori agresiv, neloial şi chiar vulgar, de
diversele genuri şi forme, noi, ale Audio-Vizualului.
În Vâlcea, au apărut, pe lângă „filiale” ale Antenelor, ProTV-
ului, România Tv, şi „Global Art Fussion”, „Interferenţa Artelor”,
„Public TV” (ultimele trei, Dragoş Comănescu şi Petre Cichirdan,
2005).
Informaţii fierbinţi, oferite de specialiştii şi oficialităţile
Consiliului European, cu prilejul derulării programului „Riga-
Capitală Culturală Europeană” - 2014, au re-impus conceptul de
apărare şi conservare a „valorilor culturii”, intreprinse, prin timp, de
carte şi presa tipărită.
Sărbătorind 500 de ani de existenţă, fascinantă, a „Galaxiei
Gutenberg” (cea dintâi carte în arabă, poloneză, letonă; şi cea dintâi
tipăritură „Torah” în Riga, la 1514!); primele Biblii în limbile
naţionale, în Europa, - toate aceste aniversări au impus un înoit
deziderat cultural-european: „Imprimeria digitală” - „A doua naştere
a erei Gutemberg!”
*
Cum a intervenit, însă, în actul cultural, care nu trebuie confun-
dat cu jurnalismul ieftin ori „publicistica politică diurnă”, în cazul
complexei vieţi spiritual-religioase a Râmnicului Vâlcii, un propaga-
tor al „Interferenţei Artelor”, aşa cum este poetul, cronicarul literar
şi muzical, prozatorul şi sculptorul Petre Cichirdan - redactorul şef
al publicaţiilor vâlcene: „Povestea vorbei”, „Forum 10”, „Seniorii”,
şi directorul revistei de analiză şi atitudine culturală „Cultura
vâlceană” şi al revistei on line „Cultura Ars Mundi”(reviste ale
asociaţiilor  intelectualilor: Forumul  Cultural al Râmnicului,
Asociaţiei Seniorilor, şi ECOSTAR 21)?
Om cu studii tehnice (politehnist), însă şi discipol în ucenicia şi
studenţia sa, al sculptorului Constantin Lucaci şi al legendarului pro-
fesor Leca Morariu, al pictorului Emil Ştefănescu (Râmnicu Vâlcea)
şi Victor Gaga (Timişoara), Petre Cichirdan a debutat ca poet fiind
în aceeaşi vreme, autor de design (industrial) şi sculptură cibernetică
(execuţie pe maşini cu comandă numerică a unor forme „sculpturale,
aerodinamice”, în cadrul Intreprinderii de Avioane Craiova); vezi
volumele „Transfigurări”, „Caietul gri” şi „Carmine”, în care se
găsesc mărturii-explicaţii-copii după documente ale timpului.
Traducător (libretist) al poeziei „arhaice”, din „Carmina Burana”, el
are permanente preocupări care ţin de civilizaţia sunetului şi al lem-
nului: cronica muzicală şi sculptura în lemn, dar şi de simbolurile
profund religioase, cultivate în pictura sa pe sticlă şi lemn.
Cichirdan a preluat cea mai veche revistă „antonpannească” a
spaţiului spiritual-vâlcean: „Povestea vorbei”, în 2006. S-a
„înhămat,” cum s-a spus atunci, după Revoluţie, la o „instituţie
aflată în pericol - Cultura scrisă”.
„Povestea vorbei” este o fericită expresie a proverbialului Anton
Pann, pentru că descinde din ideea cardinală a strămoşilor latini:
„verba volant!”. Ea a devenit o „lege” a Audio-Vizualului universal,
de astăzi: vorba, oralitatea vie - care călătoreşte, circulă, „zboară”
mai rapid decât cuvântul tipărit (întârziind în imprimerie, depozitat
în chioşcuri, librării, edituri, biblioteci ş.a.). Prima şoaptă sacră a
Bibliei, „cuvântul lui Dumnezeu,”   s-a văzut concurată agresiv şi
vijelios, de multe ori neloial, pe unde, de către cine?... s-a spus (şi
pronunţat) în diverse chipuri; iată unul din ele:
„Galaxia...Marconi”!...
Graficianul, publicistul, sculptorul Cichirdan a avut drept colab-
oratori permanenţi oamenii Forumului Cultural al Râmnicului, o
societate de elită, de intelectuali, dăruiţi condeiului, de diverse pro-
fesii: medici, avocaţi, militari, ingineri, filologi şi istorici, preoţi,
arhitecţi, muzicieni etc. Ceea ce le era „oprimat”, restrâns, interzis,
cenzurat, înainte de 1989 (împreună cu Constantin Poenaru a lucrat
la revistele samizdat create de acesta:1968 - 1971), le este îngăduit,
permis, îndeplinit, azi - o fascinaţie, devoţiune, dragoste - faţă de
„litera sfântă, tipărită!”, mântuitoare!
„Povestea vorbii 21” (devenită din 2012) şi „Cultura vâlceană”
(2008) cuprind, în general, toate rubricile clasice: editorial, cronică,
recenzie de carte, reportaj, interviu, poezie, proză, note de călătorie,
teatru, polemici şi traduceri, şi nu în ultimul rând, muzica-sublima
artă a sunetului educat.
Cu toate acestea (contradicţii între presa scrisă şi vorbită) a
apărut, la Petre Cichirdan, o evoluţie surprinzătoare, spectaculoasă,
în stare să împace, să concilieze, să aproprie cultura scrisă şi tipărită
de cultura audio-vizuală. Cu ziarul şi cartea în mână, urmărim pe
„Cultura Ars Mundi” interpretarea concertului, imagini din expoziţii

recent recenzate!
Într-o eră a unei rapidităţi (promptitudinii) fără precedent, a
variilor tehnici digitale, computere, copiatoare, telefonie celulară,
alte aparate ultrasofisticate, sateliţi - toată lumea trăieşte,
participă, comite act cultural; ideea unei expresii „volante”, uni-
versale şi humoreşti: absolut toată lumea...fotografiază, filmează,
cântă, călătoreşte, valsează pe undele audio-video (v. şi expresia
filosofică banalizată: lumea ca Teatru, ca Voinţă şi Reprezentare;
lemea ca sckeks şi show!).
Domnişoare de onoare, secretare, alte fete cu fiţe şi burlăciţe,
amante tentante, paparazzi, persoane „intrigante”, ţin în dreptul
frumoşilor ochi aparate-bijuterii şi ... eternizează clipe, momente
şi schiţe!... Vedem - vizualizăm, chiar şi la buletine de ştiri, ima-
gini surpirnse de amatori, unele teribile, „în direct”, dar şi imagini
„prinse de aparatele unor firme de supraveghere în staţiile Peco,
sau chiar la semafoare! Unele sunt anonime, insidioase, vulgare,
ori „catastrofale”, afectând „emoţional” spectatorul. 
Suntem, în concluzie, copleşiţi, asfixiaţi, înecaţi - într-un
„ocean de imagini”. 
Unele idei surprinse sunt efemere, virtuale, murind „în faşe”;
altele ajung „probe”chiar pe mesele procurorilor, ori
judecătorilor...
Un om cu adevărat cult va simţi, însă obsidional, nevoia unui
ochi (şi priviri) educate, formate, profesionalizate; rafinamentul şi
perfecţiunea profesionalismului! Astfel, întâlnindu-l pe Petre
Cichirdan, cu mai multe pricini şi prilejuri culturale, l-am putut
observa şi studia, aproape ca pe un „artist la lucru”, publicist şi
„personaj literar”.
Redactorul şef, poetul şi editorialistul Culturii vâlcene s-a
transformat şi într-un reporter audio-vizual, cu adevărat profe-
sionalizat. O enormă muncă, în teren, un ochi educat, care
utilizează imaginea/cuvântul, în aceeaşi vreme; mi s-a părut, cu
certitudine, o iubire, în actul cultural şi publicistic contemporan,
o împlinire şi realizare, demne de cel mai înalt interes. La
Festivalul Vlad Ţepeş, între mit şi realitate (2009, Aref-Argeş), P.
Cichirdan a operat filmări complexe ale conferinţelor, atitudinilor
şi concluziilor unor istorici de seamă, precum „americanul” Radu
Florescu; apoi Constantin Vergatti, Constantin Rezachevici ş.a.,
din care a tipărit, în revistele girate de el, diverse fragmente,
polemici, atitudini, orale (prelucrate, alert, cu mijloacele
„interferenţei genurilor”.
La Festivalul Cerurile Oltului, omagiindu-l pe ilustrul scriitor,
prelat şi fost diplomat Valeriu Bartolomeu Anania (organizat de
dl. Ioan Barbu, cu concursul Acad. Mihai Cimpoi, în anul 2012,
la Rm. Vâlcea), Petre Cichirdan a operat filmării (reportaje) „en
detail”, nu doar asupra conferinţelor, ci şi lansărilor de carte,
inaugurării unor expoziţii de grup, mese rotunde, etc.  Aşijderi: la
Simpozionul naţional „Vasile Militaru, de la Ocnele Mari
(Vâlcea), în cadrul Academiei de sub pământ”, filmând, în
amănunt, la expunerile invitaţiilor, premiile, recitalurile, vizitarea
închisorii prăbuşite (şi a salinei noi), până la cimitir (mormântul
poetului, slujba ortodoxă) ş.a.
Ultima oară (şi e în discuţie, ceea ce am observat noi), la
Simpozionul Naţional „Ansamblul Brâncuţi de la Tg. Jiu, la 75 de
ani,” d.sa a înregistrat „audio-video” conferinţele, luările de
poziţie şi atitudinea unor Victor Ponta-prim ministrul, Philippe
Gustin-ambasadorul Franţei la Bucureşti,  Lilian Zamfiroiu-direc-
torul Institutului Cultural Român; scriitori, brâncuşiologi, istorici
de artă, precum Sorana Georgescu Gorjan. Idei, unele spectacu-
loase, îndrăzneţe, sclipitor orale (retorice), intrând în numerele
revistelor pe nov-dec. 2013, în coloanele „Povestii vorbii 21”, ca
informaţii culturale, fierbinţi, accesibile publicului, dincolo de
nivelul „sec”, „uscat”, „academic”.
La Concursul Naţional de Satiră şi Umor: Epigrama -
„Povestea vorbei” (Rm. Vâlcea, nov. 2013), au trecut de pe
peliculă, în paginile tipărite, „voci” şi „condeie”, „dueluri
satirice”, epigrame memorabile şi mini-conferinţe, închinate unui
„gen literar antic, latin”, care a ajuns, la fel de „sclipitor” până în
zilele noastre; reţinând numele unor maeştri, precum Ştefan
Cazimir, George Corbu, Nicolae Dragoş, Traian Dobrinescu,
Petre Gigea, Nichi Ursei, ale căror expuneri retorice au trecut în
coloanele revistei „Cultura vâlceană”, precum texte, fragmente,
reportaje, informaţii fierbinţi „culturale”, „vizualizând” un
melanj, între cultura audio-vizuală şi cea  scrisă (tipărită) formân-
du-se „încrângături”, forme noi, la limita dintre editorial şi inter-
viu, expunere-confesiune, reportaj-opinie-idei „incandescente”,
„aventuri” (orale) ale relatării (şi opiniilor „diverse”).
Direcţionând „Povestea vorbii 21” şi „Cultura vâlceană” dl.
Petre Cichirdan a întrepins un efort publicistic excepţional,
aproape costisitor (funcţie de multitudinea evenimentelor) şi o
face, până azi, în actualitatea imediată. Instituţii ale culturii scrise
(clasice), revistele merg la cititori, în biblioteci, şcoli etc. Însă,
paralel cu ele, se cultivă şi o arhivă digitală (filmată-un depozit de
„documente” - ale epocii) de un interes imens, în urma eforturilor
sale de reporter în teren. Această relaţie scris-audiovizual este o
inovaţie!... Funcţionează, aşadar (şi) pe Internet, ca o complexi-
tate de expresie, de fierbinte „priză”, în contemporaneitate, „acu-
mulând” valori publicistice, culturale, ştiinţifice, până la aspectul
educaţiei şi politicului.
Undeva, aici, poetul, graficianul, publicistul, cu studii
inginereşti, propagator al culturii, tipărite (poezie, proză, repor-
taj), realizează şi un aspect apreciabil al stării civilizaţiei (numită
„a imaginii”); îngemănarea Literei (Cuvântului) cu Imaginea
(ikon, care a dat în limba română cuvântul „Icoană!”).
„Conflictul”, prin veacuri, despre care vorbise şi Sfântul
Augustin, în opera sa „De civita dei”, între „imaginea profană”
(politică) şi „întâietatea cuvântului biblic”, a apărut (îl putem
„vizualiza”, azi), luând forme insidioase şi agresive. (Lucrurile s-
au observat şi în culturile neo-protestante, care ignoră iconografia
sacră de pe murii catedralelor ortodoxe şi catolice, înlocuind-o cu
„polifonia vocilor” şi predicilor „nedesăvârşite”, „anonime”.)
Sub ochii noştri, la Tg. Jiu şi Craiova (în 18-20 februarie a.c),
tot cu prilejul unor importante evenimente legate de brandul
Brâncuşi (studenţia, educaţia sa, în cadrul Şcolii de arte şi meserii,
din capitala Băniei), l-am surprins, la lucru pe Petre Cichirdan. O
conferinţă expusă oral concentrat, esenţail, diferă infinit de un
text lung, doct şi complicat. Şi mai este ceva: în antichitate se
numea Retorică (arta oratoriei), ignorată de numeroşi artişti şi
politicieni, în secolul trecut, XX. Am receptat voci „spectaculare”
şi memorabile şi altele, monotone, „arodine”, „aritmice”. E o
deplasare importantă de „accent”, impusă de vijelioasa amploare
a audiovizualului contemporan. Cine nu are voce, ritm, fluenţă,
sonanţă se dă la fund! Aşa s-a impus, acolo, şi Mihai Sporiş, un
alt om de cultură, făcând parte din elitele Râmnicului...
Într-o cronică literară, pe care i-am dedicat-o în revista
„Scrisul Românesc”, la romanul lui P. Cichirdan - „Oglinda”, am
surprins „noutăţile” audio (vizualului), ca temă de proză. Ideea e
stendhaliană chiar şi astăzi: „romanul e o oglindă, purtată de-a
lungul unui drum”!
În romanul „Oglinda” descoperim „inteligenţa” „vieţilor”,
„artelor” şi „lumescului”. „Ne reflectăm în oglindă, fiindcă nu
putem înlătura uitarea, emoţia-asupra timpului, scurs; şi nici
starea poetică, visarea-cele ce însoţesc, permanent, demersul nos-
tru”.
„Arhiva” digitală a dlui Petre Cichirdan, trăind şi expunându-
se în chip virtual, online e în comparaţie cu circulaţia revistelor,
la îndemâna oricui, iubitori de noi fapte culturale, pe internet, la
„Cultura Ars Mundi” (o adevărată instituţie creată şi condusă de
cei doi Cichirdani, Simion-Petre şi Bogdan). Astfel, îmi închipui
de ce un cunoscut critic litarar a întrebat, la Craiova, la
festivităţile „Brâncuşi”, pe un tânăr brâncuşiolog din Bucureşti: 
„Dumneavoastră figuraţi? Vă regăsiţi? Sunteţi în Oglinda lui
Petre Cichirdan?”
tot ce-i trebuie spiritului să se înalţe, tot ce-i trebuie memoriei să nu-şi
şteargă numele şi strădania creatorilor dispăruţi dintre noi. Ne găsim
calea formată din mii de poteci şerpuind printre pagini, printre literele
dispuse în hore, aducând prinos de mulţumire întemeietorului, scribului
revistei. La apariţia cu numărul o sută, dorim acesteia încă multe altele
pentru înălţarea  noastră spirituală, iar omului-orchestră ascuns  în
spatele ei, multă sănătate şi putere de muncă şi acelaşi har. Că mult har
are acela care pictează, sculptează, scrie poezie, cântă la violoncel mân-
uind arcuşul pe deasupra oraşului, scoţând sunete-file de revistă! Mulţi,
mulţi  ani fiinţatorule de reviste, multe, multe apariţii de-acum înainte,
revistă! 
Revistei „Cultura  vâlceană” din psalmi, din cânturi, din hore, prin
litere-n hore, recunoştinţă!
27 iulie 2014  
Pictopoeme de Jerry
McDaniel - un american
,,La curţile dorului”
Vocea vibrantă, plină de sonorități semantice, dezvăluind maiușor auditoriului tainicile conținuturi din poemele scrise de
Lucian Blaga, rostite de poeta și actrița Lidia Lazu în anul 2008, în
America, au constituit, cred, momentul declanșator al inspirației pentru
artistul Jerry McDaniel, în realizarea seriei de tablouri cu titlul "Vreau
să joc!" Lectura aprofundată a versurilor, în traducerea lui Andrei
Codrescu, l-au condus apoi spre înțelegerea bogăției de sensuri a uni-
versului acestui excepțional poet român.
Jerry Mc Daniel răstoarnă cu noblețe, respect și empatie străvechiul
dicton latin "ut pictura poesis", atribuind, de această dată, mai întîi,
poeziei rolul de actant și agent al talentului său. Conexiunea dintre
poezie și pictură se realizează într-un demers firesc, poezia se
eternizează prin tușe filigranate, ca versurile blagiene, într-o policromie
exuberantă de la roz, roșu, la violet și galben, iar pictura împrumută
fiorul liric, indicibilul, tăcerea creatoare, elanul extatic - atît de caracte-
ristice universului liric al autorului intrat demult în circuitul valorilor
mondiale.
În ,,Portret cu ochi și gură” avem în față o surprinzătoare ilustrare a
unui vers celebru: ,,Eu nu strivesc corola de minuni a lumii”, dacă gîn-
dul ne-ar trimite la abstracțiuni, greu decriptabile, însă pictorul ameri-
can recurge la simplitatea, nu lesne de realizat, de fapt, a unui portret din
flori diafane cu o paletă de tonuri alegre de roz și albastru, amintindu-
ne parcă de Van Gogh sau Gustav Klimt.
Remarcabile sunt,  tot în această filiație și atmosferă, pînzele cu
“Lebăda și fata”, “Vreau să joc!” și “Pasărea Paradis”, pentru ultima,
reprezentarea poetului sub forma zborului, în spațiul transcendent în
care locuiește de fapt această ființă, demonstrează subtila aprehensiune
pentru poezia lui Lucian Blaga.
Actul cultural săvîrșit de Jerry McDaniel, prin tablourile sale, ca un
comentariu simpatetic, profund deschis la versurile poetului se constitu-
ie într-o punte de legătură confraternă dintre America și România.
În poemul “Suprema ardere” întîlnim versurile: ,,Dacă lumina ar
cânta / văzîndu-și puzderia / noi am vedea cum cântecul / consumă
materia. ”
În acest punct și în acest mesaj, cei doi artiști se întîlnesc într-o
consonanță afectuoasă și prietenească.
Maria URBANOVICI
FELIX SIMA
CASA DINTR-UN COLŢ DE RAI
O ipoteză în secolul nostru:
Pictorul flamand...a pictat un tablou. 
O casă în tablou, cu penelul încărcat de 
culorile diafane ale primăverii. 
Ca o primăvară flamandă… crudă,
„verde crud” bacovian.
Cineva a văzut tabloul pictat 
de pictorul flamand 
şi a hotărât să îşi construiască o casă
aidoma celei din tablou.
Şi a ieşit casa reală, conform dorinţelor sale.
Sau, putem lua invers ipoteza:
Cineva a construit o casă, conform gândurilor sale,
într-un colţ de Rai al ţării…
Pictorul flamand…vizitat casa şi
i-a pictat tabloul.
Tabloul acesta se află în Casa aceasta 
despre care tot scriu la rânduri şi nu mă mai opresc…
...Du-mă  Doamne-nspre lumină
Şi mă scoate din mormânt
Din mormântul cel de tină-n
Care zac pe-acest pământ
Şi când luna cu-a ei rază
Lumina-va al meu destin
Scoate-mă-n conştiiţa trează
Şi redă-mi harul divin
Ce pierdut-am pe coclauri
De prin lupta-acestei vieţi
Nevisând nicicând la lauri…
Luminează-mi dimineţi
Şi când seara-ncet va pune
Umbra ei pe mersul greu
Ia-mă din deşertăciune
Şi du-mă-nspre visul meu
Du-mă Doamne du-mă-ntruna
Dinspre lacrimă-nspre vis
Luminându-mă în turma 
Ce-a plecat spre Paradis...
Sept. ‘13RUGĂ...
VASIAN
MIRCESCU

INTERVIUL ANULUI. UN MONAH LA 75 DE ANI
Petre Cichirdan: Luna aceasta, 7 iulie, aţi aniversat, v-am sărbă-
torit, aniversat 75 de ani de viaţă (mulţi înainte-încă odată) şi am
simţit nevoia (am observat-o şi la ceilalţi) de a şti mai multe-deşi
cunoşteam arborele genealogic al familiei Micle-despre dumneavoas-
tră, despre înaintaşii Prea Cuvioşiei Voastre... Am văzut şi la
Primărie, când v-au decernat titlul de Cetăţean de Onoare al
Costeştiului, câtă emoţie era pe faţa fiecăruia când aţi declarat că,
citez, „prezenţa familiei mele în Costeşti este semnalată prin docu-
ment încă din secolul XVI, când cneazul Micle vinde o proprietate în
Costeşti”. Pentru o localitate din vechea Ţară Românească, aceasta
este o informaţie colosală... nivelează-documentează gradul de civili-
zaţie-acelaşi-al celor două principate, valah şi transilvănean! Un
cneaz-prinţ în lumea slavă-vinde teren aici-pe Olt-pe graniţa dintre
lumea apuseană şi lumea orientală! Nu cred, că, dacă nu erau acelaşi
lucru, cele două comunităţi, putea cneazul Micle să cumpere şi să
vândă pământ aici!... 
Veniamin Micle:  Da, într-adevăr, cu ajutorul bunului Dumnezeu,
anul acesta împlinesc 75 de ani. Printre preocupările mele de istorie,
a fost şi aceea de a cunoaşte trecutul familiei Micle, mai ales că la vâr-
sta de 7 ani, tatăl meu mi-a destăinuit-probabil o iniţiere-rostind
solemn: „Să nu uiţi, suntem viţă nobilă, dar să nu spui la cineva, să
audă ăştia!”; era prin anul 1946, când se instaura regimul comunist.
N-am spus nimănui, însă ideea m-a preocupat de-a lungul vieţii, dar
nu înţelegeam cum suntem „viţă nobilă”, noi,
simpli ţărani din Ţara Chioarului! Taina urma să
mi se dezvăluie mai târziu.  În anul 1998, cu
ocazia unui Congres al directorilor tuturor
muzeelor de istorie din ţară, întrunit la Râmnicu
Vâlcea, domnul Mihai Dăncuş, directorul
Muzeului de istorie din Sighetu Marmaţiei,
auzind despre mine-ştiind că familia Micle
aparţine nobilimii maramureşene-m-a vizitat la
Mănăstirea Bistriţa. După o amabilă convorbire
asupra temei, mi-a promis documentaţie cores-
punzătoare; reîntors în Ţara Maramureşului,
Domnia Sa şi-a îndeplinit promisiunea. În acest
mod am intrat în posesia primelor documente,
fotocopii ale Diplomelor maramureşene, pe
care regii Angevini ai Ungariei le-au dăruit stră-
moşilor mei, cu ocazia recunoaşterii nobilităţii
lor. Din ele, am aflat că primul strămoş al meu,
menţionat documentar, era cnez de pe valea
Marei din Maramureş. Cnezul Micle din
Costeşti a fost unul dintre descendenţii acestei
familii, adeverind o anumită migrare prin pără-
sirea devălmăşiei tradiţionale, dar care s-a sta-
bilit tot în zone locuite de populaţie româneas-
că. Fenomenul acestei expansiuni denotă  vita-
litatea la care ajunsese această veche familie,
precum şi atingerea unei faze de evoluţie care îi
făcea compatibili cu ceilalţi nobili din Ţara Românească.  
Vă rugăm să spuneţi cititorilor noştri, cine erau cnezii, ce repre-
zentau ei în societatea românească?Şi trebuie să fac o remarcă, la
prima întrebare am folosit cuvântul „cneaz” fiindcă aşa l-am perce-
put, oral, atunci, la primărie. Există vreo legătură cu legenda ruseas-
că „Cneazul Igor”, Prinţ  al Novgorodului, care trebuia să-şi apere
ţara de poloveţi (cumani)? ...pe care mai târziu compozitorul rus,
Borodin, îi imortalizează în opera cu acelaşi nume scriind pentru par-
tea coregrafică „Dansurile polovţiene”, cu alte cuvinte „Dansurile
cumanilor”?
Se ştie că pentru denumirea posesorilor de pământ, deci a nobili-
lor în concepţia feudală, românii foloseau străvechiul termen de cnez;
ei formau elita comunităţilor locale, libere şi independente, ridicaţi la
acel nivel prin evoluţia internă a societăţii, precum şi a contactelor
avute cu diferite triburi migratoare. În secolele XII–XIII, cnezii evo-
luaseră  spre statutul de stăpâni ai satelor, întemeindu-şi drepturile pe
o situaţie juridică, necontestată de nimeni, în cadrul sătesc. Ulterior,
din rândurile lor, va lua naştere nobilimea românească. Documentar,
atât cnezii români, cât şi cnezatele lor, sunt atestate în secolul al XII-
lea. În epoca respectivă, existau  toponime derivate din cuvântul kenez
(cnez), fiind cunoscută localitatea Kenesna la vadul Tisei, sau
Mănăstirea Kenez, pomenită într-un document din anul 1192. Acest
fenomen indică faptul că noţiunea se impusese deja prin  vechimea ei.
În secolul al XIII-lea, cnezii sunt menţionaţi de călugărul Rogerius,
fost canonic al Episcopiei de Oradea, luat captiv de tătari în timpul
invaziei din anul 1241; opera sa, Carmen miserabiles (Cântec de jale),
care descrie ororile săvârşite de tătari în Transilvania şi Ungaria, este
un important izvor documentar, întrucât atestă existenţa cnezilor, ca
reprezentanţi ai obştilor româneşti. Autorul vorbeşte despre o sută de
canesii – cum îi numeşte el – aleşi de populaţia locală ca să o repre-
zinte în faţa hanului tătar; fiecare dintre ei avea jurisdicţie peste mai
multe sate. Deci, se constată că această pătură socială forma clasa
fruntaşilor, stăpâni ai satelor, cu atribuţii administrative, politice şi
juridice.
Un lucru este clar: şi Cneazul Igor, şi cnezii noştri (e vorba de
aceeaşi perioadă) au luptat, primii împotriva cumanilor, ceilalţi (ai
noştri) împotriva tătarilor...Mi se pare o concluzie de luat în seamă
asupra controversaţilor cumani!...Ce se ştie despre primul strămoş al
familiei Micle?  
Primul strămoş al familiei Micle, cunoscut documentar, este cne-
zul Giula din Giuleşti-Maramureş; el apare întâia oară menţionat în
Diploma din 15 septembrie 1349, emisă de regele Ludovic I cel Mare
al Ungariei (1342–1382), care adevereşte că Giula din Giuleşti era
fiul lui Dragoş de Bedeu, viitorul Dragoş Vodă al Moldovei, menţio-
nat în Actul din 25 decembrie 1336. Aparţinând categoriei ostăşeşti de
„servientes regis”, Dragoş lupta în banderiul regal, anume creat de
rege pentru a avea posibilitatea să se dispenseze uneori de trupele
marilor nobili ai Regatului, care nu totdeauna erau supuşi. În această
calitate, el aparţinea micii nobilimi în
devenire, cu privilegii dobândite încă din
timpul regelui Andrei al II-lea (1205–
1235), prin Bula de Aur care îi garanta o
serie de drepturi. Mulţi dintre slujitorii
regelui locuiau la ţară, iar unii obţineau
anumite proprietăţi. În virtutea acestui
drept, Dragoş devenise coproprietar cu fra-
tele său Drag la Bedeu, moşie situată către
nord, pe unde trecea drumul mare ce ducea
din Maramureş spre Ungaria, deci mult
mai accesibil pentru un slujitor regal, decât
Giuleştii de pe Mara.  
Când devine cnezul Giula de Giuleşti
nobil recunoscut de regele Ungariei? În
timpul lui Ludovic I cel Mare sau în timpul
lui Carol Robert de Anjou? Este o chestiu-
ne importantă!... să scape regele din cata-
ractele Oltului şi să facă nobili atâţia
români! ?
Primul rege al Ungariei, care impune
un nou statut juridic cnezimii maramureşe-
ne a fost Carol Robert de Anjou, întărindu-
le prin scrisori regale drepturile lor ante-
rioare. După suirea sa pe tron, regele a
purtat războaie timp de 16 ani pentru nimicirea puterii oligarhilor
maghiari, obişnuiţi să comande regelui. Din perioada vizitei regale în
Maramureş, este cunoscută Diploma din 22 septembrie 1326, prin
care, românul maramureşean Stanislau Kenezy primea o moşie şi alte
privilegii, ca recunoştinţă pentru devotamentul şi serviciile sale. De
asemenea, regele Carol Robert, după campania din Ţara Românească,
emite mai multe diplome, precum cea din 16 februarie 1332, dată fii-
lor comitelui Briccius de Bathor, unde se amintesc serviciile a doi din-
tre aceşti fraţi: Ioan, comite de Sălaj, şi Leucus. Deci, în această
perioadă, marcată de evenimente politice şi militare, regele a donat o
diplomă cnezială lui Giula din Giuleşti, la care se referă Diploma din
1349, unde scrie că moşiile Giuleşti şi Nireş, „pe care odinioară,
preaînălţatul principe domnul Carol le hărăzise aceluiaşi Giula pentru
prea credincioasele şi vrednicele lui slujbe”, menţionând totodată,
referindu-se la conflictul cu voievodul Bogdan din Cuhea, că au fost
„arse şi mistuite de foc casele lui, spre marea pagubă şi pierdere a
pomenitului Giula şi a fiilor săi”. Nu-i exclus ca, în dezastrul provocat
de adepţii lui Bogdan, să fi dispărut şi documentele anterioare privind
familia lui Giula, mai ales că sunt cunoscute numeroase cazuri asemă-
nătoare în perioada Evului Mediu. Deci, Giula din Giuleşti a fost
recunoscut ca nobil român de către regele Carol Robert de Anjou,
printr-o diplomă la care se referă regele Ludovic I cel Mare, în anul
1349. 
Care este semnificaţia numelui Giula? Există şi o interpretare
fonetică maghiară?... Ghiula? Cred că varianta Ghiula cade de la
sine... Eu i-am spus unui prieten ungur că ei, maghiarii, se trag din
noi, şi nu noi, din ei!...era topit! Au căzut toate documentele de la
Budapesta-cele ascunse! de la Moscova-ascunse! Cred, dacă nu
cumva acestea spun adevărul, cad şi cele de la Vatican...Nu are cum
să fie ungurii, în Transilvania, înaintea noastră, până ce şi ruşii din
Rusia Kieveană au fost mai deodată cu noi, românii! ungurii fiind mai
aproape de neamul lui Attila...Şi-apoi ei au fost mereu în jur de vreo
zece milioane, în timp ce românii sau dacoromanii, sau dacoromânii
au fost, mereu, dublu decât ei...şi asta fiindcă, nu ne-am înmulţit ca
iepurii, ca ţiganii, cum ne fac ăştia din Noua Europă! Prin Traian şi
Coriolan, şi Carol suntem frate cu poporul german! şi evreu, şi car-
pato-dunărean, mai ales!
După fonetism, s-ar crede că numele Giula este maghiar, însă spe-
cialiştii în lingvistică au demonstrat că numele Giula este strâns legat
de toponimul „Alba Iulia”. Voievodul Gyla, Giula sau Iula, stăpân al
întregului teritoriu din Ultrasilvania – cum relatează Annonymus – s-
a opus expansiunii maghiare, dar a fost înfrânt, iar capitala sa de la
Alba Iulia a fost ocupată de maghiari. Prin secolele XIII–XIV, când
limba latină medievală a pătruns în cancelariile Transilvaniei, numele
Gyula (Iula) s-a transformat în cea de a doua particulă a numelui ora-
şului Bălgrad, Iulia; „alba” fiind traducerea slavonismului băl, în
limba română, născându-se astfel actual toponim: Alba Iulia. Numele
particular de Giula în onomastica maramureşeană, anterioară secolu-
lui al XIV-lea, a atras atenţia istoricilor. În acest sens, Ştefan Pascu
scria că Transilvania a avut trei voievozi care au purtat numele de
Giula: în 1002, era Giula cel Tânăr; în anii 1201 şi 1214, alt voievod
purta acest nume, iar între 1229–1231, era tot un Giula, „dar nu se
poate afirma că cei doi ultimi voievozi proveneau din Giuleşti, pentru
că sunt menţionaţi ca venind din Alba Iulia şi din Solnoc”, opina pro-
fesorul. Aici, cred că problema trebuie abordată invers: din Alba Iulia
şi Solnoc, s-a trecut în Maramureş. Probabil, evenimentul a avut loc
în timpul invaziei tătarilor, din anul 1241, care nimicesc Imperiul
cuman şi invadează Ungaria, pustiind-o de-a lungul şi de-a latul, însă
n-au pătruns în Maramureş unde s-au adăpostit mulţi românii refugiaţi
din satele lor. Din această cauză, nu ar fi exclus ca acest Giula din
Giuleşti să fie un urmaş al voievozilor Giuleşteni de la Alba Iulia.
Pentru susţinerea afirmaţiei, că Giula din Giuleşti ar fi urmaşul
Giuleştenilor din Alba Iulia, există dovezi suficient de concludente.
Istoricii vorbesc de Giula cel Bătrân, fondatorul satului Giuleşti. În
aceste circumstanţe, se pune întrebarea: cât de „bătrân” era Giula cel
Bătrân? Apelând tot la cercetările academicianului Ştefan Pascu, con-
statăm că, tratând despre primele atestări documentare din
Maramureş, istoricul întocmeşte lista celor dintâi cnezi maramure-
şeni; printre ei se numără şi Dragoş, fiul lui Giula, menţionat într-un
act din anul 1282, în calitate de martor la o hotărnicire. Presupunând
că Dragoş avea aproximativ 40 de ani, el trebuia să se fi născut în
preajma anului 1242, iar tatăl său, Giula, în jurul anului 1222. Se
observă, deci, că  numele Giula este mai vechi, făcând legătură chiar
cu voievodul Gelu, menţionat la începutul secolului al X-lea, în
Transilvania, ca duce al valahilor. 
Chestia asta cu posibila legătură etimologică, cu Gelu, mi se pare
importantă. Bag seamă că satul Giuleşti are o mare importanţă pen-
tru poporul român, pentru Maramureş-izvor de sănătate cu cea mai
avansată civilizaţie a lemnului-important şi pentru valahi, şi pentru
moldoveni, istoria toată, a românilor, învârtindu-se în jurul său!
Cnezii fiind proprietari de pământ, unde şi-a avut Giula  cnezatul
său? Dar reşedinţa? 
În secolul al XIV-lea, feudalitatea românească din Maramureş era
structurată în două categorii distincte: cnezii de sat şi cnezii de vale.
Giula era stăpânul Cnezatului Mara, fiind unul „de vale” sau „cnezat
mare”, cuprinzând nouă sate: Giuleşti, Mestecăniş, Sat Şugatag,
Slatina, Hărniceşti, Deseşti, Breb, Copăceşti şi Crăceşti, aşezate de-a
lungul văii Mara. Reşedinţa cnezului era la Giuleşti, satul pe care
documentele îl menţionează totdeauna în fruntea celorlalte, fiind
amplasat în apropierea îmbinării râurilor Mara şi Cosău. Textul latin
original îi redă numele prin două expresii maghiare: Gyulafalva, care
înseamnă satul lui Giula, şi Gyulahaza, sau casa lui Giula. Deci, topo-
nimul satului Giuleşti provine din eponimul Giula, unul dintre stră-
moşii cnezilor Giuleşteni. Satul n-a fost întemeiat de cnezul Giula din
Giuleşti, întrucât documentele arată clar că pe valea Marei, înainte de
el, au stăpânit tatăl şi fratele său, Dragoş şi Dragomir. Documentele
istorice adeveresc că, în secolul al XIII-lea, Cnezatul Mara avea cen-
trul la Giuleşti, unde stăpânea Dragoş, ai cărui fii primesc Diploma
din 1317. În anul 1349, proprietarul acestui sat, alături de care se afla
altul nou, numit Nireş, era cunoscutul cnez Giula, fiul lui Dragoş
Românul, viitorul Dragoş Vodă. Zona era locuită din vremuri preisto-
rice, cum mărturisesc o serie de obiecte arheologice, aparţinând epocii
comunei primitive şi a bronzului târziu: toporul de piatră şi câteva
fragmente de ceramică. 
Spuneţi-ne mai multe despre organizarea reşedinţelor cnezilor
maramureşeni...
Unii nobili aveau curţi întărite sau case de piatră, însă majoritatea
covârşitoare a nobilimii de rând poseda doar casa şi curtea care, de

fapt, exprimau distincţia faţă de ceilalţi săteni şi ofereau condiţii mai
bune de locuit; ele nu asigurau însă protecţie, nici  împotriva cetelor
armate ale unor nobili adversari, nici ale unor incursiuni dinafară,
constituind ţinte predilecte şi victime sigure ale forţelor duşmane.
Cnezul Giula şi-a construit reşedinţa sau curtea sa de locuit la
Giuleşti, care îndeplinea şi rolul de centru administrativ al cnezatului
Mara; amplasată în mijlocul satului, pe o terasă a cursului mijlociu al
Marei, mărginită spre sud de valea Sărata şi delimitată pe trei laturi de
pante abrupte, curtea avea o poziţie privilegiată, dominând de la o
înălţime de aproximativ 12 m albia râului şi şoseaua care trece pe
latura vestică. Creştin ortodox din moşi-strămoşi, cnezul Giula con-
struieşte şi o biserică de curte, atât pentru satisfacerea cerinţelor sufle-
teşti ale familiei, cât şi ale  sătenilor din cnezat, unde va sluji fiul său
cel mic, preotul Miroslav, al cărui mormânt s-a descoperit înlăuntrul
locaşului de cult. În jurul bisericii, se găsea cimitirul satului, unde
săpăturile arheologice au descoperit peste 100 de morminte.
Iată, vorbim despre morminte, vorbim cu dumneavoastră-verita-
bil descendent, ce ne mai puteţi spune despre urmaşii cnezului Giula
din Giuleşti? Mai ales despre întâiul născut, care totdeauna a avut
rol major în sânul familiei! Vedeţi, cât de strânsă este legătura noas-
tră cu Israel (Cel care s-a luptat cu Domnul)! Isav, fiul cel mare al lui
Isaac, l-a iertat pe Iacov care i-a uzurpat dreptul de a fi primul născut
şi din această iertare au rezultat cele douăsprezece seminţii, care au
umplut pământul... 
În Diploma regelui Ludovic I cel Mare, se precizează că Giula
avea şase copii: Dragoş, Ştefan, Tatar, Dragomir, Costea şi Miroslav.
Potrivit tradiţiei nobiliare, primul născut îmbrăţişa cariera armelor şi
se orienta spre problemele diplomatice, iar ultimul era consacrat preo-
ţiei. Aşa a procedat şi cnezul Giula: Dragoş a devenit militar şi diplo-
mat, iar Miroslav un distins preot ortodox. În anul 1355, Dragoş apare
ca reprezentant al familiei şi solicită regelui confirmarea celor două
diplome emise în 1349, primind privilegiul regal prin Diploma din 12
octombrie 1355. La data respectivă, era deja o personalitate bine
cunoscută, afirmată prin fapte eroice, cum rezultă din Diploma regală.
Documentele îl numesc „Dragoş Românul”, „Dragoş de Giuleşti” sau
„Dragoş de Maramureş”. Datorită renumelui şi vredniciei sale, istori-
cul Aurelian Sacerdoţeanu credea că descălecătorul Moldovei ar fi
fost chiar Dragoş de Giuleşti. Desigur, opinia este contrazisă de docu-
mentele istorice. Cele mai importante roluri, militare şi politice, le-a
îndeplinit Dragoş în timpul lui Ludovic cel Mare. Mişcarea de elibe-
rare a moldovenilor, din anul 1359, a alarmat regalitatea maghiară,
urmând confruntări dure între adepţii regelui şi localnici. La începutul
anului 1360, regele Ludovic I trimite pe Dragoş, în fruntea unui deta-
şament armat, cu misiunea să readucă la ordine pe cei răsculaţi.
Acţiunea s-a dovedit eficientă, emisarul regal recâştigând de partea
Coroanei numeroşi români, iar în dregătoria voievodală supremă a
Moldovei va rămâne în continuare Sas Vodă, unchiul său. În urma
acestei expediţii victorioase, Dragoş este răsplătit, împreună cu fiii
săi, fiind ridicaţi la rang nobiliar, cu precizarea ca: „Dragoş şi fiii săi
şi moştenitorii lor să se bucure şi să se folosească pe vecie, dimpreună
cu numitele sate ale lor, de întreaga acea însuşire de nobil, de care se
ştie că se folosesc şi ceilalţi nobili adevăraţi dintâi şi fireşti ai ţării
noastre, care luptă sub steagul regesc”. Moldova, pe care o pacificase
odinioară Dragoş de Giuleşti, era din nou în fierbere, încât regele a
fost nevoit să apeleze la „iscusita vrednicie” diplomatică a lui Dragoş
de Giuleşti. Aceasta s-a petrecut  în anii 1362-1363, când Bogdan şi
căpeteniile populaţiei locale au izgonit pe voievodul Balc, fiul lui Sas
Vodă. În urma tratativelor diplomatice, desfăşurate într-un cadru difi-
cil, Dragoş de Giuleşti reuşeşte să obţină de la Bogdan o declaraţie de
recunoaştere simbolică a suveranităţii regale, iar Bogdan este recu-
noscut „voievod al Moldovei”.  Succesul diplomatic al lui  Dragoş de
Giuleşti a fost răsplătit regeşte, fiind primit în rândul demnitarilor, cu
rang de mare stolnic la Curtea regală şi comandant de expediţie.
Nobilul Dragoş de Giuleşti îşi va stabili reşedinţa sa permanentă la
Şugatag, localitate ce apare totdeauna în fruntea celora şase „villas
nostras Olachales” de pe valea Marei. În anul 1374, este numit „homo
regius” sau „om împărătesc”, adică om de încredere al regelui, dem-
nitate ce-i acorda puteri regale incontestabile, în timpul exercitării
funcţiei sale. Documentele pomenesc ultima dată pe Dragoş de
Giuleşti în anul 1374. Data morţii nu i se cunoaşte cu siguranţă, dar
constatăm că în 1384  este pomenit ca „de odinioară”, deci era deja
mort.     
Merită precizarea că acest Dragoş, fiu al lui Giula, nu este acel
Dragoş, tatăl lui Giula, care a ajuns Dragoş Vodă al Moldovei, des-
pre care ne-aţi vorbit la început. Au cam început să se învârtă atâtea
nume în mintea noastră, a cititorilor. Totuşi, suntem curioşi să aflăm
câte ceva şi despre  urmaşii nobilului Dragoş de Giuleşti, nu de alta,
dar ca să respectăm modelul sacru al Cărţii Cărţilor-Sfânta Biblie-
care, permanent declară şi repetă (ca pe nişte leitmotive) numele
urmaşilor, moşilor şi strămoşilor, aşa cum astăzi nu se mai procedea-
ză, spre ruşinea noastră, şi se începe cu prezentul (în enumerarea
CV-ului); iar în caz de vrei să intrii înspre rădăcini, trebuind să faci-
parcurgi-contra natură-un drum înapoi!
Dificultatea urmăririi genealogice a persoanelor este îngreuiată de
faptul că, în epoca respectivă, diferenţa între generaţii era sub 15-20
de ani. Se ştie că românii se conduceau după dreptul matrimonial
bizantin, aplicat de autoritatea religioasă a Bisericii Ortodoxe, care
admitea căsătoria băieţilor la vârsta de 14 ani, iar a fetelor la 12 ani.
Încorporarea în efectivele militare avea loc la vârsta de 15 ani, motiv
pentru care, mulţi tineri încheiau căsătorii ca, în cazul dispariţiei de-a
lungul deselor războaie ale epocii, să le rămână urmaşi. Dragoş de
Giuleşti a avut patru urmaşi: trei fii, Giula, Ladislau şi Costea, şi o
fiică, numită Stana. Despre Giula se ştie că, după evenimentele din
Moldova, unde rolul principal l-a avut tatăl său Dragoş de Giuleşti, n-
a mai revenit pe meleagurile natale; cunoscător al limbii latine, devine
primul sfetnic al voievodului Petru I Muşat (1375-1391), îndeplinind
diferite roluri diplomatice. Din Ladislau va descinde familia Micle.
Costea n-a avut moştenitori. Stana s-a căsătorit cu Ioan Gherheş din
Sarasău, descendent al lui Solovăstru Vodă, fost voievod al
Maramureşului Inferior, cu sediu la Sarasău.
Şi urmaşii lui Ladislau?
Documentele adeveresc că Ladislau a avut ca urmaşi patru băieţi:
Nicolae, Ivanca, Mihai şi Gheorghe. Fiul cel mare al lui Ladislau, care
a primit la botez numele Nicolae, este cunoscut şi sub numele de
„Micle din Şugatag”. Nicolae Micle apare prima oară într-un docu-
ment din anul 1419, fiind menţionat şi în anul 1421. În calitate de
militar, se încadra în dispoziţiile regale, privind participarea la război.
Doi dintre fiii lui Ladislau, Ivanca şi Mihai, sunt amintiţi într-un
document care arată că, aceştia au răpit averea  fratelui lor, Nicolae
Micle, împreună cu Gheorghe Nemeş din Giuleşti şi Dan Nemeş,
folosind forţa. Mihai este menţionat în anul 1421, când realizează o
înţelegere cu Ioan din Giuleşti, în privinţa unor partaje şi proprietăţi
funciare. Ultimul fiu al lui Ladislau este cunoscut sub numele de
Gheorghe Fiţe din Giuleşti. 
De acum putem începe să vorbim de o onomastică Micle. Am dori
câteva explicaţii etimologice...
Numele Micle, menţionat în documentele originale din secolele
XV–XVI, redactate în limba latină, apare de douăsprezece ori, fiind
redat totdeauna sub forma „Mykle”. În fond, denumirea traduce în
limba latină, prin filieră maghiară – Miklós – numele Nicolae. Unii
consideră transcrierea românească „Micle” ca o formă de maghiariza-
re a numelui, iar alţii pe cea de „Miclea”. Este adevărat că, în timpul
ocupaţiei, autorităţile horthiste au schimbat numele, prin modificare,
pentru a nu mai păstra forma iniţială a numelui românesc, folosind o
metodă duplicitară: purtătorii numelui „Micle” au primit un „a”  final,
iar de la cei care semnau „Miclea”, l-au eliminat. Documentele ade-
veresc însă, că de-a lungul istoriei au circulat ambele variante: Micle
– Miclea.  Astfel, în Ţara Românească, în timpul domniei lui Vlad
Dracul (1436-1442; 1443-1447), un hrisov din 18 iulie 1437 menţio-
nează, între demnitarii Curţii domneşti, pe „Micle paharnicul”, iar
Pomelnicul Mănăstirii Govora păstrează numele unui „ostaş Miclea”,
din tabăra voievodului Radu cel Mare (1495-1508). Tot în perioada
respectivă, printre „boierii din Brâncoveni”, ctitori la Mănăstirea
Bistriţa olteană, apare şi „boierul Miclea”. În jurul anului 1600, se
găsea un „cnez Micle” în satul Costeşti, din plaiul Horezu, unde întâl-
nim localitatea Giuleşti. Întrucât documentele maramureşene, redac-
tate în limba latină, caligrafiau acest nume sub forma „Micle”, am
considerat potrivit respectarea grafiei originale.
Acum să trecem la  urmaşii lui Nicolae Micle.
Diplomele maramureşene adeveresc că  Nicolae Micle  a avut ca
succesori trei copii: Gheorghe, Giula  şi Ioan. Despre Gheorghe,
pomenit o singură dată, în anul 1422, se crede că a murit fără a lăsa
urmaşi. Giula,  datorită calităţilor morale şi prestigiului său, la 1447,
a fost ales om împărătesc; el moare fără succesori, întrucât documen-
tele nu mai pomenesc nici numele său, nici a vreunui urmaş. Ioan
apare prima dată într-un act din 27 mai 1446, când împreună cu  fra-
tele său Giula ajung la o înţelegere cu Petru Gherheş din Sarasău şi cu
fiii acestuia, referitoare la moştenirea averilor, în caz de deces fără
urmaşi. El este recunoscut ca personalitatea cea mai complexă din
arborele genealogic al familiei Micle, afirmându-se puternic în viaţa
socială, politică şi militară a epocii. 
Se pare că Ioan Micle de Şugatag este personalitate emblematică
a familiei asupra căruia merită să insistăm.
Cunoscut sub numele de „Ioan Micle de Şugatag”, după localita-
tea unde se stabilise strămoşul său, Dragoş de Giuleşti, a avut privile-
giul să trăiască în epoca de înflorire şi afirmare a nobilimii româneşti,
promovată de dinastia Corvineştilor. Maramureşul făcea parte din
„ţara de sus” a Ungariei, iar nobilii maramureşeni luptau sub comanda
căpitanului  suprem al comitatelor incluse în această unitate adminis-
trativă, funcţia deţinută, începând cu anul 1441, de Iancu de
Hunedoara. În această calitate, căpitanul a cunoscut pe nobilul Ioan
Micle, tânăr războinic, curajos şi viteaz, fiind nelipsit din numeroase-
le  campanii ale temerarului conducător de oşti, în războaiele purtate
contra Imperiului otoman. Documentar, Ioan Micle apare prima oară
într-un act emis la 27 mai 1446. Personalitatea nobilului Ioan Micle
se constată şi din faptul că, în mai multe rânduri, a fost numit  „om
împărătesc”. Prima dată, îl întâlnim în această calitate, la anul 1456,
menţionat în mandatul regelui Vladislav al V-lea Postumul (1453-
1457). Nobilul Ioan Micle avea obligaţia, potrivit legii, să participe la
oaste în persoană, ori de câte ori mergea la război regele sau baronii.
Ajuns pe tronul Ungariei, regele Matei Corvin (1458-1490) s-a bazat
iniţial pe „vechea gardă” de fideli şi demnitari ridicaţi de tatăl său,
Iancu de Hunedoara; majoritatea erau nobili din Maramureş, printre
care se număra şi Ioan Micle. Suveranul va adopta o atitudine toleran-
tă faţă de nobilimea românească ortodoxă. Unirea de la Ferrara-
Florenţa, înfăptuită în anii 1439-1440, determinată de ameninţarea
Constantinopolului şi a Europei creştine de către turci, a recunoscut,
măcar în principiu,  legitimitatea cultului ortodox, asigurând cnezilor
şi nobililor români o anumită siguranţă în privinţa statutului lor social,
ferindu-i totodată de convertiri la catolicism, împotriva voinţei şi a
conştiinţei lor. Religia ortodoxă devenise „receptă” prin diploma
regelui Vladislav I Iagello din 22 martie 1443, iar nobilii români  au
început să construiască biserici de zid şi să le picteze, aşa cum arată
monumentele păstrate până astăzi. În anul 1465, Ioan Micle de
Şugatag este declarat iarăşi „om împărătesc”. La anul 1467 are loc o
confruntare armată între regele Matei Corvin şi voievodul Ştefan cel
Mare, cunoscută sub numele de „lupta de la Baia”. Antrenat în bătălie,
regele Matei a fost rănit de trei săgeţi. Chiar din banderiul regelui, mai
precis, din faimoasa gardă numită „sumanele negre”, făcea parte şi
nobilul Ioan Micle. Împreună cu „fărtaţii” săi maramureşeni, salvează
viaţa suveranului, scoţându-l din linia de foc; apoi îl transportă spre
Târgu Neamţ, iar de acolo, pe targă, la Braşov. De remarcat că salva-
torii regelui la Baia sunt numiţi „credincioşi familiari ai noştri”.
Precizăm că, în Regatul feudal maghiar exista instituţia numită „liber
baronat”, care încadra personalităţile ridicate la cel mai înalt rang
nobiliar, echivalându-l  pe cel de conte, la francezi, sau graff, la ger-
mani. La 17 septembrie 1469, regele Matei Corvin declară „liber
baroni” pe nobilii maramureşeni care i-au salvat viaţa. În această cali-
tate, Ioan Micle se bucura de toate privilegiile acordate stării respec-
tive, însă aparţinând religiei ortodoxe, nu avea posibilitatea să avan-
seze în funcţii înalte ale Statului. El, de fapt, a rămas în tradiţia româ-
nească, specific ortodoxă; nu există nici un indiciu că ar fi aderat la
catolicism; nici nu era nevoie. Ridicarea sa la înaltul rang de liber
baron a fost înfăptuită de regele Matei Corvin, recunoscut pentru ati-
tudinea deschisă faţă de religia ortodoxă. Starea excepţională de
„liber baronatus” a fost anulată prin Dieta Transilvaniei din anii 1550-
1551, deoarece Ardealul nu mai avea rege, dar familiile descendente
din vechii liber baroni au continuat să se numească „baronaşi” şi
„nobili de frunte”. În anul 1470, Ioan Micle este declarat iarăşi „om
împărătesc”. În anul 1475, Ioan Micle  arendează o serie de proprie-
tăţi, devenind cel mai mare proprietar funciar din zonă. În anul 1477,
se produce un schimb de moşii între doi urmaşi ai Dragoşeştilor:
Nicolae Drágffy, moştenitorul domeniului Surduc-Copalnic din Ţara
Chioarului, cu liber baronul Ioan Micle de Şugatag, pe baza căreia,
ultimul cedează satele Şugatag, Nireşul de Jos şi Nireşul de Sus pri-
mului care îi predă în schimb satul Surduc-Copalnic. Aici s-a strămu-
tat Ioan Micle cu fiii săi, Lupşa şi Mihai, devenind stăpân absolut al
întreg teritoriului, încât s-a născut în sat zicala: „A Miclii îi piatra şi
apa!”, despre care se spunea că este „de dincolo de deal”, adică venit
din Maramureş. Ulterior, din Ţara Chioarului, s-au răspândit urmaşii
liber baronului Ioan Micle de Şugatag în toate zonele locuite de
români.  
Am citit în diferite studii-cărţi de istorie-că, mulţi  istorici susţin
faptul că nobilimea românească din Ardeal s-a maghiarizat şi a trecut
la catolicism. Cum se explică faptul că familia Micle, deşi nobilă, a
rămas ortodoxă? Fără legătură cu întrebarea, dar se ştie că românii
de pretutindeni, inclusiv din ţările valahe, înainte de 1918, ţineau
mult la Ardeal...Însuşi Eminescu, de atâta supărare (fiindcă ăsta-uni-
rea românilor-era şi idealul celor din Ardeal), că l-au dat jos pe Cuza,
avea să spună în publicistica sa: din această cauză Ardealul s-a unit
cu Ungaria, sesizând o noanţă a mersului Istoriei, nu la îndemâna
oricui...
Situaţia nobilimii maramureşene a avut un statul special, faţă de
cea din Ardeal şi Banat. Se ştie că, în vara anului 1326, regele Carol
Robert de Anjou pătrunde în Maramureş, unde are loc o întâlnire cu
elita conducătoare a românilor, formată din cnezii ţării. Pentru recu-
noaşterea suzeranităţii Coroanei maghiare, conducătorii maramure-
şeni solicită, şi obţin de la rege: desfiinţarea comitatului Maramureş,
înfiinţat în anul 1300; acceptarea organizării voievodatelor ca organ
suprem de conducere al întregului ţinut; recunoaşterea proprietăţii
nobiliare, precum şi exercitarea liberă a religiei ortodoxe, fără obliga-
ţia de a trece la catolicism. Documentele atestă că regele Carol va
acorda numeroase privilegii cnezilor din Maramureş, fără nici o ştir-
bire a autonomiei voievodale, respectându-le tradiţiile româneşti, juri-
dice şi religioase. Cnezii ridicaţi la rangul nobiliar nu sunt supuşi
jurisdicţiei funcţionarilor regeşti, ci rămân în continuare sub autorita-
tea voievodului lor. Recunoscuţi ca atare, nobilii maramureşeni nu
sunt constrânşi să îmbrăţişeze religia catolică (o condiţie sine qua non
în Regatul Apostolic Maghiar) ci, ca o favoare, sunt lăsaţi să practice
religia ortodoxă, căreia îi vor aparţine şi urmaşii lor în veacurile
următoare. Potrivit tradiţiei medievale, hotărârile regilor anteriori
erau respectate cu sfinţenie de cei care urmau la tron. În acest sens, se
explică şi credinţa ortodoxă a familiei nobile Micle, pe care au păs-
trat-o majoritatea nobilimii româneşti din Maramureş.  

POEŢII VÂLCII
Florin Ciriperu este astăzi un nume necunoscut vieţii literarevâlcene. Acum 45 de ani părea să fie, însă, unul dintre cei mai
promiţători poeţi ai generaţiei “revoluţiilor culturale din 1968”.
Dinamic, plin de vervă, scânteietor în vorbe şi scris, boem nu doar
între confraţii de cenaclu, ci şi în viaţa personală, era nelipsit din
“tripleta literară” Poenaru-Cichirdan-Ciriperu. Împreună mergeau,
îşi citeau “creaţiile geniale” şi combăteau apoi gălăgios producţiile
celorlaţi la cenaclul de la liceul unde învăţau -
“Vasile Roaită”, rebotezat azi “Mircea cel
Bătrân”, sau se duceau şi ascultau cuminţi
“operele consacraţilor” I.I. Alexandrescu, Doru
Moţoc, Traian Lungu la “cenaclul cel mare” de
la Casa orăşenească de cultură  amplasată în fos-
tul şi actualul Palat de Justiţie. 
Se strângeau de pe drumuri seara târziu, sin-
guri sau în compania altor cenaclişti, în subsolul
luminat de un bec chior de la “Casa vâlceană”,
etalonul restaurantelor vâlcene din acele vre-
muri demult apuse. Se strecurau cu fereală,
ascunzânduşi sau dezlipindu-şi matricola de pe
mâneca hainei, căci erau înca liceeni. Aici după
câteva libaţii îşi continuau discuţiile critice, fur-
tunoase, abia schiţate la cenaclurile simandi-
coase şi atent monitorizate de politrucii culturali
ca să nu devieze de la “linia culturală” oficială.
Aici înjurătura neaoşă devenea pamflet literar,
iar micile încăierări fizice (jap, jap, trosc,
pleosc, iar apoi “pupat piaţa Endependenţei”) nu
erau decât preludiile unor viitoare şi încrânce-
nate “lupte literare”.
În aceste localuri de “cultură populară” se
simţea cel mai în largul său Florin, îşi da drumul
neîngrădit la ideile sale teribiliste, raliindu-se cu Felix Sima sau Ilie
Tănase, iar între două şpriţuri de vin ieftin “de regiune” scriua pe
şerveţelele de masă lungi poeme apocaliptice, pe care tot ei le decla-
mau cu voce tare, urcaţi pe scaune ca Maiakovski, şi tot ei se auzeau,
dacă se mai auzeau, în vacarmul vocilor aburite iute de “ameţeala lit-
eraturii pomi-viticole” îngurgitate în loc de cină.
Doar eu şi Ciaky (Cichirdan), mai fricoşi faţă de consecinţele
unor asemenea manifestări gălăgioase în public, dar şi veşnic sufe-
rinzi de stomac, eram oleacă mai lucizi şi îi chemam la ordine, smul-
gându-le compunerile ocazionale de pe şerveţele şi dosindu-le prin
buzunare, pentru a le face loc mai târziu în paginile revistelor mele
manuscrise, care circulau în liceu pe sub bănci.
Florin venea des şi acasă la gazda mea, la vestita Coana Anica,
cumnata lui Kiki frizerul de alături, şi soţia vestitului lăutar Cernea,
cunoscut în tinereţe mai ales sub numele de Czerny, fost concert-
maestru în cele mai luxoase localuri vieneze de vals. Acolo, în
cămăruţa mea burduşită cu cărţi şi mere puse la copt pe plita unei
sobe de cărămidă, am înfiinţat împreună – eu, Ciaky, Florin şi fraţii
Ciobotaru – “Academia tinerelor talente”, am organizat prima
expoziţie cu picturile lui Ciaky, la 14 ani, am ţinut interminabile
şedinţe de cenaclu, am organizat concursuri de epigrame, dar şi de
băut vin din producţia părinţilor mei de la Şirineasa, ne-am încăierat
(la propriu) pentru supremaţia unui vers sau a unei poezii, am visat
că vom fi cei mai mari literaţi din lume, cântam care cum puteam ca
descreieraţii -  eu la acordeon, ceilalţi din gură – până venea Coana
Anica şi ne tempera cu bastonul ei bătrânesc
cu care îl pocnea pe Mişu, motanul, când se
lăcomea la peştii pe care îi aducea special de
la Hala Mare din Centru.
Răsfoind zilele acestea revistele mele
manuscrise din acele vremuri de juneţe, con-
stat cu oarecare surprindere că Florin
Ciriperu îmi era nu doar colaborator, pub-
licând mai multe poezii, dar l-am băgat şi în
“comitetul de redacţie”, cum a fost, de
exemplu, la revista “Universul”.
Ba încă îl găsesc trecut printre colabora-
torii revistei mele manuscrise “Balenele”,
seria nouă scoasă în noiembrie 1970 la
Bucureşti, când eu eram la Şcoala
postliceală de comerţ exterior şi stenodac-
tilografie, iar Florin exersa
“mersul târâş” prin nu ştiu ce
unitate militară şi ne cerea
lame pentru ras sau câte un
“bălcescu” pentru una mică
într-o bodegă de recruţi.
“Pe pustiul peron dintr-o
gară/ O fată ţinea subţioară/ O
sticlă cu apă de viaţă;/ Prin faţa
vagoanelor trece semeaţă,/ Dar umilă, mohorîtă şi
gravă”. Aşa vizualiza Florin în vara lui 1968 un crochiu
de viaţă, direct, simplu, emoţionant.
Revista mea “Universul”, nr.6 din 28 septembrie
1968, readuce în memorie întrecerile poetice pe care le
desfăşuram la Cenaclul literar “Triunghiul”, alcătuit din
Florin Ciriperu, Simion-Petre Cichirdan şi subsemnatul Poenaru
Constantin. Erau concursuri nu doar de spontaneitate şi pricepere
prozodică, ci şi de măiestrie poetică. Unul din acestea a avut trei
manşe, una de “Versuri pe rime date”, alta de “Versuri pe rime şi
teme date”, alta pe “Versuri libere cu temă dată” - toate câştigate de
prietenul nostru Florin, mereu pe fază cu o metaforă, o poantă
hazoasă sau o imagine de neuitat, ca în poezia “Cerneala”, de exem-
plu.
“Pe masă-i sticla cu cerneală-albastră/ Licoarea fiinţei, confiden-
ta noastră / Ce se înşiră peste file albe/ Şi scoate –adevărul florilor
dalbe/ (…) / Cerneala-i în sine-adevăr şi minciună,/ E sângele care
dureri o să spună/ Dureri din profund.”
Dincolo de unele naivităţi impuse de rimele greoaie, se simte
fiorul unui poet care trăia viaţa mai presus de arta literară. Şi cum o
va trăi şi dincolo de liceu, frust, în profunzime, fără compromisuri,
cu luciditate mortală. Arta literară a lui Florin s-a oprit brusc, după
Armată, deşi viaţa lui ulterioară a întrecut orice închipuire literară. A
experimentat, ca Rimbaud, Baudelaire sau Mallarmé, toate
alcoolurile pure, dar şi avatarurile aferente. A fost căsătorit cu cea
mai frumoasă şi bogată fată, a avut gospodărie mare şi îmbelşugată,
a făcut doi flăcăi zdraveni, a divorţat şi s-a
recăsătorit de câteva ori, apoi a alunecat pe tobogan-
ul “artei pentru artă”, adică al pierzaniei de sine, al
rătăcirilor printr-o viaţă trăită adesea din expediente
sau la marginea ei, găsind mai multă bucurie şi
satisfacţie în poezia vieţii paupere autentice decât în
poezia vorbelor meşteşugit orânduite pe hârtie. 
Nu s-a mai întors niciodată la “primele lui iubiri
poetice”, experimentând mai degrabă iluziile unei
vieţi trăite ca în cărţi. În nişte cărţi pe care, însă, nu
le-a mai scris niciodată pe hârtie. Ci doar cu sânge,
oscilând dramatic între o blondă şi o oacheşă, cu
oasele frânte de muncile cele mai grele şi mai
mizere, cu ochii şi vigorile împăienjenite de prea
multele distilării închipuite.
Florin Ciriperu a fost un poet frumos şi la chip şi la simţirea sa
artistică, dar zeii literaturii nu l-au mai primit pe “fiul rătăcitor” după
ce acesta a părăsit de bunăvoie Raiul cu ziduri de cărţi şi s-a
mulţumit, ca Ivan Turbincă, doar cu “haziaica” din Purgatoriul vieţii
cotidiene.
Redau alături un poem scris special pentru mine pe o coală ieftină
de scrisoare, în ultimele zile de liceu, în loc de “cuvinte de bun
rămas”, poem care îi reprezintă întru totul crezul său poetic şi mai
ales de viaţă, crezul unui Om care s-a vrut tot timpul “mai liber ca
paserile cerului”.
Constantin POENARU
FLORIN CIRIPERU ŞI ILUZIILE
UNEI VIEŢI TRĂITE CA ÎN CĂRŢI
ULTIMA ZI
Am terminat un fel de claustraţie
şi-n ultima zi înnorată şi veselă, 
mă dam de-a tiribomba pe caldarîm
cu geanta mea veche şi neagră.
Era ultima zi. 
O rîndunică a ţipat şi mi-a zguduit fiorul, 
mi l-a turnat ca pe vin
prin degete pînă-n rădăcina părului.
Eram liber.
Sînt liber şi voi fi mai liber
decît singur.
Dacă există o temelie a firii mele,
e, cred, şi singură şi unică,
libertatea.
Critic, prozator, dramaturg, dl. Constantin Cubleşan a publicat(la Ed. „Cartea Românească”, Bucureşti), volumul, de un
excepţional interes „Urmuz în conştiinţa criticii” (287 pp.), pro-
punând o „istorisire”, „o naraţiune” a aproape tot ceea ce au gândit şi
scris despre „părintele avangardei”, peste 75 de personalităţi cultur-
ale, româneşti şi străine, de la Anghezi, Bogza, Ionesco, la reputaţi
savanţi (precum G. Călinescu, Tudor Vianu, Perpessicius, matemati-
cianul Solomon Marcus, Miron Grindea de la Londra, Marco Cugno
pe durata unui secol, de la scrierea „Povestirilor bizare” (1907-1908);
şi nouăzeci de ani, de la sinuciderea lui Urmuz (23 nov. 2013).
Socotit „portdrapel al avangardei româno-franceze”, cu o posteritate
eclatantă, exegeza criticii (şi istoriei literare) asupra prozei
urmuziene s-a instituit, îndelung, într-o disciplină, care nu e numai
românească, ci şi internaţională: Urmuzologia; aşa cum avem, spre o
ilustrare maximă – Brâncuşologia!
De ce a fost preluată şi folosită expresia avangardă, din arsenalul
lingvistic al armatelor? Soldatul aleargă, pe front, pe linia întâia,
înaintea glonţului. Poetul, ca şi soldatul, o ia la fugă înaintea cuvin-
telor! Iar Ahile, încă din antichitate – până în actualitate –, aleargă
după broasca ţestoasă, fără să o poată ajunge din urmă! Aleargă după
victorie, onoare? Aleargă după moarte?
Azi, literaturii de avangardă, postmodernă, câtă se mai aşterne pe
hârtie, i se spune literatură de frontieră. 
După cea dintâi ediţie, care ne uimeşte, şi azi, a lui Saşa Pană
(1930); şi, mai ales după 1947, când observăm şi urmărim „ultima”
generaţie a „avangardiştilor”, cititorul modern (în speţă, cel „iniţiat”
în şcoli – elev, dascăl, student), l-au „auzit” pe Urmuz, înainte de a-l
„citi”; chiar şi noi înşine, în 1964 – aşadar „prin viu grai”: concepţiile
sale erau „ne-literare”, „a-literare”; abia apoi s-ar fi adăugat „sinu-
ciderea” sa, „operei bizare”: „finis corronat opera!...”
Această uimire, „admirare” rămâne „proaspătă” şi azi, în
recunoaşterea criticilor, eseiştilor, istoricilor literari, chiar (şi) a
ultimelor generaţii: ’80 şi nouăzeciştii (numiţi mai nou şi
milenarişti); prin aceea că Urmuz nu a putut fi înseriat; nu a făcut
parte din nici o „mişcare”, ori „curent literar”, în schimb frecventa
(cu aceeaşi „discreţie”, specifică judecătorilor, grefierilor, avocaţilor,
mai ales cei de la Curtea supremă de Justiţie), celebrele cafenele din
inima Bucureştilor: Capşa, Carul cu bere, Oteteleşanu şi Fialkovski
(La „Capşa” îi va face celebrul portret dadaistul Marcel Iancu!)
Citise familiei (surorilor) toate paginile, fabulele, schiţele, aforis-
mele, maximele sale; iar prietenii, unii, cunoscuţi actori învăţaseră pe
de rost acele texte, cea mai călătoare producţie „prin viu grai” având
să ajungă fabula „Cică (se zice că) nişte cronicari”! Populare, aşadar,
cu mult înainte de a fi publicate, în 1922!
Până în 1965, „scrierile” lui Urmuz au fost cenzurate, ca să nu
spunem că au circulat clandestin. Dascălii îl preluau, la curs sau se-
minarii, din Istoria... lui Călinescu; ei „predau, pe şoptite”, pe Urmuz
(în aceeaşi lecţie – despre Avangardă); elevii însă „reacţionau, în
hohote, la acel umor” expus „oral, negru şi bizar”. În aceeaşi
perioadă, după război şi după „epoca Dej”, când îl traduce şi prezintă
Eugen Ionescu, la Paris, în Les lettres Nouvelles (ian.-febr. 1965),
avangardistul din „generaţia ultimă” şi viitorul academician francez
susţine, şi el, că textele urmuziene erau cunoscute pe de rost, spuse
pe scene – „colportate”, „popularizate” de un apropiat al său, mai
ales, actor la Naţional (Grigore Mărculescu).
„Abia spre 1919, continuă viitorul academician francez,
traducătorul (şi prefaţatorul) Ionesco, un grup de scriitori temerari
(s.n.)”, au putut lua la cunoştinţă de manuscrisele sale (cópii, versiuni
etc.), observând că „acel onest magistrat era purtătorul unui mesaj cu
totul aparte!.. Şi nimic nu părea a fi singular la Urmuz, în afară de o
nebunească pasiune, pentru Muzică!...” Pentru „Stranii aforisme şi
butade paradoxale”.
Urmuz a debutat, sub geniul „descoperitorului, care l-a înţeles”:
Arghezi; iar peste un an şi-a încununat „bizara operă”, cu o
misterioasă sinucidere, la Şosea (cu un pistol vienez), socotită, în
ziare, „efect al unei grave neurastenii” – un „fapt divers!...” Abia pete
7 ani, acei „scriitori temerari”, în frunte cu „poetul-medic militar”
Saşa Pană, i-au scos cea dintâi ediţie: „Urmuz-Pagini bizare” (pe spe-
sele lor, în urma unor eforturi „libere”, „private”; în comparaţie cu

soarta blocării „operei” lui Urmuz, între 1945 şi 1965.
Urmuz a fost receptat, când în săli pline, când mai ales de „elite”,
pe plan european, între 1907-1916 şi 1919 (când Dadaismul „se
mută, de la Zürich, la Paris”). Chiar şi acum, zeci de poeţi recită
„Cronicarii”, iar judecătorul, „decăzut” grefier, în Tribunalul suprem
(ca să nu facă „navetă” şi să poată asculta „muzică cultă”, la
Atheneul Român), continuă să fie  un autor oral-vizual! (Aceasta e
expresia critică exactă!). În spatele cuvintelor sale, spuse pe scenă,
pândeşte „imaginea”, „subversiunea”, „neîncrederea în instituţii” (în
frunte cu Justiţia, cea „demult oarbă” – şi „cohortele” ei de corupţii,
precum azi. Urmuz „îşi asasinează propriul spirit”, are viziunea pro-
priei tragedii – şi a morţii sale, conclude C. Cubleşan.
Urmuz reprezintă à memoire, foloseşte, chiar aşa cum afirmă şi
un N. Manolescu: „cuvintele – au pied de la lettres” (Metafore
aproape sinonimice fixaseră, încă din 1947, ultimii avangardişti:
Gelu Naum, Isidore Issou şi Gherasim Luca). Această literatură, nu
mai copiază Natura! Literarul se identifică cu literalul!... Cuvântul cu
altceva!...
Volumul „Urmuz în conştiinţa criticii”, aparţine unui scriitor-
„filolog”-C. Cubleşan, şi este cea dintâi istorie, aproape completă, a
unei discipline româneşti şi universale: Urmuzologia! De la N.
Balotă la Ion Pop, Marin Mincu, M. Cărtărescu, Sergiu Pavel Dan,
Gelu Ionescu, Carmen Blaga, Marian Buciu, Rodica Grigore, Radu
Cernătescu, Ana Olos, Eugen Negrici, Corin Braga sau Gheorghe
Glodeanu, Adrian Lăcătuş, sau Irina Ungureanu, până azi, în contem-
poraneitate – studiile, eseurile, exegezele închinate lui Urmuz rămân
exerciţii de admiraţie, devoţiune şi uimire, având continuatori şi
susţinători intenşi!...
Centenarul creaţiei urmuziene (1907-2007) a reevaluat (şi) apor-
tul cu totul unic la actul Urmuz, al acelor generaţii ale avangardei –
numite între războaie „franco-române”, de la Tzara, Iancu, Voronca,
Fundoianu, Claude Sernet, Ionescu, până azi. Iată o constatare, a lui
Ioan Negoiţescu, care, de la „Analizele şi sintezele” (din 1978) a
evoluat, la Istoria sa, scrisă şi tipărită, în exilul german: „Urmuz este
printre iniţiatorii literaturii moderne universale!... Dosarul, critic şi
estetic al interpretării operei sale, de mici dimensiuni, este impre-
sionat, propunând, astăzi, un caz – cazul Urmuz, în planul
inteligenţei româneşti – unul din cele mai curioase fenomene, de
creaţie prin revoluţie artistică!... Operă minimă de importanţă
maximă”.
Hazardul „metodic”, „relativizarea” expresiei, caracterul „ima-
gistic”, „picto-poetic”, „muzical”, „multisemantic”, „plasticitatea”
avant la lettre – „suprarealistă”, ironică, „grotească”, „burlescă”,
„auto-matică”-„mecanică”, fac din „scriitorul” Urmuz nu numai
„precursorul” revoltei literare universale –
profetul dislocării formelor sociale, ale
gândirii şi ale limbajului, din această lume,
care se dezagregă sub ochii noştri; ci şi un
pionier al „Audio-Vizualului Unversal”. De
aceea, „opacitatea unor critici literari”, afirmă
C. Cubleşan, pe urmele lui N. Manolescu,
între 1947 şi 1967, e greu de înţeles (în afara
limitelor „cenzurii”, ideologice a timpului),
ignorând influenţa sa, asupra plasticii avan-
gardelor. Între acel „sentiment religios faţă de
Artă”, „liniştea de mare autor clasic” şi
„profeţia negativistă şi iconoclastă”,
concepţia sa „revoluţionară” i-a înrâurit pe
toţi, nu doar poeţi, dramaturgi, „romancieri pe
trei file”, precum Borges sau Bekket, ci şi pe
pictori, graficieni, sculptori, scenografi, regi-
zori, întru iniţierea şi deschiderea unui „nou
eon (şi canon) în arte” (s.n.).
În acest sens, o constatare a lui N.
Manolescu rămâne esenţială: „Hazardul,
absolutul, din viaţă, nu trebuie, întotdeauna,
explicate. Hazardul, în artă, este, de obicei, amăgitor!... El nu e decât
urma vie a unei necesităţi – care ne scapă!...”
Textele urmuziene, din 1907-1908, transmise pe cale oral-
vizuală, în lume, coincid cu „revoluţia” lui Brâncuşi, la Paris (vi-
ziunea Sărutului din Montparnasse; unghiurile ascuţite şi „răsucite”
ale cuvintelor sale premerg apariţia ochioaselor „Domnişoare din
Avignon” şi amurgul „Burghezilor din Calais”). Brâncuşi însuşi află
între 1916 şi 1919, de la dadaiştii români, de la Zürich, despre
circulaţia „romanului” – Pâlnia şi Stamate, dar „prin viu grai”; în
1927, el emite un aforism „psihanalitic” despre pâlnie, spre o
jurnalistă din New-York; iar în 1930, octombrie, la Bucureşti,
primeşte, alături de Geo Bogza, un exemplar cu autograf, al ediţiei
faimoase „Urmuz-Pagini bizare”, din mâinile lui Saşa Pană. [Este
esenţial-simbolic faptul că una din cele mai cunoscute cafenele-
cabareturi, din Cairo, întâlnindu-i pe poeţi (literaţi), actori, cântăreţi,
fotografi, jurişti şi alte profesiuni „liberale” şi „meserii... audio-
vizuale”, cafeneaua expunând şi lansând artişti
plastici, din toată lumea, se numeşte URMUZ!
Ea a fost înfiinţată, în 1967, de un fost locote-
nent al marinei române, emigrant constănţean,
de origine; şi care s-a înscris şi el, în destinul
personajelor avangardistului nostru: având
mai întâi o fabrică de pălării şi umbrele, care a
dat faliment; şi abia apoi gândind structura şi
deschiderea unei artistice cafenele, care deve-
nea, acolo, la Cairo, o fiică a cabaretului
VOLTAIRE al Dadaismului, de la Zürich!...
Această cafenea literară, plastică, audio-
vizuală a fost vizitată şi descrisă de jurnalistul
Virgil Lazăr, de la „România liberă”, în urma
călătoriei sale, din 1969, în Egipt.]
Volumul de istorie a Urmuzologiei:
„Urmuz în conştiinţa criticii” rămâne un
studiu amplu şi memorabil, relevând
devoţiunea faţă de un „înaintemergător, de va-
loare universală”, în limbajurile veacului toc-
mai scurs XX. El integrează şi conferinţa
noastră despre modernitatea lui Urmuz, ţinută
la Craiova, în 1983, numită „Urmuz şi modernitatea literaturii”, în
cadrul Colocviilor „Ramuri” şi, de asemenea, a anunţat romanul nos-
tru de sertar „Ţara lui Urmuz”, apărut luna trecută la Ed. Scrisul
Românesc. Constantin Cubleşan subliniază, în acelaşi timp, şi „opac-
itatea şi obtuzitatea, de neînţeles, a unor critici”, a limitelor şi ideolo-
giei, îndelungi, a regimurilor totalitare, care au oprimat, cenzurat şi
obstaculat artele scrise.
Constantin ZĂRNESCU
Joi, 31 iulie 2014 la Arhiepiscopia Râmnicului a fost comemo-rat preotul Dumitru Bălaşa (1911-2002) trecut în nefiinţă la 92
de ani, zi în care la Catedrale Sfântul Nicolae a avut loc o slujbă de
pomenire condusă de însuşi ÎPS Varsanufie-Arhiepiscopul
Râmnicului, urmată de un „Memorial preot Dumitru Bălaşa -
Patriarhul de la Drăgăşani”, ediţia a X-a Jubiliară, ţinut în Sala
Episcop Iosif Gaston-Aşezământul Sfântul Calinic. După slujba de
pomenire, Arhiepiscopul Varsanufie, în calitatea sa ştiinţifică şi de
înalt ierarh a dat citire unui portret al celui plecat dintre noi, Dumitru
Bălaşa, prezentându-l într-o lumină pe care noi o considerăm cea mai
aproape de realitate. Prezentăm în continuare acest portret, după care
vom reveni la dezbaterile care au urmat. Discursul dr. Varsanufie este
prezentat video în revista on line Cultura Ars Mundi-Arhiva video...
PĂRINTELE DUMITRU BĂLAŞA,
UN OM JERTFELNIC PENTRU
BISERICĂ ŞI NEAMUL SĂU
Preacuvioşi şi Preacucernici Părinţi,
Domnule Academician Emilian Popescu,
Domnilor Profesori,
Stimat auditoriu,
Părintele Dumitru Bălaşa, preot jertfelnic şi iubitor de neam, a
fost un apreciat folclorist, care şi-a dedicat întreaga viaţă cercetării cu
o răbdare impresionantă a etnogenezei poporului român şi a
strămoşilor noştri daci. Ideea principală în jurul căreia s-a construit
aproape întreaga operă scrisă a părintelui Dumitru Bălaşa este aceea
că: “dacii, ca popor, nu au pierit, că
provinciile dacice sunt unităţi administra-
tive străbune, eliberate de sub opresiunea
migratorilor şi a imperialiştilor de mai
târziu, provincii ce alcătuiesc Daco-
România de astăzi” (1) şi a încercat să demonstreze în scrierile sale
că dacii, nu numai că n-au dispărut ca popor, ci ei, ca ramură a
numerosului neam al tracilor, au fost cel mai vechi popor, din trupul
căruia s-au desprins cei care au înfiinţat Roma, concluzionând că
„Dacii şi romanii sunt de acelaşi sânge şi fraţi buni” (2). Concluzia
pe care Părintele Dumitru Bălaşa o trage în cartea sa “Dacii de-a lun-
gul mileniilor” este că „strămoşii românilor de azi au exercitat o
influenţă puternică asupra culturii întregii lumi antice, respectiv a
vechii Elade, a vechiului Egipt, a Sumerului şi chiar a Chinei”(3) şi
că ”Imperiul Dac a fost continuat de Constantin cel Mare pentru 36
de ani şi apoi de Iustinian pentru trei decade” (4). Nu discutăm noi
veridicitatea acestor teorii, însă nu putem să nu observăm astăzi că,
pasionat de acest subiect, Părintele Bălaşa a reuşit ca prin integrali-
tatea operei sale să susţină anumite ipoteze, care sunt şi astăzi în
atenţia cercetătorilor dacologi.
Înainte de a fi cercetător, istoric şi folclorist, Părintele Dumitru
Bălaşa a fost preot şi lucrul acesta a fost prioritar în viaţa sfinţiei sale.
El este un exemplu strălucit de preot misionar ce trebuie urmat astăzi
de către orice preot de parohie. A împletit în chip admirabil activita-
tea cărturărească cu cea misionar-pastorală, neuitând nicio clipă că
este slujitor al lui Dumnezeu şi al semenilor săi. Şi-a jertfit întreaga
sa viaţă pentru semenii săi, punându-şi viaţa pe deplin în mâna lui
Dumnezeu.
În timpul celui de-al Doilea Război Mondial, Părintele Dumitru
a cerut să fie trimis pe front ca preot militar, săvârşind Sfânta
Liturghie pe câmpul de luptă, spovedind, împărtăşind şi înmormân-
tând ostaşii români căzuţi pe frontul de luptă spre apărarea neamului
românesc. Mărturisesc colaboratorii Părintelui că deseori acesta îl
cita pe Panait Istrate, spunând: ”Artistul trebuie să facă din arta sa o
armă, din succesul său o înfrângere şi din bucuria sa o suferinţă” şi,
într-adevăr, putem vedea în viaţa Părintelui Dumitru cum bucuria i-a
devenit suferinţă. Pentru că dacă bucuria vieţii lui a fost Biserica şi
neamul său, bucuria aceasta i-a adus multă suferinţă, fiind închis de
către regimul comunist timp de cinci ani, între 1959 şi 1964, fiind
acuzat de activitate legionară şi închis la Aiud, Jilava şi Piteşti.
Un episod din viaţa Părintelui povestit de apropiaţii lui relevă
admirabil chipul misionar şi iubitor de Hristos al Părintelui Dumitru
Bălaşa: ”În anul 1964, atunci când foarte mulţi dintre deţinuţii de la
Piteşti urmau să fie eliberaţi, un oarecare Crăciun, comandantul peni-
tenciarului, l-a chemat pe părintele Bălaşa
şi i-a spus că în ziua eliberării o să
vorbească înaintea deţinuţilor pentru a le
spune că el nu mai crede în Dumnezeu şi
că a fost total «reeducat». În ziua
respectivă erau adunaţi în curtea puşcăriei
peste o mie de oameni care aşteptau
lumina libertăţii. Ajuns în faţa microfonu-
lui, părintele a zis cu voce tare: «Să-i
mulţumim lui Dumnezeu, fraţilor, că am
scăpat cu viaţă!» şi a început să cânte
«Tatăl nostru». Toată lumea a căzut în
genunchi şi au cântat până la capăt
DUMITRU BĂLAŞA COMEMORAT LA ARHIEPISCOPIE

împreună cu el Rugăciunea Domnească” (5). Predica lui, chiar şi
după eliberarea din închisoare, a continuat să fie plină de substanță,
în ea descoperindu-se iubirea Părintelui: Biserica şi neamul său. De
aceea, până la Revoluția din anul 1989 a continuat să fie suprave-
gheat şi, nu de puţine ori, atenţionat de către Securitate, confiscându-
i-se biblioteca personlă în anul 1983. A fost un apropiat al
Mitropolitului Firmilian al Olteniei, care l-a însărcinat cu reorganiza-
rea periodicului Mitropolia Olteniei şi a bibliotecii eparhiale,
punându-l şi preot slujitor la Catedrala mitropolitană ”Sfântul
Dumitru” din Craiova. Smerenia părintelui ca virtute ce îl caracteriza
se vede nu doar din portul sfinţiei sale, care era mai mult decât
modest, ci şi din faptul că a refuzat diferite funcţii şi titluri, printre
care şi pe cel de membru al Academiei Române, propus în 1990.
De exemplul Părintelui Bălaşa avem cu toţii mare nevoie astăzi,
pentru că puţini sunt preoţii care mai ştiu să împletească atât de echi-
librat cercetarea cu slujirea şi activitatea misionar-pastorală, aşa cum
a făcut-o sfinţia sa.
A publicat sute de studii, articole şi numeroase cărţi. A străbătut
numeroase sate olteneşti ca să cerceteze mentalitatea şi obiceiurile
locale. A crescut numeroşi ucenici, preoţi, istorici şi cercetători care-
l cinstec aşa cum se cuvine şi care-i continuă munca sa de cercetare.
Astfel Părintele Bălaşa este şi trebuie să fie astăzi un model autentic
de viaţă, de trăire în Hristos, pentru Biserică şi neamul său.
În acest sens, la deschiderea ediţiei jubiliare, a zecea, a
Memorialului Preot Dumitru Bălaşa îi felicităm pe organizatori, iar
conferenţiarilor le dorim activitate rodnică, ca împreună să ne
bucurăm de Cuvântul Vieţii, în vecii vecilor! Amin!
† Dr. Varsanufie,
Arhiepiscopul Râmnicului, 31 iulie 2014 
Catedrala Arhiepiscopală ”Sfântul Nicolae”, Râmnicu Vâlcea
1. Dumitru Bălaşa, Dacii de-a lungul mileniilor, Editura Orfeu,
Bucureşti, 2000, p. 7.
2. Dumitru Bălaşa, Basmul romanizării – dacii, întemeietorii
Romei, Fundaţia Artelor Dor, Craiova, 1998, p. 1.
3. Dumitru Bălașa, Dacii de-a lungul mileniilor, p. 16.
4. Dumitru Bălașa, Dacii de-a lungul mileniilor, p. 77.
5. Diac. Ioniță Apostolache, ”Patriarhul de la Drăgăşani”, în
Ziarul Lumina, Miercuri, 20 ianuarie 2010.
*
Continuăm prezentarea memorialului ţinut în Sala Iosif Gaston.
Au fost prezentate referatele: « Proiect de activitate a secţiei de
Istorie Bisericească », pr.dr. Alexandru Stănciulescu-Bârda
(Malovăţ-Mehedinţi); « Proiect de activitate a secţiei de Daco-
Românistică », dr. Zenovie Cârlugea  (Tg Jiu); « Proiect de activitate
a secţiei Pastoral-Misionară », pr. Nicolae State-Burluşi (Râmnicu
Vâlcea). 
Dezbaterile moderate de Ioan St Lazăr s-au purtat între Geo Stroe
(Bucureşti), Horia Muntenuş (Cluj-Napoca), Ion Soare, Eugen
Petrescu…
Nu putem să nu ne aducem aminte de dezbaterile purtate altădată
în peisaje care ne stârneau admiraţia faţă de figura deja legendară a
Patriarhului de Drăgăşani, în Ţara Loviştei ori sub Muntele Cozia, şi
purtate de un Panu Misăilescu sau pr. Ion Marinescu, Mihai Sporiş,
Nicolae State, Geo Stroe, Alexandru Stănciulescu Bârda şi mulţi
alţii…dezbateri care aveau fanteziile lor, dar puneau în evidenţă
dorul  tuturor participanţilor pentru daco românism, iubire faţă de
Dacia străveche-pentru cei mai mulţi legată de Roma împăratului
Traian!...unde avem cea mai frumoasă carte de istorie, „act de
naştere” al poporului român (Ioan Barbu), carte de vizită, unic monu-
ment mondial cu imagini în relief despre daci şi romani binecuvântaţi
de Apostolul Petru! Iată, Coloana Infinită a românilor făptuită de
Constantin Brâncuşi la Târgu Jiu, nu a apărut oricum, ea este o
replică a modernităţii de care este capabil acest popor daco român…
s-p cickirdan
Scurtă menţiune teoretică şi
practică
Mircea Eliade, filosof, este născut la Bucureşti, unde, în 1928a susţinut teza sa despre filosofia Renaşterii. Între 1928 şi
1931, a făcut studii şi cercetare la Universitatea din Calcutta.
Rezultatul final a fost teza de doctorat în filosofie referitoare la gândi-
rea şi practicile Yoga. În 1945, Mircea Eliade s-a stabilit la Paris, unde
va preda istoria religiilor la Şcoala de Înalte Studii până în 1948 şi,
mai apoi, la Sorbona. În 1956 este invitat în SUA ca titular şi coordo-
nator al catedrei de istorie a religiilor la Universitatea din Chicago. În
1985, această catedră se va numi „Mircea Eliade”.
Filosoful român Mircea Eliade moare la 22 aprilie 1986, la
Chicago. Prin opera sa scrisă în ultimile decenii ale secolului XX, el
este considerat una din marile personalităţi ale secolului trecut.
Jean d Ormesson, în opera sa  „O altă istorie a literaturii
franceze”-vol. II, spune: „ Datorăm mult românilor. Ei nu ne-au dat cu
generozitate numai actriţe şi sculptori: un Brâncuşi, o Elvira Popescu,
a cărei accent de neuitat apare în capodoperele lui Robert de Flleurs
şi Arman de Caillavet, şi pe care Jankelevitch o aprecia în  „Haina
verde” sau „Regele”; ei ne-au dat, de asemenea, unul dintre cei mai
mari artizani ai limbii noastre pe  care o cunoştea şi o iubea mai mult
decât noi: Madam de Noailles, născută Brancovan; apoi toate
Bibeştile, atât de îndrăgite de Marcel Proust; dar şi celebrităţi cum au
fost Tristan Tzara, fondator al curentului Dada, Panait Istrati, un
romancier al aventurii-autor al Kyra Kyralinei şi, mai ales, pe cei trei
prieteni văzuţi mereu împreună, în fotografii, şi care strălucesc în lit-
eratura franceză după cel de-al Doilea Război Mondial: Mircea
Eliade, Eugene Ionesco şi Emil Cioran”.
Pentru ce l-am ales pe Mircea
Eliade?
Mai întâi, pentru că a fost un visător. „Îmi amintesc foarte bine de
o noapte din septembrie 1940, ascunzându-mă în adăpostul antiaerian
din cadrul Legaţiei României la Londra (ca reprezentant diplomatic).
În acel moment, acolo, mi-am schiţat planul unei vaste şi ambiţioase
opere dedicată morfologiei şi istoriei universale a creaţiei mitice de la
origini şi până în zilele noastre.” Acest vis, într-un final a fost con-
cretizat.
Apoi, pentru că a fost o personalitate generoasă, produs rar întâlnit
în zilele noastre. El a arătat ce s-a întâmplat pe parcursul istoriei cu
intuiţiile, experienţele şi ideile religioase care au contribuit la consti-
tuirea condiţiei umane din preistorie şi până în timpurile noastre, fără
a utiliza concepţi personale.
În plus, a considerat memoria umanităţii demnă de a fi apărată,
construită în umilinţă şi onestitate. Ceea ce nu are memorie, nu există.
Şi, pentru a incheia, redau mai jos concepţia mea plastică privind
realizarea celor douăzeci  desene mari (0.56/ 1.49m).
1. Numărul de aur. 
2. Una din consonantele muzicale din Renaştere: 3/2...quinta.
3. Lecţia naturii care a fost foarte bine rezumată de Goya:
„Somnul raţiunii naşte monştrii”.
Pentru ce l-am ales pe Lao-Tzeu
Motto: 
Muzica din suflet poate fi auzită de către univers (Lao-Tzeu) cu o
condiţie, să ai suflet, căci mulţi sunt afoni... (A. Trifu)
Cartea mea se înscrie într-un crez în care viaţa trebuie să aibă un
sens. Acest sens, după părerea mea, este animat chiar de spiritul
descoperirii omului, dimpreună cu memoria sa.
Subiectul ilustraţiilor mele este filosofia taoistă: manifestarea
unui mod de viaţă aproape dispărut din această lume, înghiţită de
militanţii materialişti. Nu este de loc surprinzător că Occidentul con-
temporan, materialist, a neglijat această filosofie chineză, veche de
5000 ani, un summum de spiritualitate şi de mare actualitate.
Occidentul, actualmente, suferă de etnocentrism, de individualism
mondializat, de neglijare a  glorioasei apoteoze de a fi uman, de a fi
inclus în univers-în Eden-occidentali nemuritori.
Iată câteva idei ale Taoismului: 
- Fiind de acord cu ordinea cosmică este posibilă asimilarea aces-
tei ordini în lumea concretă.
- Necesitatea unei armonii între cele cinci entităţi: DAO-voinţa
universală, CERUL, PĂMÂNTUL, SPIRITUL-Eul, CORPUL.
- Nu Acţiunii, adică să lăsăm DAO şi virtutea să acţioneze.
Aceasta are loc când inima se goleşte de lucrurile subiective pentru a
se identifica cu lucrurile obiective-cu DAO.
- Să fii tolerant, adică, just.
- Dacă se părăseşte abilitatea şi se abandonă parvenirea, nu vor
mai exista hoţii şi mincinoşii.
- Trebuie abandonate idealurile duale pentru a se realiza Unitatea
Univesală-Dao, simbolul lui Yin şi yang        . Urmează complemen-
taritatea în această lume interdependentă şi schimbătoare.
- Lucrurile care se opun, nu trebuie să fie în stare conflictuală, dar
trebuie să fie complementare.
- Omul dotat trebuie să-l ajute pe cel nedotat. Cel nedotat este
bogăţia celui dotat.
- Trebuie să existe relaţiile de reciprocitate şi mutuale.
- Într-un grup nimeni nu trebuie să-şi impună voinţa fiindcă va fi
respins din acel grup.
Nu este în intenţia mea să explic filosofia TAOISTĂ, fiindcă acest
lucru nu intră în competenţele mele, dar am vrut să aduc în discuţie
un univers spiritual pasionant şi plin de învăţăminte pentru viaţa de
toate zilele.
LAO-TZEU (sec.V, î.e.n.), în cele 81 de strofe din „Livre de la
Voie et de la Virtu” (Cartea Devenirii şi Virtuţii, trad. noastră),
EdituraYou-Feng, explică sub o formă poetică filosofia TAOISTĂ. În
strofele sale el prevede pericolul de a fi lăsată ştiinţa să guverneze fără
ca omul să nu reflecteze la condiţia vieţii sale.
Unitatea CER-PĂMÂNT-OM asigură pacea, consecinţă a sim-
biozei  dintre Natură şi Om.
Desenele mele nu sunt ilustraţii la fiecare strofă, explicaţii didac-
tice sau pedagogice. Ele reprezintă reverberaţiile sufletului meu în
spiritul filosofiei TAOISTE a lui LAO-TZEU. 
În lucrarea mea am fost inspirat, ascultând „LAO-TZEU
SONATAS” (Radiodifuziunea bavareză-2004. Autorul este Horaţiu
Rădulescu, un gigant al muzicii contemporane, prietenul meu, din
păcate prea repede, decedat.
Acum iată câteva repere care m-au condus la crearea desenelor
acestei cărţi. 
- Astfel, suportul material  este lucrat manual, format din trei sor-
timente de hârtie, lipite, având culori naturale diferite şi provenind din
Ungaria, India şi Nepal. Grosimea hârtiei este variabilă, deci, implicit
culoarea sa, reflectând diferit lumina.
Peniţa, pensula, vezi structurile diferite ale hârtiei, întâlnesc
rezistenţa hârtiei, astfel linia luând de cele mai multe ori traiectorii
neaşteptate. De asemenea, cerneala este absorbită în diverse feluri
creând adevărate surprizecromatice. În sfârşit, suportul oferă un câmp
de experienţe plastice care mi-au descoperit o îmbogăţire a
experienţei mele  artizanale şi mai mult de atât.
- În acelaşi timp, am dorit să împiedic faptul ca mâna să ia un
ascendent asupra ochiului, creierului, spiritului. La fel, am sentimen-
tul, că am dorit, în măsura posibilului, să moderez în favoarea emoţiei
esteticului.
- Referitor la culori, am plecat de la ideea că în flacoanele de
cerneală nu voi găsi culorile, dar voi găsi materia primă cu care voi
putea crea armonii cromatice. Pentru mine armonia sau antiarmonia
este rezultatul unei alchimii între mijloacele specifice artelor plastice
şi spiritul specific fiecărui artist, un mister care dă naştere
individualităţii artistice. Mergând mai departe în demersul meu, sunt
de acord cu Antonio Gaudi, care afirma că arta nu există. 
La modul simplu trebuie să privim natura pentru a descoperi
FRUMOSUL, care, după părerea mea, nu trebuie confundat cu
ARTA.
FRUMOSUL înseamnă mai mult. FRUMOSUL nu se poate expli-
ca. FRUMOSUL nu poate fi făcut. Trebuie descoperit. Trebuie să aibă
SUFLET. Şi când sufletul personal fuzionează cu SUFLETUL univer-
sal, atunci desoperim FERICIREA atât de căutată de om. FERI-
CIREA imaterială.
Aici, reamintesc datoria memoriei, cea care m-a determinat să
creez aceste desene, gândindu-mă la generaţia de artişti care au trăit
la Florenţa sau în Italia de Nord, la mijlocul secolului XV: Alberti,
Serlio, Paladio, Piero della Francesca. Căutând secretul acestui
univers, am descoperit gustul acestor artişti pentru matematică, şi
pentru Pytagora, traversând Timpul lui Platon. Curiozitatea lor pentru
Euclide, Vitruvius, Ptolemeu, pentru operele de teorie a muzicii ale lui
Boece, conducând la o precizare sigură; gustul raporturilor  simple şi
măsurabile, dorinţa de ataşare a artelor plastice la arta majoră care
este muzica. Astfel, ajung şi ei la folosirea raporturilor muzicale.
Artistul care a marcat această epocă a fost Alberti, care, în cartea
sa  „De Re Aedificatoria” expune teoria raporturilor muzicale.
Astfel, în cazul meu, m-am inspirat din
această teorie, folosind în cadrul meu
compoziţional, o măsură jumătate şi
jumătatea acesteia. 
Am inclus scrierile muzicale ale
Renaşterii italiene şi româneşti pentru
frumuseţea şi grafia lor. De asemenea, şi gama majoră diatonică
chineză. N-am uitat scrierea muzicală modernă şi conemporană din
partiturile lui Horaţiu Rădulescu.
În partea stângă a desenelor mele am introdus foarte frumoasa
scriere chineză (texte originale) aşa cum propria mea scriitură a
sesizat-o în traducerea franceză.
Astfel voi încheia prezentarea unei părţi din munca mea în încer-
carea de a atinge fericirea pe care vreau să o împart cu o lume din
păcate din ce în ce mai oarbă şi surdă.
NOTA:  „Croyances ancestrales” poate fi vizionată pe Cultura Ars
Mundi secţiunea Arhiva video.
Alexandru TRIFU
28 05 14, Geneva
Traducere Simona Maria Kis
DETERMINĂRI ÎN CREAREA CICLULUI
„CROYANCES ANCESTRALES”
(20 desene-0.56X1.49-tehnică mixtă)

ARS „CROYANCES ANCESTRALES”
Iată, Alexandru Trifu vorbeşte de o manieră în care mâna ia unascendent în faţa ochiului, gândului, spiritului, definind chiar
arta infantilă-nu naivă, alienată, aleatoare, invers exprimării ciberne-
tice în care mâna devine maşină-unealtă, ultima, în această relaţie,
ducând la o inversare a celei din întâi: ochi-gând-spirit-maşină.
Ultimă relaţie, care a devenint spaima începutului de secol XX, con-
tinuând şi astăzi... Lumea însă trebuie să ştie că această traiectorie-
linie pe care o conduce suportul de hârtie, prezentă în experienţa lui
Trifu, are ceva tradiţie; iată, şi Michelangelo şi Brâncuşi, răspândind
în lume ideea că în material îşi are somnul o infinitate de reprezen-
tări!... În acest caz artistul-homo ludens-nu mai are decât un rol de
selecţie, arta, neexistând ca atare. Spune Trifu: „Pentru mine armonia
sau antiarmonia este rezultatul unei alchimii între mijloacele specifi-
ce artelor plastice şi spiritul specific fiecărui artist, un mister care dă
naştere individualităţii artistice. Mergând mai departe în demersul
meu, sunt de acord cu Antonio Gaudi, care afirma că arta nu există”.
Ceea ce s-a întâmplat în deceniul şapte din sec. XX, fenomen care
continuă şi astăzi (mai amplu, acest fel de muzică-electro acustică-
structurată şi cibernetic, după deceniul opt, astăzi o odisee a sunetu-
lui-desenului-filosofiei), în ţara noastră, prin pleiada (atonalismului)
muzicienilor Ştefan Niculescu, Aurel Stroe, Costin Miereanu,
Horaţiu Rădulescu, Iancu Dumitrescu şi, mai târziu, Ana Maria
Avram (care, ultimii  doi, îşi duc crucea de aur în spate, mărşăluind
prin lume cu Formaţia Hyperion; dirijori şi compozitori), are urmări
azi, când românii sunt o componentă serioasă, între primele rânduri,
în peisajul sonor european şi al lumii!... nu mai prejos, dacă nu în
chiar cea mai serioasă avangardă, şi cei doi artişti plastici, sculptor şi
pictor: Constantin Lucaci şi Alexandru Trifu... Acestea toate ca o odi-
see a sunetului dimpreună cu imaginea plastică, ambele împreună cu
filosofia, cosmogonia... O odisee a spectrului sonor-acustic, căutând
originile şi regăsindu-le de-atunci şi până astăzi în spaţiul astral side-
ral, şi o odisee a vizualului-desenului, abstract şi suprarealist, simbo-
list, continuat dimpreună cu sunetul, în armonie, amândouă ancorate
puternic în realitate şi filosofie, la Geneva şi Paris, prin Alexandru
Trifu şi cei doi muzicieni,  Horaţiu Rădulescu şi Costin Miereanu. O
odisee a triadei sunet-imagine-filosofie, care-şi trăieşte prezentul
acum în secolul XXI, ocupând locul rezervat supraoamenilor plămă-
diţi simultan din aceleaşi componente ale celor trei elementare seg-
mente ale lumii de azi: auz, văz şi spirit. Vedem cum vorba pierde
teren, constantându-se, că vorba fără măsură şi neargumentată spiri-
tual, precum la Apostolul Ioan, ucide mai mult decât recreează
lumea! ...o vedem zilnic cum năruieşte şi nu construieşte în parla-
mentele lumii!
Totul se petrece în produsul audio video „Croyances ancestrale”
în afara armoniei sociale terestre! muzica, îndreptându-se înspre
armonia cosmică, atonală, pictura şi filosofia, trădind dezarmonia
ludică, trădând însă faptul că se apropie timpul să se alinieze rapor-
turilor sincroniilor muzicale-şi matematice, cum, normal este în
moda noului timp, şi începută încă din 1800 de către Jean Paul
Richter, sau, cum spune Alexandru Trifu, încă din secolul XV prin
arhitectul Alberti! Muzica şi matematica, devansând întruna această
lume a artelor! Sigur, a încercat şi Brâncuşi prin 1930 să impună în
sculptură numărul de aur! ... 1-2-4, dar care de fapt este o relaţie-şir
matematic vechi de când lumea-primii trei termeni fiind, fiecare,
dublul celui dinainte [la Coloana infinită, aceasta, relaţia-raportul,
rezultând din condiţia impusă: anul 1916- cel comemorat; înălţimea
Columnei lui Traian-cu care Coloana s-a vrut soră, 30 m; şi din cal-
culul de rezistenţă, 0.45 m. 30 : 2 = 1.8 înălţimea modulului (4); 1.8
: 2 = 0.9 lăţimea modulului (2); 0.9 : 2 = 0.45 lăţimea mică a modu-
lului (1); Pitagora, Thales, ciracii lui Moise, care a definit primul,
prin celebra lui sfoară, diametrul-lăţimea cercului ca fiind o treime
din  lungimea acestuia (cu eroare de 0.14); a treia parte din lungimea
sforii care înconjoară cercul... Iată, acest diametru de la masa-gura
incintei-din străvechiul altar, rotundul dintre tăriile cerurilor!...]. Ce
frumoasă această lume în care  muzicienii şi-au luat doctoratul în
matematică, în informatică, admiţând perfecţiunea numerelor! for-
mulelor, echilibrelor.
„Croayances ancestrale” (Credinţe stră-
vechi), „D’après Mircea Eliade: Traité d’ histoi-
re  des religions” (După Mircea Eliade: Tratat de
istorie a religiilor), imaginea curge pe muzica
semnată de Horaţiu Rădulescu: „Occult pulses”
(Impulsuri oculte), „Music for sound icons and
other global sound sources” (Muzică pentru
imaginea sunetului şi pentru surse de sunete);
Antoine Mercier (camera, video editing,
mixing).
Unu-Începutul Neant-Oul Primordial-
Pasărea Lumină-Conştiinţa-Universul...Un text
al  începutului, cuvinte generice, care trezeşte
iniţierea în ştiinţa cosmogonică. Dar cuvintele-s
de prisos şi imaginile curg pe fondul sonor, de-
senul, semnificând logica acestui început de
lume! desen fior, care se suprapune pe muzica
continuă, la început abia perceptibilă şi în intesi-
tate, pe axa timpului, crescând. Muzică elec-
troacustică, care se poate auzi doar în vidul
cosmic, densă, sunetul având materialita-
te, iată, chiar şi aici. Ouă primordiale,
unu, unu...din fiecare, ivindu-se pasărea
care sparge carapace şi oferă propria
lumină. Pasărea lumină! care trezeşte con-
ştiinţa lumii vii, un fruct pentru întregul uni-
vers. 
Doi. Cum doarme omul, cum trăieşte ca o larvă androgină, omul
din Eden, după ce a fost împreunat cu Eva, el încă neavând nume;
cum pândeşte dedesubt Iadul, divinul deasupra, păsările demult ciri-
pindu-se în pomi, ispitele sunt la tot pasul, infernale-chiar şi în Rai,
ce Rai! pe care  nu-l doreşte omul, vrând dragoste curată şi viaţă cât
îl ţin puterile...şi iată, Trei! Da, omul vrea viaţă şi devine muritor:
Asasinat primordial! Adam îşi ia Eva în braţe, primind amândoi în
faţă adevărul, că după viaţă urmează obligatoriu moarte...Desenul
prinde viaţă, interstiţiul planetar, sunetul-muzica sunt impasibile la
viaţă, trăind în sfera diafoniei, mesaje obraznice despre alte vieţi şi
alte timpuri...Ca să trăiască, însă, oamenii, vor trebui să se mănânce
între ei. Noi suntem toţi nişte canibali.
Patru. Esenţele vieţii: fierul şi focul, dansul şi muzica.Vulcanul
este comandat de Zeus. Acolo în Eden, unde s-a născut omul, nu sunt
vulcani! Cinci. Acum se nasc zeităţile cu chip de om, animale bestii
şi păsări...omul nu este demn de chipul şi asemănarea Domnului.
Şase. Sus sau jos, omul nu este capabil decât de lacrimi, atâtea
lacrimi, încât atunci când nu plânge, se urinează pe propria-i imagi-
ne... Şapte. Două divinităţi au creat cu sângele lor cerul şi pământul,
regatul lacrimilor. Adam şi Eva. Lumea începe să se termine. Opt.
Nam-Tar, Baal al Nabucodonosorului, al morţii şi sorţii, al bolii şi al
viermilor este numele pe care Dumnezeu l-a dăruit ca destin omu-
lui!...ludic joc între şerpi şi peşti dimpreună cu jocurile omului.
Nouă. Sus, cerurile, casele Domnului sunt trei! Jos tot atâtea, întru-
chipându-l pe Archidemonul Kingu, care a creat cu sângele lui, omul!
Zece. Maxima maximelor. Existenţa Răului este o condiţie a libertă-
ţii omului. Omul joacă pe sârmă în imperiul şi toleranţa ochiului, şi
trăieşte cum îi impune marele sforar; circ şi pâine. Unsprezece.
Lumea spiritului creator şi lumea ritualului. Ordinea şi armonia din
creaţie, obligaţiile ritualului...rezultă stagnarea şi mersul înapoi!
Lumea nimicului. Doisprezece. Ambiţioasa Inanna preia de la sora
sa Erichkigal puterea asupra infernului şi
îl dăruie omului; ce destin! Treisprezece.
Ce mit, ce mit, păgâni şi creştini; Tamuz se
naşte de Crăciun, din fecioara Astartea,
care se naşte dintr-un ou căzut în Eufrat.
Tamuz care devine Zeul Soare ia chipul lui
Baal şi va distruge Haosul pentru ca să
renască lumea! Patrusprezece. Oh,
Dumnezeule pe care nu te cunosc, oh,
mari sunt păcatele mele; eu, omul, nu ştiu
cănd să râd, când să mă căiesc nu ştiu să
aleg între rău şi bine. Cincisprezece. Din
ape s-a ridicat o culme de munte şi pe
acest pisc străluce o floare de Lotus fiin-
dcă sub petate s-a născut Zeul Soare-RA...
Desenul şi simbolul e totuna, împreună
vorbesc fără să cunoască cuvântul; însă
cunosc lumea, omul cu ochi, omul cu
suflet, cu sunet în suflet, ochi şi urechi...
Şasesprezece. Ghilgameş dialoghează
despre destin şi mizeria umană.
Ghilgameş care a fost refuzat de zei şi a
trăit conştient de efemeritatea sa şi a omului... Şaptesprezece. RA
şi mai târziu ATON au creat viaţa, dar nu numai atât; Ra fost
zeul Soare, născut pe vârvul muntelui ieşit dintre ape; Aton este
soarele de mai târziu care cuprinde sub razele sale întreaga lume,
nu numai lumea văzută din Egipt... De-aceea şi muzica atonală este
definită ca fiind generală, folosind întreg spectrul sunetului! Un
desen extrem de reuşit generalizândul pe RA în centrul acestiu uni-
vers şi din oricare timp... Optsprezece. Pierderea memoriei şi a
numelui este o moarte teribilă, dar nu mai mult decât moartea fizică.
Cai, frumoşi cai şi oameni fără minte... Nouăsprezece. Apostolul
Ioan: Cuvântul este primul... şi tot din aceea vreme spunea latinul:
vorba zboară-scrisul rămâne. Vorba bună e ca o pasăre, se duce în
lume, zboară, în timp ce vorba dură intră ca un cuţit în inimă. Vorba
n-are stăpână decât limba, şi, de aceea, este când prea lungă, când
prea scurtă... Douăzeci. Secvenţă finală din naraţiunea acestei pasio-
nante desfăşurări cosmogonice picto-muzicală-filosofică numită
„Croayances ancestrale” în care muzica sfârşeşte aşa cum a început,
închizând cercul, şi Alexandru Trifu incluzând în ultimil tablou ele-
mente dintre celelalte, amestecându-le şi întrebându-se, şi întrebân-
du-ne, dacă am înţeles ceva!...Noi am înţeles, urmărind, citind, ascul-
tând, că am percurs o pagină importantă dspre viaţă, o pagină cosmo-
gonică, că acum, după ce am cunoscut şi „Homo Ludens”, cunoaştem
mai multe despre doi creatori români contemporani cu noi dar trăind
în spaţii diferite, că rostul nostru în lume nu este unul degeaba...
Petre CICKIRDAN
În atelierul pictorului se găsesc: timp liber, timp ocupat…locliber, loc ocupat. Cu: vig de pânză, bax cu brânză…gater, alma
mater...scândură, şipci, venetici…ferăstrău, Herăstrău… rindea,
lulea, canapea…ciocan, pandişpan…cleşte, peşte…butoi cu clei,
butoi fără clei… butoi cu vin, butoi cu chin… vopsele cutii, vopsele
făclii…păsărele mii…ghem de sfoară, ieşi afară… dulap, artistul stă
în cap … mese, decese, ducese, persoane alese în vizite dese…
şevalet, taburet, marafet … raft, Uzinele Kraft… rame mari, rame
mici, pensule mari, pensule mici… urme de paşi mari, urme de paşi
mici…urme care vin, se duc, se intorc in cuib de cuc…tablouri cu
ramă, tablouri fără ramă, tablouri pe pereţi, tablouri fără pereţi…
găleţi…paleţi…arbalete, arbaleţi…băieţi…mistreţi…trafaleţi…
precupeţi…gorobeţi…epoleţi…
Cărţi (scrise de el ):
« Jurnalul unui geniu »
« Viaţa unui titan »
« Tristeţe de urangutan »
« Frumoasa şi bestia »
« Trestia »
ATELIERUL PICTORULUI
( odă  postdadaistă  glumeaţă…atelierului meu)
Cristian SIMA
Două desene de Cristian Sima
9iulie 2014 CULTURAvâlceană
Cărţi( scrise de alţii) : 
« Constituţia României » ediţia 1936
« Sfânta Scriptură »
Ce mai găsim? Pastă de dinţi…apă de gură…
Un os-ca simbol al interesului artistului pentru ceea ce stă la
baza lucrurilor.
O cruce-ca simbol al credinţei artistului în ceea ce stă la baza
lucrurilor.
Altceva ? Cană de lut, cafea cu năut, cană de inox (cum venea
bătrânul Fox ), mânuşi de box... sac, soc, busuioc, statul în mâini,
statul  pe loc... statul de drept (cu mâinile pe piept ), statul în picioare
(cu amortizoare, fără amortizoare), statul în cap, în aer (totul se
toarce dintr-un caier), în izmene, în pielea goală, statul în cratiţă, sta-
tul la beci, în oale reci, muşcate în ghiveci, legume ghiveci...urme de
aszteci, de tolteci...de zevzeci...nimic nu e pe veci...
...pâine...apă...
...funie de ceapă... 
...funie de usturoi, adunătură de strigoi... 
...funie de cânepă şi săpun... 
…toate astea sunt el, omul cel bun...
…trist menestrel, pregătit de măcel...         
MUNDI
SAVANTUL ROMÂN VICTOR ANASTASIU MERCEA
Tatăl meu, Victor Anastasiu Mercea, a urmat şcoala şi liceul laTimişoara şi, în 1942-1943, s-a înscris la facultăţile de
matematică şi fizică ale Universităţii locale (în parte în exil de la
Cluj, după Dictatul de la Viena din 1.09.1940). Deşi tânărul Victor
Mercea era fascinat de noile descoperiri în fizică şi dorea să urmeze
această cale, a recunoscut pragmatic că este bine să se înscrie, in
paralel, şi la Politehnica din Timişoara, asta deoarece studenţii aces-
tei instituţii erau scutiţi de serviciul de front al Armatei Române care
se afla în operaţiuni în Uniunea Sovietică. Aşa, tatăl meu a studiat la
Politehnică până în toamna lui 1944 şi a făcut, in paralel, şi o
pregătire pre-militară, după cum era obiceiul în acei ani. Tatăl meu a
avut noroc că, în brambureala ce s-a produs după 23.08.1944, nu a
fost silit să se alăture armatei, ca să participe activ la acţiuni de război
(împotriva unuia sau a altuia). Aşa a reuşit să-şi termine studiile de
fizică şi matematică (politehnica nu a mai urmat-o după război) şi,
după aceea, a venit la Cluj ca  preparator la Facultatea de Fizică a
Universităţii (revenise din Exilul de la Timişoara).  Aici a făcut parte
din catedra de fizică a prof. Marian şi s-a ocupat intens nu numai de
munca cu studenţii ci şi de cercetări de laborator în domeniul
vâscozităţii gazelor şi amestecurilor de gaze. Cu această tematică şi-
a luat şi titlul de Doctor în Ştiinţe, în 1947 sau 1948 – fiind, la numai
24 de ani, un tânăr cercetător şi dascăl de mare perspectivă (cu toate
ca avea o origine sociala "nesănătoasă" cu eticheta de "fiu de chi-
abur" - nu tocmai avantajoasă în acei ani).
În 1949, s-a luat hotărârea de a se înfiinţa şi la Cluj o secţie de
Fizică a Academiei de Ştiinţe din Bucureşti. Deoarece, la scurt
înainte de această infiinţare, prof. Ionescu - care fusese desemnat să
devină şeful acestei noi instituţii - a decedat neaşteptat, în urma unui
infarct, s-a luat hotărârea ca dr. Victor Mercea, de la Facultatea de
Fizică, să devină conducătorul acestei noi instituţii. Aşa a început
cariera de conducător de instituţie de cercetare a lui Victor Mercea;
la început au fost 4 angajaţi (printre care şi mama mea, Judith
Mercea, cu care tata era căsătorit de peste 2 ani). 
Din 1949 până la moartea sa (prematură se poate spune), în
29.06.1987, prof. dr. Victor Mercea a condus şi dezvoltat o instituţie
de cercetare în domeniul fizicii şi chimiei-fizice care a supravieţuit şi
ultimilor 25 de ani tulburi din istoria Romaniei.
Îmi este dificil să enumăr chiar şi numai parţial ceea ce s-a făcut
în acesti aproape 40 de ani în Institutul de la Cluj. Instituţia a fost
înfiinţată în decembrie 1949 ca Secţie de Fizică a Academiei
Române, iar în 1956 se transformă în Secţia a 5-a a Institutului de
Fizică Atomică (IFA) înfiinţat în Bucureşti, pe urmă din IFA-5
devine, în 1970,  Institutul de Izotopi Stabili independent (IIS-Cluj)
pentru ca, apoi, în 1977, să se numească Institutul de Tehnologii
Izotopice si Moleculare (ITIM-Cluj) iar după 1990 să se numească
Institutul Naţional de Cercetare şi Dezvoltare pentru Tehnologii
Izotopice şi Moleculare - Cluj-Napoca.
Ar fi enorm de multe de spus despre ceea ce s-a făcut în acestă
instituţie care a plecat de la 4 angajaţi şi un director, în 1950, pentru
ca în 1989 să aibă cam 350 de angajaţi. Mai ales în anii 70, IIS-ul şi,
pe urmă, ITIM-ul a fost una din cele mai reputate instituţii de cerc-
etare în domeniul fizicii izotopilor stabili şi a chimiei-fizice aplica-
tive în Europa de Sud-Est. 
Tatăl meu, Victor Mercea, a avut un rol determinant la această
dezvoltare şi, deoarece în toţi aceşti ani şi-a păstrat legătura cu
Facultatea de Fizică a Universitatii,  a fost, de la vârsta de 29 de ani
conferenţiar şi, 5 ani mai târziu, cel mai tanăr profesor plin din
Universitate. La începutul anilor 60, prof. Victor Mercea a fost coop-
tat ca  membru corespondent al Academiei de Ştiinţe a României,
fiind unul din cei mai tineri (40 de ani) membri la acea vreme.
A predat, în cam 40 de ani, la mii şi mii de studenţi, cursuri de
Fizică Atomică, Fizică Nucleară şi Fizică Moleculară (anii 2, 3 şi 4)
şi a condus sute de lucrări de diplomă şi zeci şi zeci de lucrări de doc-
torat. 
În această calitate, prof. dr. docent Vitor Mercea a avut posibili-
tatea de a selecţiona, pentru Instituţia de cercetare al cărei director
era, pe cei mai buni absolvenţi de la facultate. Aşa s-a făcut ca la IIS,
şi pe urmă la ITIM-Cluj, s-au strâns mulţi, -foarte mulţi- din cei mai
buni absovenţi de Fizică din anii 60, 70 şi 80, ceea ce a pus baza unei
deosebite calităţi a muncii ce s-a făcut acolo.
Calitatea cea mai mare a prof. Victor Mercea, în toate aceste
activităţi, a fost nu numai deosebita lui probitate profesională şi
extrem de vastele cunoştinţe în foarte multe domenii, ci şi o intuiţie
unică în ceea ce priveşte subiectele şi metodele ce ar putea fi de
interes pentru noi cercetări şi pentru noi direcţii de cercetare. Mai
toate direcţiile de cercetare, ce au fost abordate cu succes la IIS si
ITIM, până în 1987 (şi încă ani buni după aceea) îşi aveau sorgintea
în înţeleapta alegere a subiectelor si metodelor de abordare intuite şi
fundamentate de  prof. Mercea. În acest context, merită amintit că, în
anii 60, prof. Mercea a fost cooptat într-un mic grup de experţi (din
care a făcut parte şi prof. ing. Marius Peculea) care au primit de la
guvernanţii de atunci ai României, misiunea de a stabili ce cale ar tre-
bui să urmeze România în abordarea unei industrii nuclearo-energet-
ice. În acea calitate, prof. Mercea nu numai că a putut apela la rezul-
tatele ce fuseseră obţinute în Institutul din Cluj - şi anume separarea,
la nivel de laborator, a apei grele  D2O  - material necesar unui anu-
mit tip de reactor nuclear - dar a şi pledat pentru şi fundamentat teo-
retic urmarea filierei CANDU de realizare a reactoarelor nucleare în
România. După o serie de ani de consultaţii a acestui grup de experţi,
s-a luat într-adevăr decizia de a urma această cale de construire a unei
industrii nuclearo-energetice în Romania, cu unităţi de dezvoltare la
Râmnicu-Vâlcea (pentru producerea apei grele), Feldioara (pentru
producerea combustibilului uranifer) si Pitesti (pentru cercetari
legate de funcţionarea reactoarelor nucleare). 
La începutul anilor 70, când s-a lansat unitatea "Uzina G" de la
Râmnicu-Valcea, o serie din primii cercetători angajaţi acolo prove-
neau fie de la Institutul IIS din Cluj, fie fuseseră studenţi ai prof.
Mercea la Facutatea de Fizică din Cluj, ba, încă şi prof. ing. Marius
Peculea - primul director al "Uzinei G – venea, de fapt, de la
Institutul de Fizică din Cluj, unde îi fusese  director şi colaborator
prof. Mercea.
Succesul proiectului de realizare şi operare a reactoarelor
nucleare de la Cernavodă (cu toată industria ce stă în spatele lor) este
(cred) unica, la aceste dimensiuni, în istoria dezvoltării tehnico-
ştiinţifice a României. Nu cunosc o altî realizare cu aceste dimensiu-
ni şi complexitate care să fi fost realizată cu succes în ultimii 100 de
ani în România ! Iar fatpul că, în ziua de azi, România este una din
puţinele ţări din lume (cred 4 sau 5) unde se produce industrial, în
mari cantităţi, apa grea  D2O pentru reactoare nucleare (prin Uzina
de la Turnu-Severin)  îşi are punctul de plecare în lucrările de sepa-
rare de izotopi stabili pe care prof. Mercea şi colectivele sale le-au
făcut la începutul anilor 60, la Institutul din Cluj. 
Dar a reduce realizările prof. Victor Mercea la această
menţionare ar fi nedrept. Nu trebuie uitat că, până în ziua de azi,
Institutul din Cluj este, în continuare, unul dintre puţinele locuri din
lume unde se separă izotopi stabili uşori (ai elementelor azot, oxigen,
bor, argon, carbon, etc) care işi găsesc aplicaţii în numeroase
cercetări practice din fizică, chimie, medicină, agricultură, biologie,
etc.
Încă de pe vremea când prof. Victor Mercea conducea instututul
din Cluj, s-a acordat o mare importanţă dezvoltării metodelor
analitice de analiză de laborator. Aceasta a făcut ca IIS-ul şi ITIM-ul
să fie la vremea lor unul din cele mai reputate instituţii pentru atari
lucrări, nu numai în Romania, dar şi în Europa de Sud-est. Aici sunt
prea multe aspecte ce ar putea fi menţionate - de la spectrometrie de
masă şi cromatografie, până la rezonanţa nucleară de spin, analize
optice în infraroşu şi optoacustice, analize în raze X sau rezonanţă
paramagnetică, analize cu raze laser, s.a.m.d.
Până la începutul anilor 90, ITIM-ul a avut şi un puternic dez-
voltat sector de producţie de aparatură de analiză fizico-chimică.
Atelierele şi muncitorii înalt calificaţi ai Institutului produceau
aparatură analitică pretenţioasă, care la acea vreme nu putea fi
importată din vest. Spectrometrele de masă şi cromatografele rea-
lizate în ITIM au fost produse şi folosite de multe laboratoare din
România (inclusiv de cele de la centrala nucleară din Cernavodă şi de
la IRNE-Piteşti). Şi această direcţie de dezvoltare şi-a avut originea
în modul în care prof. Mercea a considerat că trebuie, în mod prag-
matic, îmbinată cercetarea de laborator cu dezvoltări pentru progre-
sul general al ştiinţei, într-o ţară care, de fapt, nu-şi putea permite
luxul de a importa tot ceea ce i-ar fi trebuit.
Un alt mare merit al prof. Mercea a fost faptul că, în toată cariera
lui, a încurajat şi sprijinit permanent generaţiile tinere de studenţi de
la facultate şi din institut, ca să devină cercetatori de valoare, cu idei
noi si curaj în abordarea subiectelor de cercetare cu care se confrun-
tau. Pentru cei care au lucrat efectiv cu prof. Mercea (si subsemna-
tul), ramâne de neuitat angajamentul, seriozitatea, dedicaţia si pro-
funzimea cu care el aborda fiecare nou subiect de discuţie în cer-
cetare. Neuitate ramân seminariile şi discuţiile colective sau indivi-
duale pe care prof. Mercea le purta cu colectivele de lucru sau şi
numai cu unul sau altul dintre cercetatorii din Institut. De multe ori,
după asemenea discuţii şi analize, se deschideau noi orizonturi de
acţiune, veneau noi idei şi interperari, nu de puţine ori acestea fiind
rezultatul deosebitei puteri de intuiţie şi analiză a prof. Mercea.
Deosebit de imporant pentru mulţi cercetători din IIS şi ITIM a fost
şi faptul de prof. Mercea a considerat necesară  -şi a sprijinit cât a
putut - deschiderea Institutului către comunitatea ştiinţifică
internaţională. În anii în care acest lucru nu era tocmai agreat de cei
ce aveau ca misiune sfântă să "apere secretele de stat",  ITIM-ul s-a
bucurat de o atmosferă relativ favorabilă, în care corespondenţa
stiintifică, publicarea în străinatate şi schimburile de experientă si
vizite cu şi colegi din stainatate, au fost încurajate în măsura în care
asta a fost posibil. Aşa, colectivele de cercetători ale institutelor IIS
şi ITM nu s-au autoizolat în peisajul României socialiste, ci şi-a făcut
un oarecare nume internaţional fiind, în anumite domenii, un parte-
ner căutat şi respectat pentru realizările sale. În anii 70 şi, mai ales în
anii 80, din Institut s-au publicat un numar mare de contribuţii în
reviste de specialitate din întreaga lume (şi nu numai cea din blocul
comunist), ceea ce a făcut ca unul sau altul dintre cercetatorii  insti-
tutului să devină cunoscuţi internaţional (un lucru nu tocmai agreat la
acea vreme de cuplul de "savanţi de renume modial" ce conducea
destinele Romaniei). Toate acestea ar fi fost greu de realizat dacă
prof. Mercea nu ar fi sprijint activ şi acest aspect al activităţii în IIS
şi ITIM.
Pot spune acum, în finalul acestei scurte şi, fatal, imcomplete
relatări despre activitatea tatalui meu Victor Mercea, ca  dascal şi
director, că şi postum, calităţile lui îşi găsesc o oglindire în ceea ce a
urmat în Institut, după decesul lui din 1987 şi, mai ales, după 1990.
În primul rând, Institutul din Cluj - deşi are personal mai puţin
decât inainte de 1990 – este, actualmente, unul din puţinele, dacă nu
singurul institut naţional cu profil de cercetare şi dezvoltate în
tehnologii moleculare şi izotpice din România. Deşi timpul trece
implacabil, înca şi azi, mulţi din cei ce lucrează cu succes în Institut
au fost, la vremea lor, selecţionati şi angajaţi de prof. Mercea.  Mai
mult spiritul în care s-a lucrat pe vremea lui a rămas, cumva, încă, în
În continuarea articolului despre savantul român Marius –
Sabin Peculea, din numărul trecut al ziarului nostru, publicăm
corespondenţa din Stuttgardt, primită de la prietenul nostru dr.
ing. Peter V. Mercea, despre savantul Victor Mercea, a cărui
contribuţie la realizarea tehnologiilor moderne de fabricare a apei
grele româneşti a fost hotărâtoare în România. Peter V. Mercea şi-
a făcut stagiatura tinerească la „Uzina G” şi, fiind un pasionat al
călătoriilor montane, ne-am însoţit, adesea, pe meleagurile
vâlcene, pe potecile înşiruite ale mănăstirilor, întotdeauna el fiind
bine dotat cu aparatură performantă pentru diapozitive, color şi
alb–negru, dotat cu rezistenţă fizică, răbdare şi inteligenţă
creativă.
Şi acest material va intra în cartea „Călători prin Vâlcea”,
aflată în stadiu de finalizare. 
Felix SIMA             

moştenirea Institutului şi, de aici, acesta îşi trage o anumită probitate
şi soliditate a ceea ce face şi cum face. Aşa, chiar dacă iminent diluat
de trecerea timpului, spiritul pe care l-a generat, în cei aproape 40 de
ani de lucru în Instututul din Cluj, prof. Victor Mercea mai este
prezent în orecare măsura şi azi. În mod paradoxal, pot spune, o
atestare a calităţii muncii şi spiritului prof. Mercea în IIS şi ITIM,
este adusă şi de cei care (mai ales după 1990) au părăsit Institutul,
Clujul şi chiar România, pentru a-şi căuta noi orizonturi de viaţă
profesională şi privată pe alte meleaguri. Aşa, găsim foşti angajaţi ai
IIS şi ITIM Cluj ca reputaţi cercetători, profesori, nu numai în multe
locuri din România, dar şi în ţări ca: SUA, Canada, Germania, Franţa,
Elveţia, Austria, Suedia, Ungaria sau Australia.
Legat de vizitele tatălui meu la Vâlcea, în vara anului 1970 am
făcut o călătorie cu maşina – o Dacia 1300 nouă – prin ţară şi am tre-
cut şi prin Râmnicu-Vâlcea, unde am întreprins, timp de două zile,
deplasări cu d-l Peculea şi conducerea Uzinei G pe valea Lotrului.
Atunci se prospecta ideea de a se construi Uzina de Apă Grea la mar-
ginea satului Malaia – pe ideea că acolo, în valea Lotrului, o atare
uzină ar fi, strategic, bine „ascunsă”, uşor de controlat cine vine şi
cine pleacă şi, la nevoie, de apărat, în plus apă urma să fie berechet
din barajul mare de la Vidra, iar curent electric, de asemenea, de la
Centrala care tocmai se afla în execuţie, la vremea aceea. Cu timpul,
s-a constatat că treaba are, însă, şi deficienţe majore şi, în final, s-a
luat decizia ca Uzina de Apă Grea să fie amplasată lângă Turnu
Severin – din aceleaşi motive – apă berechet din Dunăre şi râurile din
zonă, plus curent electric de la Uzina de la Porţile de Fier. Tatăl meu
venea adesa la „Uzina G”, chiar şi în 1980, când eram eu stagiar
acolo. A fost, atunci, nu numai la Uzină, dar eu l-am purtat şi până la
Şiroirile de nisipuri de la Goranu şi până la baza Mănăstirii Pahomie
şi la mănăstirile Horezu şi Bistriţa. Ne-am oprit şi la pietroaiele -
trovanţi - muzeu în aer liber al  lui Ion Lazu şi Petre Bardaşu - la
Costeşti.
Petre MERCEA
Corespondenţă către Felix SIMA
INVENTICA
Moto: „Este drept că viaţa-ntreagă
Ca şi iedera de-un arbor
De-o idee i se leagă”.  (Mihai Eminescu)
Soartă? Hazard? Declic? Pasiune? Admiraţie? Joc?Aptitudine? Cutezanţă? Talent? Destin? Poate toate la un loc,
sau, mai bine zis, din toate câte ceva, adunate la un anume moment
şi într-un anumit loc, în fiinţa câte unui om care, mai la început, nici
el nu prea ştie ce vrea, ce poate şi ce nu poate; doar simte că undeva,
în marele edificiu al realizărilor umane, se mai află câte o breşă unde
şi-ar putea pune talentul şi pasiunea la muncă pentru a zidi câte o
cărămidă în citadela cunoaşterii ştiinţifico-tehnice sau artistice. La
început timid, iar mai pe urmă din ce în ce mai curajos şi mai tenace,
până când descoperă mirat că nu l-a înşelat cutezanţa, că declicul a
fost de bun augur, că jocul a fost benefic, că hazardul a făcut ca el să-
şi descopere aptitudinile, că pasiunea şi admiraţia ar putea să-i aducă
un destin mult dorit şi o soartă îndelung râvnită.
Din toată această învălmăşeală de speranţe şi iluzii, a răsărit de
multe ori câte o floare rară pe un sol, de cele mai multe ori, arid, iden-
titatea năstruşnică a câte unui individ căruia, până la urmă, toţi cei
din jur au fost nevoiţi să-i spună născocitor! Azi o realizare, peste un
timp alta, până când aripile au crescut şi zborul a devenit sigur.
Visurile cu ochii deschişi au început să se înmulţească şi să rodească
din ce în ce mai realist, cristalizându-se în tezaure ale cutezanţei şi
tenacităţii.
Dar iată că, el, născocitorul, nefiind decât un simplu om, singur
şi condamnat să tragă la nesfârşit la carul speranţelor neîmplinite, în
momente de răscruce, de restrişte ori numai de popas ale vieţii, se
opreşte şi se întreabă deziluzionat ce merită: „a fi sau a nu fi”
născocitor? Atunci când „compensaţia” sorţii se lasă aşteptată, iar
eforturile şi sacrificiile rămân nerăsplătite, i se năruiesc toate visele
şi îi dispare tot elanul creator! Câţi asemenea creatori neînţeleşi nu
vor fi dus cu ei în mormânt idei valoroase care, materializate la tim-
pul lor, ar fi schimbat în mod benefic viaţa oamenilor? Lumea
noastră, aşa cum se pretinde –  inteligentă şi cu un înalt discernământ,
ar trebui să demonstreze că a învăţat „lecţiile” trecutului şi astfel să
nu mai fie nevoită să le repete.
Astăzi, suntem înconjuraţi peste tot de realizările atâtor mii şi mii
de inventatori care, de-a lungul timpului, au creat suportul material al
lumii moderne. Majorităţii oamenilor i se pare banală azi orice mi-
nune a tehnicii, pe lângă care se trece fără nici un dram de emoţie
pozitivă. Eu i-aş invita să-şi imagineze cum ar putea să se desfăşoare
viaţa modernă fără doar câteva dintre realizările tehnicii care le
asigură atât de importanta utilitate şi atât de râvnitul confort. Este de
neconceput colapsul şi coşmarul prin care ar trece lumea dacă, prin
absurd, aceste realizări ar înceta să existe după ce ele şi-au arătat deja
uriaşul lor potenţial. Doar atunci şi-ar da seama cât valorează munca
acelor mii şi mii de truditori cu mintea, care s-au străduit să ridice
nivelul de viaţă cotidiană prin confortul creat de tehnică şi prin utili-
tatea ei. Cei care au dat omenirii ceea ce astăzi pare indispensabil, au
dat pentru că s-a întâmplat să găsească în viaţa lor, la timpul şi locul
potrivite, câte un mecena care le-a canalizat devenirea, ajutându-i să
răzbată. Să ne gândim acum doar la unul dintre ei, şi anume la cel
mai mare geniu al omenirii din perioada Renaşterii – Leonardo da
Vinci. Copil din flori, a cărui mamă era o ţărancă săracă, nu ar fi
ajuns niciodată să realizeze ceea ce a realizat, dacă nu ar fi avut un
unchi care l-a apreciat şi l-a înţeles, recunoscându-i talentul şi îngri-
jindu-se să-l trimită la şcoală şi la cei mai renumiţi meşteri ai vremii.
Dacă nu exista acest unchi înţelept, astăzi lumea ar mai săracă din
punct de vedere artistic şi cultural doar prin inexistenţa a două opere
– „Gioconda” şi „Cina cea de taină”; aşa, ele au rămas peste secole
cele mai celebre în lume. 
Dacă spaţiul nu ar fi limitat, aş putea să descriu un şir nesfârşit de
asemenea exemple… Oare, acela (sau aceia) care ar putea şi ar trebui
să fie un mecena al vremurilor noastre a (au) auzit de astfel de talente
care au reuşit să răzbată la vremea lor spre folosul întregii omeniri?
Ştiu ei că chiar azi (în secolul XXI!?) se sufocă multe talente din
cauza sărăciei, a prejudecăţilor şi a ignoranţei, fără a-şi putea etala şi
exprima capacităţile? Poate versurile următoare vor fi având un
mesaj mai clar pentru cei care ar trebui să audă:
DESTINE…
Născocitorii
Să-l aducă printre noi,
Ei ştiu să brodeze-n lume 
Stropi de aur, lung şuvoi.
Numai ei pătrund în taină
Spaţiul, timpul, infinitul
Şi ne pun în palma vieţii
Bobul – sacrul şi truditul!
Nu-i mai puneţi sub obroc,
Pierduţi în indiferenţă;
Lor (fachirii, păcătoşii)
Acordaţi-le clemenţă! 
Daţi-le cunună scumpă
Peste fruntea lor măiastră;
Ei ne înmulţesc belşugul
Cu lumina din fereastră!
Puneţi-le din strânsură
Tot uiumul la picioare, 
Că-nmiit o să v-aducă
Prin nestinsa lor ardoare!
Daţi-le făina vremii – 
Nu sunt ei fermentul sfânt?!
Dacă vreţi ca gustul pâinii
Să troneze pe Pământ!
Noi, inventatorii
De câte ori am cucerit 
Un Everest din loc în loc,
Dansând pe vârf de neuron
S-aducem lumii bun noroc?!
De câte ori nu am jucat
Amarul vremii pe o carte,
S-aducă toamna bobul plin
Şi primăvara raze calde?!
De câte ori de dragul lumii
N-am stat în colţ abandonaţi
Şi-am pus petală cu petală
Pigmenţi în floarea celorlalţi?!
De câte ori lumina nopţii
Ne-a strălucit pe gene moi,
Ca să aducă zburătorul 
Un susur blând acasă-n voi?!
De câte ori pe neştiute
N-am bâjbâit cărări o mie,
Să aibă alţii, pe tăcute,
Cărarea vieţii mai zglobie?!
De câte ori în poarta vremii
N-am sărutat cu lacrimi clipa
Când a rodit din plin visarea 
Şi muza ne-a întins aripa?!
De câte ori jertfelnic fluviu
De lacrimi îngheţate-n gene 
Nu ne-am cerşit colţul de pâine
Zvârlit de alţii-aşa… alene?!
De-atâtea ori în torţa vieţii
Am ars durerea pentru voi
Şi am uitat răsplata sorţii
Uitând de tot, uitând de noi!
NOTA:
Teofil Preda – este inventator, poet şi publicist, născut în comuna
Runcu la 4 ianuarie 1951. A participat la două Saloane Regionale ale
Cercetării (2009 şi 2011) organizate în cadrul HERVEX (Salonul de
Hidraulică şi Pneumatică, Sisteme de etanşare, Mecanică fină,
Scule, Dispozitive şi Echipamente electronice specifice şi
Mecatronică). A publicat mai multe articole şi poezii în ziare şi
reviste vâlcene. 
În anul 2008 a publicat volumul de poezii intitulat „Curriculum
vitae”. (M. Pătraşcu)
Teofil PREDA
În evoluţia societăţii româneşti, tiparul şi cartea au avut un rolesenţial , reprezentând factori activi ai afirmării şi menţinerii
unităţii spirituale a poporului român şi contribuind la realizarea ma-
rilor acte istorice naţionale. 
La început era Cuvântul [logos], şi Cuvântul era cu Dumnezeu, şi
Cuvântul era Dumnezeu. Ioan 1:1-3.  Dulap sau mobilă specială cu
rafturi de ţinut cărţi. Încăpere, sală în care se păstrează şi se citesc
cărţile. Colecţie de cărţi, periodice, foi volante, imprimate. 
Instituţie care colecţionează cărţi, periodice etc. spre a le pune
în mod organizat la dispoziţia cititorilor, biblioteca a devenit în timp
locul unde cuvântul scris este căutat şi studiat. În Vâlcea străbună,
legendele se îmbină armonios cu istoria locului, în mănăstiri şi schi-
turi se înalţă imnuri de slavă Bunului Dumnezeu, oamenii de seamă
sfinţesc timpul şi locurile, aici cultura şi spiritualitatea îşi au rădăcini
adânci în inimile vâlcenilor şi nu numai, aici cărţile au o casă a lor-
Biblioteca Judeţeană ”Antim Ivireanul”. Când şi cum a apărut “Casa
Cărţii” din Râmnicu Vâlcea?
La jumatatea veacului al XIX-lea, încep să funcţioneze primele
biblioteci publice, destinate diferitelor categorii de utilizatori.
Originile acestor instituţii de cultură sunt strâns legate de numele lui
Petrache Poenaru, personalitate naţionala marcantă, născut în locali-
tatea vâlceană Beneşti (azi, oraşul Bălceşti). În 1838, în calitate de
director general al Şcolilor din Ţara Românească  înfiinţează şcolile
publice săteşti din Muntenia. Cărţile şi manualele tipărite la
tipografia achiziţionată din Franţa, la insistenţele sale, vor ajunge în
multe localităţi. Bibliotecile unor instituţii de învăţământ din Vâlcea
au stat la baza înfiinţării Bibliotecii Judeţene. Petrache Poenaru a fost
un vizionar, având o contribuţie majoră în domeniul ştiinţei şi
educaţiei, moştenirea sa dăinuind peste veacuri. Istoria bibliotecii
vâlcene , ca instituţie culturală de sine stătătoare, are rădăcini şi
ramificaţii mult mai vechi, mai profunde. Ne gândim la impresionan-
tele colecţii de carte care au fost opera unor personalităţi cărturăreşti,
de la voevozi la ierarhi şi alţi oameni aplecaţi spre iluminare culturală
şi care, de cele mai multe ori şi-au găsit sălaş prin mănăstiri sau pe la
conacele boiereşti de pe cuprinsul judeţului Vâlcea.
Pe teritoriul judeţului Vâlcea, primele biblioteci au fost constitu-
ite în jurul mănăstirilor: Cozia, Govora, Bistriţa, Mănăstirea Dintr-un
Lemn, Horezu şi, nu în ultimul rând, la Centrul Episcopal din
Râmnicu Vâlcea. Prima bibliotecă publică din Râmnicu Vâlcea a fost
înfiinţată la 1 noiembrie 1950, cu titulatura Biblioteca Centrală
Regional, “ ca for coordinator al bibliotecilor locale şi cel mai impor-
tant depozit de carte şi periodice din această zonă”. Sediul iniţial a
fost în clădirea fostului Parchet al Râmnicului, bibliotecar- şef era
prof. Eugen Ciorăscu. La 1 iulie 1952, instituţia şi-a schimbat statutul
, devenind Biblioteca Centrală Raională Râmnicu Vâlcea.La 17 iulie
1955, biblioteca a fost transferată în actualul Palat al Justiţiei, fost
Palat al Culturii. Urmează: 1 februarie 1968, a devenit Biblioteca
Municipală; 4 martie 1974, s-a transformat în Biblioteca Judeţeană;
8 noiembrie 1991, i s-a atribuit numele “ Antim Ivireanul”.
Din 22 iunie 2004, Biblioteca Judeţeană “Antim Ivireanul”
Vâlcea beneficiează de un sediu propriu, pe strada Carol I, nr. 26.
Parte din aceste date sunt preluate din “File de monografie” ,
VALORI PATRIMONIALE VÂLCENE, « CASA CĂRŢI »,
DIN RÂMNICU VÂLCEA-BIBLIOTECA JUDEŢEANĂ   
Zenovia ZAMFIR

Biblioteca Judeţeană “Antim Ivireanul”.
Spaţiu de coeziune socială şi convivialitate,
Biblioteca Judeţeană Antim Ivireanul Valcea se află în
vecinătatea Muzeului de Istorie şi a Muzeului de Artă
“Casa Simian”. Clădirea modernă şi primitoare se
remarcă printr-o arhitectură  unică şi o cupolă-vitraliu
aparţinând artistului plastic vâlcean Gheorghe Dican.
Biblioteca asigură un mediu de învăţare pentru toate
vârstele, printr-o ofertă de educaţie continuă şi prin
realizarea unei atmosfere confortabile de studiu.
Dispune de peste 400.000 de volume de ştiinţă, artă,
critică, beletristic ş.a., precum şi de colecţii enciclope-
dice reprezentative de cărţi, periodice, documente
grafice şi audio-vizuale, purtătoare de informaţii
româneşti şi străine. Despre importanţa cărţii şi a bi-
bliotecii, Sfântul Antim Ivireanul spunea: “Câte cărţi am
lăsat în vivlioteca noastră, atât greceşti cât şi rumâneşti,
după cum scriu în catastihul besericii, las cu blestem să
nu îndrăsnească să ia cineva vreuna să o înstreineze. Iară
de va trebui cuiva să ia vreuna, au să cetească pre dânsa,
au să o scrie, au să caute ceva într-însa, fără răvaş iscălit
de la cela ce o cere cu făgăduială cum că o va trimite
înapoi şi cu vreme hotărâtă, să nu să dea. Şi să poarte
grijă să o ceară. Antim Ivireanul – Aşezământul
Mănăstirii Antim”.
La ora actuală Biblioteca Judeţeană Vâlceană îşi
aşteaptă cititori, scriitori, oaspeţi de pretutindeni într-un
spaţiu frumos amenajat.    
IULIA HASDEU, COPILUL GENIAL AL CULTURII ROMÂNE
Nu se poate exprima în cuvinte durerea unui părinte pricinuităde pierderea unicului său copil. Cu atât mai mult cu cât tatăl
său a fost Bogdan Petriceicu Hasdeu, considerat de Mircea Eliade
„cel mai învăţat român din secolul al XIX-lea”, iar fiica era acea
„basarabo-munteanco-ardeleancă”, cum o numea cu mândrie tatăl ei
pe „Iulia cea mică”  sau Lilica, cum era alintată de familie. Născută
la 2 noiembrie 1869 în Bucureşti şi primind numele de botez acelaşi
cu al mamei sale, Iulia, ea avea să fie numită de prietenii tatălui ei,
încă din fragedă pruncie, „fiica genială a lui Hasdeu”.
De ce a fost considerată Lilica „copilul-minune” al familiei sale
şi al culturii române? Pentru că ea a fost un copil deosebit, înzestrat
de Dumnezeu cu multe daruri, între care o memorie extraordinară,
pentru că era o fetiţă mereu zâmbitoare, destul de zâmbitoare, destul
de neastâmpărată şi pusă pe şotii. Asimila orice informaţie fără nici
un efort. La trei ani, Lilica memora uluitor de repede poezii întregi,
pe care apoi le recita cu dezinvoltură în faţa musafirilor entuziasmaţi.
Anecdotic, dar adevărat, se povesteşte că într-o seară, în prezenţa
pictorului P. Walch, a lui Ghenadie Petrescu şi a lui Ion Gârleanu,
ilustrul Alexandru Macedonski – poetul Nopţilor – a citit asistenţei
câteva strofe compuse de el recent, iar fetiţa de numai şase ani a
recitat în întregime textul auzit o singură dată.
Iulia Haseu a fost un copil precoce. La patru ani vorbea nemţeşte
şi franţuzeşte. La şase ani scria felicitări părinţilor în engleză şi pove-
stiri în limba franceză. La 11 ani a absolvit gimnaziul Sfântul Sava şi
apoi termina Conservatorul, secţia canto şi pian. În 1881 pleacă,
însoţită de mama sa, la Paris, unde urmează cursurile Colegiului
Sévigné, iar după bacalaureat se înscrie, în 1886, la Sorbona, fiind
astfel prima femei din România care a studiat această prestigioasă
universitate. În 1888, Iulia se înscria la doctorat. Deosebit de
apreciată de profesorii ei – personalităţi marcante în epocă – ea şi-ar
fi putut susţine teza de doctorat „Filosofia populară la români: logica,
psihologia, metafizica, etica şi teodiceea” în numai doi ani de zile, tot
aşa cum şi clasele primare le absolvise cu dispensă de vârstă, cumu-
late, obţinând mereu premiul întâi.
Dar Lilica a răsfoit într-un mod prea grăbit cartea vieţii, temân-
du-se că nu va putea să-i citească ea însăşi ultima filă. Ca o
premoniţie parcă, la vârsta de şase ani, ea abordează în câteva creaţii
literare tema morţii, cu o înţelegere matură, asumându-şi povara
suferinţelor trăite de copii rămaşi orfani sau de femei pe patul de
moarte. Astfel, în povestirea „Trei muribunzi” ea redă discuţia
imaginară a trei oameni într-un salon de spital cu Moartea, ei având
reacţii diferite în momentul despărţirii de viaţă: disperare, regret,
indiferenţă, resemnare. Nimeni nu ştie ce a simţit în sufletul ei Lilica,
fetiţa de o puritate inexprimabilă în cuvinte, atunci când a văzut pe
batistă, după ce a tuşit, petele de sânge şi a înţeles verdictul fără drept
de apel: se îmbolnăvise de tuberculoză, boală numită şi ftizie, care
era nevindecabilă la acea vreme. Cu o lună şi jumătate înainte de a
împlini 19 ani, la 17 septembrie 1888, Iulia Hasdeu părăsea viaţa
terestră pentru a se înălţa ca un înger către lumina infinitului.
Tuberculoza ce se cuibărise în plămânii ei firavi a condus-o nu către
moarte, cum ar fi putut crede lumea, ci către sublima eternitate. Cei
care au împărtăşit durerea familiei, care nu şi-a mai revenit niciodată
după această pierdere, susţin că dacă Iulia Hasdeu ar fi avut o
existenţă mai lungă, geniul ei nu ar fi cunoscut precedent în limba şi
literatura română, întrecându-l chiar şi pe cel al lui Eminescu. Dar
numai geniilor li se dă să ardă mai intens în sufletul lor, în interiorul
lor, să străbată în câţiva ani ceea ce alţii parcurg într-o viaţă, să lase
în urma lor atât cât ceilalţi lasă la capătul unei existenţe îndelungate.
Şi Iulia Hasdeu a reuşit acest lucru.
Îndureratul tată rămăsese cu cealaltă Iulie, soţia lui, fără să-şi
regăsească vreodată liniştea şi să-şi aline durerea. Bogdan Petriceiu
Hasdeu o cunoscuse în 1863 pe Iulia Faliciu, care provenea dintr-o
familie de moţi din Roşia Abrudului, fiind nepoată a lui Avram Iancu.
Născută la 1840, ea a fost o ardeleancă dârză, o luptătoare, care i-a
fost alături marelui savant, pe care el o aprecia foarte mult. Iuliu
Dragomirescu, întâiul biograf al savantului, arată ce spunea Hasdeu
despre Iulia când a cunoscut-o: „Iulia Faliciu este un simbol în mic
al Daciei. Un aur ales de la Abrud a fost pentru mine nevasta mea,
sufletul nevestei mele”. 
La 10 iunie 1865, Hasdeu se căsătoreşte cu Iulia Faliciu. Ea va
mai supravieţui 14 ani după pierderea fiicei şi se va stinge din viaţă
la 2 iulie 1902. Soţul îi va dedica, în 1903, ultima lucrare a vieţii sale,
intitulată: „O nevastă româncă, în traiul pământesc şi-n viaţa după
moarte”. Această scriere reprezenta totodată discursul de recepţie al
lui B. P. Hasdeu la Academia Română. Din acest an şi până la
sfârşitul vieţii sale, întâmplat la 25 august 1907, Hasdeu avea să ani-
verseze, la 2 iulie, în mod simbolic, pe cele două Iulii ale sale, soţia
şi fiica, cu convingerea că ele nu vor muri niciodată.
„Sărbătoarea celor două Iulii” a fost reluată, începând cu anul
1991, la Castelul Iulia Hasdeu din Câmpina, construit aici de marele
savant între anii 1893-1896, după planuri desenate de el însuşi şi
inspirate, după mărturia lui, de spiritul nemuritor al copilei. Ajunsă la
cea de-a XXIV-a ediţie, „Sărbătoarea celor două Iulii”, care a avut
loc anul acesta în ziua de miercuri, 2 iulie 2014, a reunit oameni de
cultură din toată ţara, care au susţinut prelegeri despre viaţa şi acti-
vitatea tatălui şi a fiicei, a celor două spirite care au străbătut peste
veacuri şi au făcut nemuritor numele de Hasdeu. După cuvântul de
deschidere rostit de Dr. Jenica Tabacu, muzeograf coordonator al
Muzeului Memorial B. P. Hasdeu din Câmpina, care a pus mult suflet
şi a întâmpinat multe greutăţi în restaurarea Castelului Iulia Hasdeu,
aflat la ora actuală în subordinea Consiliului Local şi a Primăriei
Municipiului Câmpina, au susţinut prelegeri următorii invitaţi: Prof.
dr. Ionel Oprişan: „Aparatul critic a ediţiei Oeuvres posthumes de
Iulia Hasdeu”; Prof. univ. dr. Crina Decusară Bocşan: „Filele scrise
vor fi scrise”; Mircea Coloşenco: „Bogdan Petriceicu Hasdeu, stâlpul
culturii române”; Prof. Gherasim Rusu Togan: „Începuturile fol-
cloristice ale lui B. P. Hasdeu”; Preot Constantin Mănescu – Hurezi:
„Filologia ca auxiliar al cercetării istorice la B. P. Hasdeu”; Mihai
Ştefan: „Iulia Faliciu, aurul hasdeean de la Roşia Montană”; Ioana
Maria Vasiloiu: „Iulia Hasdeu – iubire din iubire”.
Sărbătoarea celor două Iulii a fost o întâlnire de suflet într-o oază
de linişte din Câmpina, localitate care şi-a legat pe vecie numele, atât
de membrii familiei Hasdeu, cât şi de marele pictor Nicolae
Grigorescu, care a trăit între aceiaşi ani ca şi B. P. Hasdeu (1838-
1907) şi care a trăit aici în ultimii ani de viaţă (1904-1907). Ajunsă
la Castelul Iulia Hasdeu în februarie 1996, Jenica Tabacu şi-a susţinut
teza de doctorat cu subiectul: Arhiva spiritistă a lui B. P. Hasdeu, iar
Mircea Coloşenco a lucrat timp de zece ani la descifrarea simbolis-
mului acestui castel.
Au avut loc apoi lansări de carte şi reviste literare. Cea mai
importantă dintre acestea a fost: Iulie Hasdeu: „Oeuvre poetique”
(Iulia Hasdeu, Opera poetică, Ediţie bilingvă, îngrijită de I. Oprişan,
în traducerea lui Augustin Cipeianu, cu o prefaţă de Jenica Tabacu,
tipărită la Editura Saeculum Vizual, Bucureşti, 2014, 784 p. După
cum se ştie, părinţii au aflat târziu de preocupările literare ale fiicei
lor. După moartea Iuliei, B. P. Hasdeu a explorat caietele cu scrierile
ei şi şi-a luat misiunea de a-i edita opera postumă. Cele două case de
edituri prestigioase care au colaborat la realizarea acestui proiect au
fost: Hachette din Paris şi Socec din Bucureşti. Această operă,
alcătuită din poezii, proză şi schiţe dramatice, reprezintă o producţie
literară bogată, discretă şi profundă. Ea a fost publicată mai întâi în
Franţa, în 1889, în trei volume: I. „Burgeons d’Avril. Fantaisies et
réves” (Muguri de aprilie. Fantezii şi visări) – Tomul I, poezie, Paris,
1889; II. „Chevalerie” (Medievale), Tomul II, Paris, 1889; III.
Théâtre. Légendes et contes” (Teatru. Legende şi povestiri) – Tomul
III – teatru şi proză, Paris, 1890. B. P. Hasdeu a anunţat şi un al IV-
lea volum, dar el nu a mai apărut niciodată. Editura Socec din
Bucureşti avea să publice în România doar primul volum, „Muguri
de aprilie”, în anul 1904. Ediţia actuală este o ediţie critică ce
cuprinde şi destăinuirile Iuliei, precum şi poeme scrise în limba
română.
Au mai fost lansate: „Revista Nouă”, revista „Urmuz”, „Câmpina
literar-artistică şi istorică”, de Ion T. Şovăială, precum şi alte cărţi cu
conţinut divers. De asemenea, a fost prezentat un moment teatral:
„Destăinuiri lirice”, inspirat din opera Iuliei Hasdeu, punere în scenă
de Crina Decusară Bocşan. Expoziţie de artă plastică, recital de
poezie, recital de pian din creaţia folclorică a unor compozitori
români, muzică simfonică, toate la un loc şi fiecare în parte au înălţat
sufleteşte pe cei prezenţi la această manifestare culturală, care a avut
menirea să ne amintească faptul că geniile nu mor niciodată, că ele
sunt lumina veşnică ce luminează şi altora, aşa precum Iisus este
lumina lumii şi ne îndeamnă pe toţi: „Cât aveţi Lumina, credeţi în
Lumină, ca să fiţi fii ai Luminii”  (Ioan 12, 36).
Pr. Constantin MĂNESCU-HUREZI
Era înainte de Crǎciun. Nu ştiu de ce, dar iarna din anul ǎla secam nimerise fǎrǎ zǎpadǎ. Totuşi, în ziua aia, soarele nu se
arǎtase deloc. Ba, parcǎ încercase sǎ fulguiascǎ un pic, mai de
dimineaţǎ, dar pânǎ la urmǎ, spre searǎ, se lǎsase un frig  uscat.
Ciodin tocmai adusese un car de lemne, mai mult creci. Le tocase cu
barda şi le stivuise sub o şirǎ de paie sǎ le aibǎ nevastǎ-sa pentru
încǎlzitul apei, când o sǎ taie purcelul de Crǎciun. Anul ǎsta, de se
duse, fu cam sǎrac pentru Ciodin. Aşa cǎ şi porcul de Crǎciun  se
transformase într-un amǎrât de purcel. Era mulţumit ca i l-a dat
Dumnezeu şi p-ǎsta. De, e pǎcat de Dumnezeu sǎ te treacǎ Crǎciunul
şi sǎ nu tai şi tu un purcel, cât ai fi de amǎrât!
Obosit, ca tot omul după o zi de muncǎ, după ce mâncǎ ce-i puse
nevastǎ-sa pe masǎ, mâncare de post, Ciodin se dădu în pat, la ogeac,
sǎ se odihneascǎ un pic. Aşa fǎcea el întotdeauna, când venea obosit
de la muncǎ, se da în patul de la ogeac, sǎ se odihneascǎ câteva cea-
suri. Iarna, când se rǎcorea la ogeac şi frigul începea sǎ se facǎ simţit,
se muta în casǎ. Nevastǎ-sa, învǎţatǎ cu tabieturile lui, îşi cǎuta de
lucru mai mult prin casǎ, ocolind ogeacul, ca sǎ-l lase sǎ doarmǎ fǎrǎ
sǎ-l deranjeze. Acum, pe timp de iarnǎ, la ogeac se rǎcea repede.
Aşa, cam pe la miezul nopţii, lui Ciodin, din somn, i se pǎru
cǎ aude un cârâit de gǎinǎ şi un zgomot la coteţ, coteţ  ce-l fǎcuse
dupǎ ce se întorsese dupǎ front, în fundul curţii. Nevastǎ-sa îl şi cer-
tase cǎ l-a pus aşa departe de casǎ. 
“- Bǎ, omule, ne ia ǎştia şi coteţul, nu numai gǎinile! Crezi cǎ
auzim noi, din casǎ, când vin hoţii?”
Cum avea un somn foarte uşor, de, un beteşug rǎmas de pe urma
rǎzboiului din care se întorsese de curând, simţea, vorba nevesti-sii,
şi vântul, dar ditamai cârâitul unei gǎini. Aşa cǎ foarte atent, uşor, se
duse în cameră, unde nevastǎ-sa dormea fǎrǎ nicio grijǎ.
“- Fǎ, ia scoal! Tu nu auzişi nimic?”
“- Ce, Doamne, apǎrǎ-mǎ, sǎ aud? Io dorm, nu stau ca tine sǎ
ascult câinii noaptea lǎtrând.”
“- Proastǎ eşti, fǎ, pǎi e cineva la coteţ. Auzi io, pe mine nu mǎ
înşealǎ auzul. Auzi o gǎinǎ cârâind şi un zgomot suspect. Tu închiseşi
gǎinile asearǎ?
“- Cum, Doamne apǎrǎ-mǎ, sǎ nu le închid! Le-nchisǎi.”
“- Aprinde, fǎ, lǎmpuşul, cǎ eu mǎ duc la coteţ.”
“- Eşti nebun, dacǎ-ţi dau ǎştia în cap?”
“- Proastǎ eşti, fǎ, scǎpai eu de glonţ şi crezi cǎ mor acum la coteţ,
la mine în curte?”
Şi, fǎrǎ sǎ mai asculte vǎicǎrelile nevesti-si, Ciodin, om
dintr-o bucatǎ , aprinse lampa şi, hotǎrât, ieşi din casǎ şi cu paşi
grǎbiţi se îndreptǎ spre coteţul din fundul curţii.
Dar ca un fǎcut al sorţii, focul ce se auzi în noapte, în curtea
lui Ciodin, nu-l mai ocoli, din contrǎ, îi fǎcu capul zob. Primi glon-

tele în frunte. Dar nu de la un duşman, pe front, aşa cum s-ar fi
aşteptat, ci de la un hoţ de coteţ. Aşa muri Ciodin, sǎracul. Biata
nevastǎ-sa a ţipat şi a strigat după ajutor, pânǎ când a leşinat. Ei
stǎteau cu casa undeva, mai la margine de sat. Când au venit primii
ţǎrani în ajutor, au gǎsit pe Ciodin într-o baltǎ de sânge în faţa
coteţului, iar pe nevastǎ-sa, leşinatǎ, în faţa casei. Lămpuşul se stin-
sese şi el, culmea, fǎrǎ sǎ se fi spart sticla şi fǎrǎ sǎ se fi vǎrsat gazul
din el.
Jandarmii au umplut curtea lui Ciodin, a doua zi, au fǎcut
cercetǎri, au cǎutat urme, au întrebat vecinii, paznicii de noapte, dacǎ
au auzit ceva, dacă au vǎzut ceva suspect, dar nimeni nu ştia şi nu
auzise altceva decât strigǎtul disperat, în noapte, al nevestei lui
Ciodin. Cine l-a împuşcat pe Ciodin înaintea Crǎciunului, nu a fost
aflat, oficial, niciodatǎ. Totuşi, peste câţiva zeci de ani...
#
“-Mamǎ, tu ai ceva pe suflet de nu te iartǎ Dumnezeu! Vǎd cǎ te
chinui. Ai ceva sǎ spui şi nu poţi. Sǎ fi chemat un popǎ sǎ te
spovedeşti?”
“-Da, adă-mi un popǎ, dar mai repede, că mă sting!” au fost
cuvintele abia şoptite pe patul de moarte, pe care Aurel, fiul cel mic
al Catarinei lui Mitru lui Şchiopu, le putu înţelege de la mama sa,
Catarina, o femeie aprigă, rǎmasǎ vǎduvǎ de rǎzboi şi care-i crescuse,
cum dǎduse Dumnezeu, pe el şi pe frate-sǎu, Nicolae, acum om cu
carte şi stabilit prin Bucureşti, departe de mama lui. Aurel, rǎmas
acasǎ, trebuia sǎ ducǎ tot greul ce presupunea îngrijirea unei mame
bǎtrâne şi bolnave .
Bietul Aurel, s-a dus la popa dar, ca un fǎcut, acesta era plecat de
acasǎ undeva, la nişte rude, în altǎ comunǎ. Aşa cǎ, necǎjit cǎ nu
poate sǎ împlineascǎ ultima dorinţǎ a mamei sale, s-a întors cât a put
de repede acasǎ. A gǎsit-o pe aceasta într-o stare mult mai gravǎ decât
o lǎsase.
“- Mamǎ, dacǎ te uşureazǎ cu ceva taina din sufletul tǎu şi nu vrei
s-o iei cu tine, spune-mi-o mie! Oricât ar fi de gravǎ! Pe popa nu am
de unde sǎ-l iau; e plecat, aşa cǎ dacǎ ai ceva de spus, spune-mi mie
!”
“- Dǎ-te mai aproape, zice ea mai mult în şoaptǎ, erai copil, dar
cred cǎ-ţi mai aminteşti de Ciodin, de moartea lui Ciodin; ei bine, eu
ştiu cine l-a omorât pe Ciodin!”
“-Cine, mamǎ, tu?”
“-Nu io, dar ştiu cine. L-a împuşcat Rambela.
“-Rambela? nu a putut Aurel sǎ-şi înfrângǎ uimirea.”
“-Da, mumǎ, Rambela! S-a dus sǎ-i fure gǎinile lui Ciodin. Ǎsta
l-a auzit noaptea şi s-a dus la coteţ sǎ vadǎ ce este. Rambela era în
coteţ. Din coteţ, pe o gaurǎ, l-a împuşcat drept în frunte pe bietul om.
Gǎinile alea au fost tǎiate şi mâncate la noi în casǎ. Sǎ ştii cǎ multe
din tâlhǎriile lui Rambela au fost ascunse de mine. Mi-a fost greu sǎ
vǎ cresc singurǎ. Aşa cǎ am fost de acord sǎ fiu tǎinuitoare de hoţi.
Nu mi-a fost uşor deloc. Dumnezeu mǎ va judeca după faptele mele
şi mǎ va pedepsi pe mǎsura lor. Tu...”
Ce a mai vrut sǎ-i mai spunǎ lui Aurel nu a mai apucat, pentru cǎ
Cel de Sus nu i-a mai dat timpul necesar sǎ o facǎ. Dar dupǎ moartea
Catarinei lui Şchiopu, ţăranii, pe la munca câmpului, au început să
vorbească despre ucigaşul lui Ciodin, Rambela, plecat şi el la judeca-
ta de apoi de mai mult timp. Probabil că Aurel n-a putut să păstreze
secretul maică-si şi a mai povestit la unul, la altul, cine l-a împuşcat
la coteţ pe Ciodin.  
Este pe cale să devină o tradiţie ca, în ultima miercuri afiecărei luni, de la ora 17, să se producă reuniunea Cenaclului
“Petale” al Societăţii Naţionale Independente a Persoanelor cu
Handicap  Râmnicu Vâlcea, locaţia manifestării fiind sediul societăţii
din strada Primăverii 6A. La reuniunea din data de 25 iunie a. c., poe-
tul lunii a fost William Shakespeare cu ale sale celebre sonete. În
partea a doua a reuniunii au citit din creaţiile lor poetice Violeta
Scrociob, Elena Călinescu, Mădălina Bărbulescu, Dragoş Călinescu,
Nicu Cismaru, Paul Stănişor, Gigi Poşircă, Puiu Răducan şi Dumitru
Zamfira. Critici „de serviciu” au fost Ilorian Păunoiu şi Mihai Sporiş,
participanţi la discuţii fiind subsemnatul, Liviu Chiar şi toţi cei
menţionaţi mai sus. Revelaţia reuniunii a fost tânăra şi frumoasa
domnişoară Mădălina Bărbulescu, proaspăt adusă în cenaclu de Liviu
Chiar, şi care a impresionat asistenţa cu o poezie matură, modernă,
cu tentă filosofică, dar, în acelaşi timp, cu o rimă deloc forţată şi o
muzicalitate pronunţată, evidenţiind o autoare cu o solidă cultură în
ciuda tinereţii ei. Personal, îi prevăd un viitor strălucit în poezie dacă
va persevera, mai ales că am înţeles că scrie cu mare uşurinţă atunci
când dă curs inspiraţiei de moment (la Cenaclul Societăţii Culturale
„Anton Pann”, ţinut două zile mai târziu, ne-a citit o poezie superbă
pe care ne-a mărturisit că a scris-o cu doar câteva ore mai devreme).
Ne-au încântat cu interpretările lor muzicale Liviu Chiar (muzică
folk, acompaniat de chitara sa), Rodica Vişinescu şi Ilorian
Păunescu. Ca de obicei, ultima parte a fost dedicată socializării şi…
simţitului bine, cei care au lipsit au avut ce pierde… 
În prezentul material nu vom analiza ceea ce s-a citit, creatorii
care „s-au produs” fiind mult prea numeroşi, ci ne vom referi la
prima parte a reuniunii, cea în care subsemnatul l-am prezentat pe
Shakespeare ca autor de sonete. Ca un amănunt curios, marele Will,
supranumit şi „bardul din Avon”, s-a născut şi a murit la aceeaşi dată
calendaristică – 23 aprilie, anii 1564, respectiv, 1616. La  18 ani s-a
căsătorit cu Anne Hathaway, care avea  26 de ani, şi cu care a avut
trei copii, ce de-a doua naştere soldându-se cu gemeni. Rivalul său în
plan literar a fost Christopher Marlowe, mult mai bine cotat de con-
temporani decât Shakespeare. Marlowe a fost ucis într-o cârciumă în
urma unui conflict banal iscat din senin. Dramaturgul englez Tom
Stoppard a realizat în zilele noastre scenariul unui film intitulat
„Shakespeare In Love”, în care susţine că moartea lui Marlowe ar fi
fost provocată tocmai de rivalitatea lui cu Shakespeare. Există unele
speculaţii în ceea ce priveşte identitatea, religia şi chiar orientarea
sexuală ale „bardului din Avon”. 
Opera literară a lui Shakespeare, poate cel mai mare poet al lumii
din toate timpurile, se compune din 38 de piese de teatru (toate în
versuri), 154 de sonete, 2 poeme lungi, narative şi mai multe poezii.
Cele 154 de sonete au fost scrise într-o perioadă de numai trei ani
(1598-1601). Primele 126 (I-CXXVI) de sonete sunt adresate unui
tânăr cu identitate încă disputată, următoarele, până la 152 (CXXVII-
CLII) sunt pentru „doamna brună” (dark lady) iar ultimele două
(CLIII şi CLIV) sunt prelucrări ale unui poem grecesc. Reamintesc –
sonetul, aşa cum a fost consacrat de Shakespeare, este un poem cu
formă fixă, compus din 14 versuri grupate în câte 4 strofe, primele 3
formate din câte 4 versuri şi ultima strofă formată din 2 versuri.  În
limba română primele tălmăciri ale sonetelor lui Shakespeare datează
de la mijlocul sec. XIX. De atunci s-au înregistrat zeci de versiuni,
între care unele foarte reuşite prin rimă, ritm şi muzicalitate. Unul
dintre marii admiratori ai sonetelor lui Shakespeare a fost şi Mihai
Eminescu care a şi tradus Sonetul LXVI (66) şi chiar i-a  dedicat
autorului un entuziast sonet, scris în formă shakespeariană, şi care se
termină astfel: „Căci tot ce simt, este de rău sau bine, / Destul că simt,
- tot ţie-ţi mulţumesc, / Tu mi-ai deschis a ochilor lumină, / M-ai
învăţat ca lumea s-o citesc...”. Un alt admirator al sonetelor lui
Shakespeare a fost şi Vasile Voiculescu. Acesta, în perioada 1954-
1958, a scris 90 de sonete grupate sub titlul „Ultimele sonete
închipuite ale lui Shakespeare în traducere imaginară” şi numerotate
în continuarea celor ale marelui poet englez (CLV-CCXLIV, adică,
155-244).  Iată şi câteva referinţe privind sonetele lui Shakespeare:
„Sonetele lui Shakespeare nu sunt – şi nici nu pot fi altceva – decât
relatarea poetică a propriilor sentimente şi experienţe. Ele sunt auto-
biografice, intens şi dureros autobiografice” (David Masson));
„Sonetele lui Shakespeare vorbesc despre povestea umană a unui om
care crede în prietenie şi în iubire, a prietenului său necredincios şi a
iubitei mincinoase” (Sidney Lanier); „Cu această cheie (versurile
sonetelor – n. a.), Shakespeare şi-a desferecat inima” (William
Wordsworth); „Sonetele lui Shakespeare sunt adevărate drame rea-
liste în miniatură, bijuterii fin cizelate, fiind generate de un complex
de idei şi sentimente ce corespund unui moment dramatic din
existenţa poetului; luate în ansamblul lor, ele constituie cel mai fru-
mos poem al Renaşterii” (Lilia Melnic şi Silvia Ciobanu,
http://...expo_tem/shakespeare.pdf ); „El (Shakespeare – n. a.) n-a
aparţinut unei epoci, ci tuturor timpurilor” (Ben Jonson). De altfel,
însuşi Shakespeare „recunoaşte” în Sonetul LV(55) că: „Nici mar-
muri, nici morminte princiare / Nu vor trăi cât versul meu bogat!”.
Desigur, „lipsa de modestie” îi este perfect scuzabilă căci s-a dovedit
că ceea ce a spus, s-a adeverit deja. 
La începutul lunii septembrie 1975, eram la tratament în staţiunea
Eforie Nord trimis fiind cu un bilet gratuit de către UASCR – Filiala
Iaşi (pentru cine nu ştie sau nu-şi mai aminteşte, UASCR însmna
Uniunea Asociaţiilor Studenţilor Comunişti din România). De cum
am sosit, am trecut pe la biblioteca publică locală de unde am împru-
mutat o cărţulie cu sonetele lui Shakespeare. Ei, bine, atât mi-au
plăcut acele sonete, încât am copiat o
mulţime dintre ele într-un bloc notes trans-
format în jurnal intim care acoperea perioada
1973-1977; am făcut-o stând pe plajă şi
arzându-mă îngrozitor de la soare. Mai mult,
atât de entuziasmat am fost de sonetele ace-
lea, încât l-am desenat în… stilou pe autorul
lor (v. foto). În acelaşi jurnal am notat şi cea
mai mare parte dintre informaţiile de mai sus
despre Shakespeare. Nu am notat însă şi cine a fost traducătorul în
limba română al sonetelor şi astăzi regret mult. De ce? Fiindcă, zilele
astea, cu toate „săpăturile” făcute la Biblioteca Judeţeană „Antim
Ivireanul” şi pe internet, nu am reuşit să-l identific. Frustrarea mea
este şi mai mare cu cât atunci am copiat cea mai bună variantă a tra-
ducerii sonetelor lui Shakespeare, concluzie la care am ajuns com-
parând ceea ce aveam eu în jurnal cu ceea ce am găsit la bibliotecă şi
pe internet… 
Redau în continuare sonetele pe care le-am citit la cenaclu din
vechiul meu jurnal din  studenţie. Primul (Sonetul CXXI) m-a impre-
sionat cel mai mult, dar nu-mi mai amintesc din ce motive nu am mai
transcris şi ultimele două versuri, foarte probabil că nu am vrut să
atenuez mesajul dur al celor 3 strofe principale. Spun asta fiindcă am
reţinut acest sonet în întregime încă de la prima citire, eu care nu am
deloc o memorie fotografică, ci doar una logică, şi nu pierdeam nici
o ocazie de a-l „debita”, mai ales ultima strofă. Îmi amintesc, că prin
anul V de facultate, acest sonet a constituit scrisoarea mea de adio
adresată celei care până atunci îmi fusese prietenă şi iubită. Când ne-
am reîntâlnit după repartiţie, mi-a spus: „Când am citit ultima ta
scrisoare, m-am simţit ca ultima târfă”. Ştiţi care a fost răspunsul
meu? „Nimic din ceea ce simţim nu ne este străin!”; recunosc – am
fost un măgar!
Marian PĂTRAŞCU
Sonetul CXXI (121)
A fi  netrebnic e mai drept decât
A nu fi, când porţi vina fără vină,
Când unii oameni te privesc urât
Să-ţi facă mulţumirea mai puţină.
De ce doreşti pe cei ce mint în toate
Să-i vezi slăvindu-mi sângele fierbinte?
Sau pe viclenii ce pândesc păcate
Bătându-şi joc de cele ce mi-s sfinte?
Eu sunt ce sunt! Ei vor ca să-mi înşire
Pe lanţul meu, păcatele lor proprii; 
Eu pot fi drept, ei – numai strâmbi la fire 
Şi mă mânjesc de-ncerc să mi-i apropii!
…………………………..
Ultimul sonet pe care l-am citit la cenaclu –
Sonetul LXVI (66) – nu l-am găsit în vechiul meu
jurnal, ci l-am copiat de pe internet, în excelenta
traducere a lui Paul Abucean. Acest sonet mi-a
atras în mod deosebit atenţia deoarece el descrie cu
o exactitate uimitoare situaţia în care se găseşte
societatea românească actuală:
Sonetul LXVI (66)
Sătul de toate, moartea îmi invoc:
Văd vrednicul cerşind pentru mâncare, 
Medalii pe distinsul dobitoc,
Credinţa – răsplătită cu trădare!
Văd mantii aurite pe zălud
Şi ţol de târfă pe virtutea pură,
Perfecţia o văd proscrisă crud
Şi laşul văd puterea cum o fură.
Talentul văd de cenzori sufocat,
Ştiinţa – uzurpată de prostie,
Dispreţuit – ce e adevărat
Şi rob la rău – cel bun şi de-omenie.
Sătul de toate, toate le-aş lăsa,
De n-ar fi-n lume ea – iubita mea!  
REUNIUNEA PE LUNA IUNIE A CENACLULUI  „PETALE” 

07 07 14...Veniamin Micle este sărbătorit printr-un Tedeum la
catedrala ortodoxă din Mănăstirea Bistriţa. Constantin Lucaci, 91
ani, nu este sărbătorit de nimeni, în Bucureştiul nimănui!
Oameni de cultură şi nepoliticieni au participat în numărfoarte mare la această manifestare de la Bistriţa. În fond,
Arhiepiscopia Râmnicului şi Mănăstirea Bistriţa, act cultural sprijinit
şi de Forumul Cultural al Râmnicului, au fost organizatorii, iar între
aceştia ÎPS Varsanufie şi pr. Nicolae State Burluşi, jucând cel mai
important rol. Sigur, nu-l uităm în această acţiune pe Arhim.
Veniamin Micle, eroul principal! personaj, care prin activitatea sa de
peste cincizeci de ani a creat-acoperit un segment important din isto-
ria culturală a acestui neam.
După slujba prea frumoasă ţinută de însuşi ÎPS Varsanufie al
Râmnicului, Arhiepiscop, invitaţii au luat cuvântul în favoarea ilus-
trului sărbătorit!...Dr. Varsanufie, pr. Nicolae State Burluşi, Ioan St
Lazăr, Alexandru Popescu-Mihăeşti, Ion Soare, membrii FCR, Ioan
Barbu-Curierul de Vâlcea, Eugen Petrescu-Cultul Eroilor, Dumitru
Bondoc-istoric cercetător, Gheorghe Jianu-preşedinte al fostei
APIMM Vâlcea (prima Asociaţie-1998-Patronală a Interprinderilor
Mici şi Mijlocii din judeţul Vâlcea)...toţi au scos în evidenţă valoarea
religioasă, ştiinţifică şi artistică a operei sărbătoritului!
Eram programat să iau cuvântul, dar am renunţat fiindcă ceilalţi,
înaintea mea, atât cât le-a permis timpul, au zugrăvit figura deja cele-
brului călugăr arhimandrit!  De această dată, la Bistriţa, Veniamin
Micle a purtat sceptrul construit de sine însuşi, sprijinit, iată, la 75 de
ani, de Arhiepiscopul Râmnicului! În fond, eram mulţi cei care, de
ani de zile, am ilustrat în cele mai frumoase culori, reale, imaginea
arhimandritului, am fost alături de domnia sa!... Ce arhimandrit! un
colosal cărturar care a împlinit 75 de ani şi, şi-a sărbătorit vârsta cu
75 de volume scrise, editate şi tipărite de el însuşi! Creând istorie,
cultură, tipărindu-şi propriile cărţi, anulând întreaga diviziune a
muncii în domeniul editorial-tipografic părintele arhimandrit este
demn de cea mai înaltă poziţie în cea mai înaltă carte a recordurilor
... Să nu uităm, că Veniamin Micle, ca să ne sprijine (moral-desigur)
publicaţiile a acceptat să fie pe frontispiciul lor, senior editor!
Un colosal om de ştiinţă şi tipograf aşa cum Vâlcea, şi toată ţara,
nu a mai văzut din secolul XVI, încoace! şi ce duhovnic! ce scriitor! 
Un colosal om de ştiinţă în arte şi istoria lăcaşurilor de cult, şi
critic plastic, care a pus bazele, prin cărţile sale, cărţilor care pentru
prima dată vorbesc de o istorie a imaginii pictate-în fresco-în biseri-
cile vechi şi noi din judeţul Vâlcea, mutând centrul de greutate al are-
alului artelor plastice vâlcene, undeva la jumătatea distanţei dintre
secolul XV şi XX!
Un colosal, om de spirit-suflet care are figura parcă coborâtă de
pe pereţii sfintei mănăstiri, luminoasă, din catedrala renascentistă,
plină de lumină, parcă, pentru lumină creată: să adune lumină prin
ferestrele ei largi! şi pe pereţi s-o depună, aşa cum a gândit acest
mare artist al penelului-aproape vâlcean prin răspândirea lucrărilor
sale-Gheorghe Tatarăscu... 
Un colosal om şi nu oricare, omul Veniamin Micle, care este şi
călugăr, şi preot, şi cetăţean, şi om de ştiinţă, şi artist plastic, artist al
studiului imaginii desprinsă din frescele înaltelor biserici din
mănăstiri...
Observăm un nou concept în structura noii conduceri a vieţii reli-
gioase din Oltenia şi ne bucurăm de această evoluţie...Şi
Arhiepiscopul Varsanufie, şi Mitropolitul de la Craiova spun că
Biserica este şi a credincioşilor preoţi, dar şi a credincioşilor laici,
este totuna, la fel. Şi mai spun, amândoi, că biserica este în oamenii!
Observăm că Biserica pleacă înspre om, nu-l mai aşteaptă să vină
sub cupola ei, se grăbeşte înspre mileniul trei...
„Orice raport între oameni presupune un interes” (Varsanufie)...
Important este ca acesta-interesul-să le respecte pe cele din jurul său. 
După atâtea zile, puţine, de la instalarea sa în fruntea
Arhiepiscopiei Râmnicului, şi atât de multe fapte utile-bune, dr.
Varsanufie îşi face propria prezentare, post campanie de sinod, aşa
cum ar trebuie să facă orice lider ales-numit, şi nu să trăncăne întruna
despre ce nu au făcut ceilalţi, înaintea lui!
Este momentul ofertei proprii şi analizei posibilelor rezultate în
folosul celorlalţi.
La sărbătoarea de la catedrala din Mănăstirea Bistriţa, atât de
luminoasă şi valoroasă din orice punct de vedere s-a întâmplat ceea
ce trebuie să se întâmple peste tot în acest moment, în lume, dar mai
ales în ţara noastră!...întreaga suflare a fost luminată cu lumina omu-
lui dedicat muncii şi rezultatelor ei, preavizibile (sic!).
S-a întâmplat şi un lucru mai puţin plăcut. Aşa este lumea aceas-
ta, în ea coexistă şi păsări care zboară spre înaltul cerurilor-porumbei,
şi păsări care nu zboară!... bigoţi, prefăcuţi, care, din păcate, fac
legea...şi ei există, fiindcă aşa cum spunea un mare teolog (Nicolae
Dură-mi se pare) „văduva plăteşte popa, dă de pomană, şi nu cel
bogat”!... Ce-i supăra pe aceştia? că, nu aveau stare să vadă că cel
pentru care se făcea Tedeum-ul stătea cu spatele la cei care se
aşezaseră în faţa sfântului altar, dând mai multă gretate gestului de
preamărire al ilustrului cărturar-ierarh...
Morala zilei. Priceperea de a trăi este prima calitate-cerinţă pe
care trebuie să se străduiască să o aibă orice popor! şi, nu cultura pro-
priu zisă-şi toate celelalte-care ţin de satisfacerea dorinţelor inte-
rioare, de cele mai multe ori, distrugătoare.
VENIAMIN MICLE, 75!
Petre CICHIRDAN
Vă mulţumesc tuturor, organizatori şi colaboratori, pentruiniţiativa de a organiza astăzi 07 iulie 2014, sărbătorirea a 75
ani de viaţă, a părintelui Arhimandrit Veniamin Micle.
Vă mărturisesc, că mă bucur de prietenia părintelui Arhim.
Veniamin Micle, de aproximativ 30 de ani, de când îmi este şi părinte
duhovnic. 
Am fost aproape la foarte multe evenimente de bucurie şi
împlinire a părintelui, dar şi la evenimente de nelinişte şi neîmplinire
a multor proiecte rămase în sertarul timpului trecut.
Sunt împlinit sufleteşte că particip astăzi, la aniversarea a 75 ani
de viaţă a istoricului, cercetătorului, scriitorului (peste 75 de titluri de
carte), tipografului, editorului, profesorului universitar,
cunoscătorului  şi vorbitorului a multor limbi străine. 
Proiectant şi arhitect, a multor lucrări restaurate şi nu în ultimul
rând călugărul înzestrat de bunul Dumnezeu cu mult har, iubitor de
oameni.
Foarte mulţi scriitori, ziarişti, oameni de cultură au scris şi scriu
despre activitatea părintelui Veniamin Micle. Este invitat la foarte
multe seminarii, conferinţe pentru a împărtăşi din experienţa sa. A
primit foarte multe distincţii, diplome,  de merit, elogii, atât în ţară
cât şi peste hotare. Este cetăţean de onoare al Municipiului Râmnicu
Vâlcea.
Un exemplu de preţuire şi respect îl dovedeşte ziaristul şi omul
de cultură Petre Cichirdan, care de la începutul anului, în ziarul său,
„Culturavâlceană” realizează un interviu amplu cu părintele
Veniamin Micle, intitulat: „Interviul anului” ce apare în fiecare
număr al ziarului...
Ca la fiecaredintre noi, părintele Veniamin Micle, are şi proiecte
ce nu au fost finalizate, legate de Mănăstirea Bistriţa (locul de suflet
al părintelui) cum ar fi: Muzeul Mănăstirii, Laboratorul de carte
veche etc.
În acest sens, în iulie 2011 am scris un articol în ziarul „Curierul
de Râmnic” intitulat „Falsificarea istoriei, voită sau din ignoranţă” ca
un semnal de alarmă, pentru reluarea acestor lucrări, după o întreru-
pere de 23 de ani.
Cum speranţa moare ultima, gândul mă  duce  că se vor lua
decizii bune în viitor. Citez din articol: „Arhimandritul Veniamin
Micle a voit şi susţinut mereu înfiinţarea  Muzeului. În acest sens a
scris o carte de notorietate ştiinţifică, unanim apreciată de specialişti,
intitulată „Ieromonahul Macarie, tipograf român” (2008), în care
demonstrează că acest tipograf şi-a desfăşurat  activitatea la Bistriţa
şi, în cosecinţă, se impune ca acolo să fie o asemenea instituţie de
renume european”.
În finalul intervenţiei mele, pot spune că părintele Veniamin
Micle a intrat în istoria din trecut, în cea din prezent şi, musai, în cea
din viitor.
Avem obligaţia să nu uităm personalitatea şi tot ce este legat de
numele său şi să  fim conştienţi că va lăsa moştenire neamului său,
toată truda vieţii sale, o adevărată mină de aur, de care trebuie să
avem grijă.
Preacuvioase părinte Arhimandrit, vă doresc cu toată sinceritatea
mea, să vă bucuraţi de viaţă, să aveţi sănătate, să vi se împlineaască
dorinţele...Mă rog bunului Dumnezeu, să ne dea posibilitatea să ne
bucurăm mult timp de acum încolo de prezenţa, harul, şi dragostea ce
o purtaţi oamenilor.
Gheorghe JIANU
Înaltpreasfinţite părinte Arhiepiscop Varsanufie, preacuvioase părinte
Arhimandrit Veniamin Micle, doamnelor şi domnilor, stimaţi invitaţi!
Vineri, 11 07 14 la Primăria din Costeşti a avut loc şedinţaConsiliului Local care a atribuit titlul de cetăţean de onoare
Arhim. Veniamin Micle de la Mănăstirea Bistriţa. La şedinţa de acor-
dare a titlului de cetăţean de onoare au reliefat personalitatea arhi-
mandritului membri Forumului Cultural al Râmnicului şi oamenii de
cultură: Dumitru Bondoc, Gheorghe Jianu, Nicolae State Burluşi,
Alexandru Popescu-Mihăeşti, Ioan St Lazăr, Ion Soare, Ştefan
Stăiculescu, Gheorghe Cărbunescu, Marian Pătraşcu.  Sponsorii
deplasării: Gheorghe Jianu, Gh Cărbunescu (inginer expert tehnic
judiciar şi interpret şi compozitor de romanţe), pr. Nicolae State
Burluşi (paroh la Biserica din Râureni şi director al Editurii „Buna
Vestire”, Râmnicu Vâlcea), şi Petre Cichirdan, directorul
Culturiivâlcene. Au luat cuvântul: Dumitru Bondoc (inginer, autor de
monografii, şi al mai multor monografii despre bijuteriile patrimoni-
ale ale Costeştilor) s-a referit la personalitatea sărbătoritului, una din-
tre cele mai proeminente, spunând: „părintele Micle completează şi
continuă şirul marilor personalităţi ale Costeştiului, de la Macarie
încoace (...) Profităm de prezenţa conducerii localităţii, a domnului
deputat şi solicităm constituirea şi analiza unui proiect de reparare şi
modernizare a casei în care locuieşte arhimandritul-monument
(deja), construit la începutul sec XX şi nereparat până astăzi”;
Alexandru Popescu Mihăeşti (octogenar, până nu demult profesor
universitar doctor şi prorector al Universităţii „Spiru Haret” şi
preşedinte al Forumului Cultural al Râmnicului) a subliniat „continu-
itatea pe care Veniamin Micle a creat-o, şi o continuă, pentru ca
flacăra culturii scrise să rămână mereu aprinsă în acest loc al
Costeştiului, care, iată, şi astăzi adună aici cei mai valoroşi oameni
de cultură...”; Nicolae State Burluşi a subliniat activitatea ştiinţifică,
de preoţie şi duhovnicie a acestui „mare învăţat” neobosit slujitor al
credinţei  ortodoxe. Ioan St Lazăr (director al revistei „Lumina Lină”
şi al Centrului de Cercetări Medievale de pe lângă Arhiepiscopia
Râmnicului şi fost conferenţiar universitar doctor la Universitatea
din Piteşti) s-a referit la activitatea ştiinţifică a arhimandritului, la
proiectele sale de mare valoare pentru destinul mănăstirii şi al
Costeştiului...Ion Soare (cercetător în slavistică şi scriitor) a subliniat
rolul uriaş al părintelui Micle în munca de cercetare, studiile şi cărţile
sale, exemplar documentate! 
Întâlnirea nu a fost una de lungă durată mai ales că şedinţa era
una ordinară a Consiliului Local, dar mai
ales că doar cu patru zile înainte, la
Mănăstirea Bistriţa, Arhiepiscopul
Râmnicului organizase un Tedeum în
VENIAMIN MICLE CETĂŢEAN DE
ONOARE AL COSTEŞTIULUI
14 iulie 2014CULTURAvâlceană
onoarea Arhim. Veniamin Micle, unde mai toţi cei prezenţi la
Primărie, au avut prilejul să se desfăşoare...  
V. Micle: Prezenţa familiei mele în Costeşti  este semnalată prin
document încă din secolul XVI, când cneazul Micle cumpără o pro-
prietate în Costeşti... Vă mulţumesc din suflet pentru onoarea pe care
mi-o faceţi astăzi! Eu am venit prima dată prin anul 1953 şi am găsit
aici o mănăstire care m-a fascinat..şcoală, ateliere de lucru! Încă de
atunci, când încă nu se luase decizia de a se închide mănăstiri am
gândit că mi-aş dori să ajung aici...Iată că bunul Dumnezeu le-a orân-
duit pe toate, aşa cum a crezut El de cuvinţă...
Am avut multe satisfacţii, dar şi insatisfacţii...Nu am reuşit să
finalizez proiecte îniţiate de mine: Muzeul Mănăstirii, laboratorul de
carte veche, o şcoală de episcopi şi arhiepiscopi, o tiparniţă
modernă... 
Despre biserica Bolniţa ctitorie a banului Craiovei, sec XV, pot să
vă spun că este pictată (că are cea mai veche pictură murală din Ţara
Românească-în discuţie 1495, 1520) de (am comparat textul din jurul
Pantocratului-similar cu cel pictat de Teofan Grecul, maestrul şi men-
torul lui Andrei Rubliov şi de la care a învăţat Dionisie Rusul) de
Dionisie Rusul care nu se ştie unde era în jurul anuli 1495,6, dar tex-
tul pantocratorului şi stilul desenului, chiar al culorii mergând
către...acest mare pictor de icoane şi biserici...
Simion-Petre
Primăria Oraşului Călimăneşti a organizat în perioada 10 iulie-20 iulie 2014 Tabăra Internaţională de Pictură „Vlaicu
Ionescu” care se află anul acesta la ediţia a VIII-a. În acelaşi timp,
sub aceeaşi egidă, a avut loc şi Tabăra Naţională de Teatru,
„Călimăneşti 2014” care se desfăşoară de şase ani  sub coordonarea
actorului Florin Zamfirescu, celebrul fiu al Călimăneştiului, celebru
actor, pedagog şi regizor român, şi care profesează şi în prezent la
Universitatea Naţională de Artă Teatrală şi Cinematografică
Bucureşti. Deschiderea ambelor tabere s-a desfăşurat la Centrul de
Convenţii şi Expoziţii Nord Oltenia-Seaca în ziua de 11 iulie 2014,
unde, şi când, a avut loc şi Expoziţia retrospectivă 2007-2013 cu
lucrări executate în această perioadă în taberele anterioare!
La deschidere, la prezidiu, au luat loc: primarul Călimăneştiului-
Florinel Constantinescu, vicepreşedintele CJ-Dumitru Perşu; Florin
Zamfirescu, Gh Dican-preşedinte UAP-Vâlcea, şi Joan Panisello,
profesor universitar la Barcelona-artist plastic.
Au urmat comentarii asupra ambelor manifestări.
Această tabără, împreună cu cea de teatru, a constituit un bun
prilej de manifestare culturală a călimăniştenilor, pe parcursul celor
zece zile, participanţii şi locuitorii oraşului Călimăneşti având prile-
jul să asiste la diverse acţiuni! pe lângă cele turistice, şi care ţin de
istoria şi monumentele locului. Pe data de 14 iulie 2014, luni, pe
scena Casei de Cultură Călimăneşti a avut loc spectacolul de teatru
„Visul unei nopţi de iarnă” de Tudor Muşatescu în interpretarea
studenţilor actori prezenţi în tabăra de teatru. Marţi, 15 iulie, la
Muzeul Satului din Râmnicu Vâlcea, Joan Pansiello Chavaria s-a
întâlnit cu admiratorii vâlceni, prezentându-şi biografia, una deosebit
de interesantă. Au fost prezentate şi lucrări ale participanţilor la
tabără, într-o expoziţie, ad hoc. În 16 iulie 2014 la Centrul Turistic
Călimăneşti a avut loc un vernisaj de pictură cu lucrări semnate de
Irina Sava. Pe 17 şi 19 iulie, la Casa de Cultură Călimăneşti au fost
prezentate piesele „Îmi place cum miroşi”, de Neil Simon, şi
„Gâlceava Zeilor”, de Radu Stanca, ambele, în interpretarea
studenţilor actori; iar în seara de 20 iulie, după vernisajul expoziţiei
de pictură cu lucrări realizate în Tabăra „Vlaicu Ionescu”, a avut loc
spectacolul susţinut de aspiranţii la meseria de actor: „Prima Şansă”.
Facem cunoscut, că, tabăra de teatru coordonată de Florin
Zamfirescu, are două componente, cuprinzând studenţi de la Teatru,
pe de o parte, şi tineri care urmează să devină actori, înscrişi pentru
examenul de admitere din toamnă. Aceştia din urmă sunt cei care vor
arăta ce au învăţat în zilele de tabără, în spectacolul „Prima şansă”,
cum de fapt se şi cheamă această secţiune de
participare, în tabără.
*
Duminică, 20 iulie 2014, la Centrul
Turistic Călimăneşti a avut loc ultimul episod
al Taberei Internaţionale de Pictură „Vlaicu
Ionescu” - vernisajul expoziţiei finale. Au fost
prezenţi artiştii participanţi, care şi-au expus
lucrările executate în tabără. Au fost, de
asemenea, prezenţi oameni de cultură din
Călimăneşti şi din Râmnicu Vâlcea. Alături de
Gh Dican, la prezidiul ad hoc întocmit, din
partea primăriei fiind, şi luând cuvântul,
viceprimarul Vasile Scârlea, care, în cuvântul său, a apreciat rezul-
tatele taberei. În fond, mica întrunire care a avut loc, la acest vernisaj,
a reuşit să adune împreună destule elite artistice şi
intelectuale...Haideţi să-i enumerăm într-o ordine oarecare, aşa cum
computerul ni le-a aliniat după prima literă a numelui, autorului de
lucrare: Adrian Tarţa, două lucrări, peisaje, tehnică-pictură cuţit,
impresionism; Adriana Frăţilă, trei lucrări, ulei, schematism
(expunerea pe peretele de sticlă-luminatorului, nu se recomandă);
Cristina Călinescu Fodor, simbolism; Dan Vasiu, tehnică cuţit-mixtă,
simbolism; Daniel Voina, tehnică cuţit-mixtă, clasic-impresionist
(impresionant!); Diana Colibaba, impresionism (vede Cozia mai
degrabă toamna decât în toiul verii!); Eduard Stoenică, simbolism
(floare la butonieră); Irina Sava, tehnică cuţit-mixtă, impresionism;
Iulian Mîţă, combinaţii de tehnici şi stiluri; Joan Panisello, relief pic-
tat, simbolism (minunat!); Junghină Nicolae, simbolism (la munte
paleta e palma şi peisajul, marea!); Loredana Talpoş, materialul şi
determinarea sa, ludică; Marcel Duţu, o recompunere a realităţii
pe această Vale a Oltului; Marin Răducu, ultima modă-a abstractului;
Mioara şi Sergiu Plop, două tablouri, unul simbolist şi altul impre-
sionist (bravo!); Nicolae Sava, după  codri de aramă urmează codri
de argint; Rajko Cuber, şevalet -în fresco; Rodica Tarţa, admirabil
interior de biserică; Viorel Voina, patru lucrări, recital de pictură pen-
tru cartea de poveste (impresionant! arta desenului bate arta
fotografiei); Vlad Iulian Fodor, aşa cum muzica tonală are nevoie de
atonal-tot aşa şi modernismul are nevoie de abstract; Vlad Lozovanu,
şcoala de pictură de la Chişinău. ...O expoziţie de mare clasă, fără
prea mult „tam tam”, aşa cum le stă bine artiştilor în lumea lor,
singuratică. 
cickirdan

Grigore Alexandrescu (1810-1885) a fost poet român născut laTârgovişte. A participat alături de Nicolae Bălcescu, Ion
Ghica, Cezar Bolliac şi alţii la mişcarea social-patriotică îndreptată
împotriva regimului feudal situându-se pe poziţia democratică.
Pentru activitatea sa politică a fost urmărit de autorităţi şi ţinut un
timp la închisoare (1840). A lucrat în redacţia ziarului „Poporul
suveran”, organul Revoluţiei de la 1848 şi a luat parte la lupta pentru
unirea Principatelor, fiind membru în Comisia Centrală de la Focşani.
A debutat cu poezii publicate în „Curierul românesc”. Lirica
patriotică a lui Grigore Alexandrescu exprimă încrederea în viitorul
ţării şi evocă trecutul glorios de luptă al poporului român împotriva
asupririi turceşti („Umbra lui Mircea la Cozia”, „Răsăritul lunii la
Tismana”). Caracterul profund al creaţiei sale îşi găseşte o valoroasă
realizare artistică în satire şi fabule.
În vara anului 1842, Grigore Alexandrescu împreună cu prietenul
său Ion Ghica, au vizitat Mănăstirea Cozia. Această vizită l-a inspirat
să scrie poezia „Umbra lui Mircea la Cozia” şi să consemneze în
„Memorialul de călătorie” preţioase impresii despre acest monument
istoric. Iată câteva secvenţe din acest „Memorial de călătorie”:
„Aceasta (Mănăstirea Cozia) este apărată de o statornică barieră de
un şir de munţi acoperiţi de arbori, de cealaltă parte a râului (...)”.
Arhitectura mănăstirii nu diferă întru nimic de cele mai multe
mănăstiri româneşti.
Apoi, poetul descrie portretul lui Mircea cel Mare pictat în nao-
sul bisericii, în costumul său de cavaler cruciat, şi ne precizează ca la
genunchi are cusuţi în fir, vulturi cu două capete însemn al dublei
despoţii: Ţara Românească şi Dobrogea. Valorosul domn este înmor-
mântat în cea dintâi încăpere a bisericii (pronaos); se află aici două
mari pietre care acoperă mormintele. Inscripţia uneia a început a se
şterge, încât abia poţi descifra câteva cuvinte şi numele „Mircea”, iar
pe cealaltă se desluşesc aceste cuvinte: „Aici odihneşte maica
Teofana Calugăriţa, cu fiica sa, doamna Florica şi fiul său Nicolae -
Vodă leat 1425”. (Aici s-a strecurat o greşeală cu privire la anul 1425
pe care poetul l-a transcris din memorie). 
Cu acest prilej Gr. Alexandrescu a făcut o precizare foarte
importantă; când a intrat pentru prima dată în pronaosul bisericii şi a
zărit mormântul lui Mircea cel Mare el a exclamat: „Iată o
descoperire neaşteptată şi plăcută!” De ce este „importantă această
descoperire”? Răspunsul ni-l dă Augustin Z. N. Pop într-una din
lucrările sale:  „Până la relatarea de drumeţie a Memorialului de
călătorie scris de Gr. Alexandrescu în 1842, nimeni altcineva nu
menţionează existenţa mormântului vajnicului bătrân acolo” (adică a
lui Mircea cel Bătrân).
Între scurta relatare de la 1418, anul morţii lui Mircea cel Mare şi
până la 1842 s-au scurs mai bine de patru secole (424 de ani), timp în
care ctitoria sa a fost vizitată de personalităţi de seamă din ţară şi de
peste hotare. Menţionăm doar câteva: Gavriil, protopopul de la Athos
care a vizitat Mănăstirea Cozia în anul 1517 şi a scris „Viaţa Sf.
Nifon”, în 1657 Paul de Alep a vizitat această ctitorie şi ne-a lăsat
„Însemnări de călătorie”, iar mai târziu Dionisie Eclesiarhul, care a
scris „Hronicul Ţării Româneşti de la 1764 până la 1815”. În toate
aceste lucrări găsim descrieri referitoare la Mănăstirea Cozia şi la
împrejurimile sale, dar fără un cuvânt despre existenţa mormântului
lui Mircea cel Mare. De ce oare a persistat această omisiune de-a lun-
gul timpului? Se ştia doar că această mănăstire a fost ctitorită de
Mircea cel Mare şi că mormântul lui se afla în pronaosul bisericii.
Trebuia să aşteptăm patru veacuri pe Gr. Alexandrescu să vină să
viziteze acest monument istoric şi să facă o descoperire neaşteptată şi
plăcută?
Şi mai departe poetul, în  „Memorialul de călătorie”, ne relatează
următoarele: „Am văzut, cu părere de rău, că pentru o mănăstire cu
un venit de 4 sau 5.000.000 lei nu era destul de bine (între)ţinută,
picături de ploaie şi-au lăsat urmele pe pereţii camerelor...”. „Am
văzut apoi bazinul din partea de sud-vest a bisericii plin cu cei mai
frumoşi păstrăvi”. Din „Foişorul lui Mircea” situat în colţul de sud-
est al chiliilor poetul şi-a aruncat privirea asupra Oltului şi împre-
jurimilor.
„Memorialul de călătorie” în volum  a apărut în 1863. Poezia
„Umbra lui Mircea la Cozia” a fost rodul imediat al impresiilor gen-
erate de zilele petrecute la Cozia. Poezia a purtat, la început, titlul „O
seară la Cozia”. Această poezie a fost publicată prima dată la 7 mai
1844 în revista „Propăşirea” editată la Iaşi de M. Kogălniceanu.
Anul acesta, 2014, se împlinesc 172 de ani de la vizita lui Grigore
Alexandrescu la Mănăstirea Cozia.
GRIGORE ALEXANDRESCU LA MĂNĂSTIREA COZIA
TABĂRA INTERNAŢIONALĂ DE PICTURĂ
„VLAICU IONESCU”, EDIŢIA A VIII-A, 2014
Gheorghe MĂMULARU
15iulie 2014 CULTURAvâlceană
Oradea, oraşul de la poarta de nord-vest a României, timp detrei zile, în perioada 17 – 20 iulie 2014, a fost gazda primi-
toare a celei de a XV-a ediţii a Congresului Internaţional de
Dacologie, organizat de Fundaţia „Dacia Revival Internaţional
Society” din New York, instituţie care, prin preşedintele său, dr.
Napoleon Săvescu, este şi fondatoarea acestei importante acţiuni cul-
tural-istorice, care se organizează anual, de fiecare dată în altă zonă
frumoasa a ţării şi cu altă temă legată de strămoşii noştri DACI.
Ediţia din acest an, jubiliara, iniţial a fost dedicată personalităţii poe-
tului năsăudean sub titulatura: „Dacologia la George Coşbuc”, iar la
intervenţia, încă de la Congresul de anul trecut, de la Buzău, a
Grupului de la Râmnic: „România Grădina Maicii Domnului” prin
liderul său, Mihai Sporiş, a fost introdusă şi secţiunea ,, Anul
Brâncoveanu”, care s-a dovedit a avea acelaşi număr egal de comu-
nicatori.
Deviza congresului, indiferent de ediţie şi tema din program, care
de fapt este esenţa existenţei continuităţii lui şi, în acelaşi timp, recu-
noscută de membrii participanţi, este aceea că: „Noi nu suntem urma-
şii Romei”.
Deschiderea Congresului a avut loc în sala Filarmonicii din
Oradea, unde după cuvântul de salut al reprezentanţilor locali şi
mesajele de felicitare ale românilor americani din New York, trans-
mise de doamna profesor Mariana Terra, au fost expuse comunicările
înaltelor personalităţi invitate şi prezente, cum ar fi fost: prof. dr.
Alexander Rodewald (Germania) – „Dacii punte genetică între popu-
laţii”; Octavian Sărbătoare (Australia) – „Dacism şi neo-dacism:
încotro ne îndreptăm întru trezirea neamului românesc”; prof. univ.
Liviu Alexandru Sofonea & conf. univ. Victoria Cotorobai –
„Ancestralitate → Contemporaneitate → Viitorime” ş.a.
Lucrările Congresului s-au desfăşurat pe 4
secţiuni, în sălile Hotelului CONTINENTAL
FORUM****, după cum urmează: 
Secţiunea 1. – „Dacologia la George
Coşbuc”, în sala „Belvedere” (etaj 8), moderată
de dr. Napoleon Săvescu şi prof. Mariana
Terra. La această secţiune au fost prezenti: vâl-
ceanul Nelu Barbu cu lucrarea: „Dacii în poe-
zia lui George Coşbuc”  şi brâncuşologul Ion
Mocioi, care a făcut parte din grupul nostru, cu
tema: „George Coşbuc la Tismana”;
Secţiunea 2. – „Dacii în conştiinţa lumii”, în sala „Forum” (par-
ter), moderată de dr. Mihai Zamfir şi prof. Gheorghe Funar. La aceas-
tă secţiune au prezentat comunicări vâlcenii: Mihai Sporiş „Am picat
din cer, sau altfel despre continuitate în Dacia străbună” şi Gheorghe
Voica „Al doilea război dacic”;
Secţiunea 3. – „Anul Brâncoveanu”, în sala „Paladium” (parter),
moderată de Prof. Mihai Popescu. Au prezentat comunicări:
Constantin Mănescu „Biblioteca mănăstirii Hurezi în vremea voievo-
dului Constantin Brâncoveanu” şi Gheorghe Sporiş, „ Povestea ulti-
mului Basarab”.
Secţiunea 4. – „Oradea – Filă de istorie”, în sala „Panoramic”
(mezanin). Aici au fost prezentate lucrări ale orădenilor despre fru-
mosul lor oraş, „încărcat de istorie şi legendă”. În holul mare al hote-
lului a fost organizată o expoziţie de carte şi reviste care a funcţionat
pe întreaga perioadă a Congresului.
Pe parcursul celor două zile de dezbateri, au fost prezentate
comunicări, la primele trei secţiuni, în număr de 94, dintre care: 15...
în Plen inclusiv ale gazdelor; 25... la secţiunea „Dacologia la George
Coşbuc; 24... la secţiunea „Dacii în conştiinţa lumii” şi 24 de lucrări
la secţiunea, „Anul Brâncoveanu”.   
La sosire, la Oradea, am fost întâmpinaţi, pe scările hotelului
Continental Forum, de un taraf de lăutari şi o pereche de tineri îmbră-
caţi în frumoase costume tradiţionale bihorene, care ne-au servit, de
bun venit, cu nelipsita pâine şi sare.
În seara primei zile de dezbateri, gazdele ne-au organizat  o ine-
dită seară festivă în care s-au întrecut artişti ai mai multor formaţii
folclorice şi moderne locale, până târziu în noapte când luciul de
oglindă al Crişului Repede a fost iluminat de miile de steluţe căză-
toare din jocurile de artificii. A fost o seară care nu se va uita uşor!.
A doua zi, după încheierea lucrărilor pe secţiuni, am vizitat, la
Muzeul Ţării Crişurilor, Expoziţia itinerantă „Aurul şi argintul antic
al României” iar spre seară, am fost conduşi în incinta Cetăţii
Oradea” unde, după vizitare, timp de două ore, pe scena din amfitea-
trul cetăţii ne-a fost prezentat un spectacol medieval organizat în cin-
stea noastră.
Duminică dimineaţa, după servirea micului dejun, participanţii la
cel de Al XV-lea Congres Internaţional de Dacologie, ediţia 2014, s-
au îmbarcat în cele trei autocare pentru întoarcerea spre casă. 
Tema pentru viitorul congres ar putea fi sau ar putea avea urmă-
torul titlu: „Păstoritul – îndeletnicire dacică” 
23 iulie 2014
În cadrul manifestărilor organizate cu prilejul Zilei ImnuluiNaţional (29 iulie), Societetea Culturală „Anton Pann” din
Râmnicu Vâlcea în parteneriat cu Biblioteca Judeţeană „Antim
Ivireanul” Vâlcea a organizat, începând cu data de 22 iulie 2014,
orele 18, la sediul celei din urmă, atelierul artelor tradiţionale. Au
participat cu standuri de prezentare meşteri populari cunoscuţi în ţară
şi străinătate care au făcut demonstraţii direct în prezenţa audienţei.
În public s-au aflat, între alţii (membrii ai Forumului Cutural al
Râmnicului şi ai Societăţii Culturale „Anton Pann”, cadre didactice,
elevi etc.), viceprimarul comunei Runcu, dl. Marian Bărăscu –
preşedintele Cenaclului „Gib Mihăescu” din Drăgăşani şi o doamnă
respectabilă, vâlceancă de origine, dar trăitoare de mulţi ani în Franţa
şi care a arătat un interes deosebit pentru această manifestare. Cel
care a deschis atelierul asumându-şi rolul de moderator a fost dl.
Nicu Cismaru – preşedintele Societăţi Culturale „Anton Pann”.
Atelierul a continuat şi a două zi, 23 iulie, până după-amiază.
Primul meşter popular prezentat a fost „opincarul” Alexandru
Ilinca, de fapt un meşter care confecţionează diverse produse din
piele, dar care s-a făcut remarcat în ţară şi chiar peste hotare prin arta
de a confecţiona opinci, de unde şi preferinţa domniei sale de a se
numi… opincar. Pe lângă opinci, Alexandru Ilinca mai
confecţionează din piele curele şi chimire frumos decorate, dar şi
căciuli din piei de miel şi „clopuri” – acele pălării specifice purtate
de ciobani. Meşterul pielar a făcut şi o demonstraţie practică de
confecţionare a unei opinci, prezentând mai întâi tipurile de piele
care pot fi utilizate în acest scop.        
A urmat apoi doamna Elena Banu, creatoare de pro-
duse din păr de capră – traiste, covoraşe, covoare, car-
pete etc. Tehnica prelucrării părului de capră nu este
deloc simplă. Se folosesc doar firele de păr cu lungimea
mai mare de 8 cm. Ţesăturile din păr de capră nu se
colorează, culorile finale rezultând din combinarea
celor patru culori caracteristice, anume: albă, neagră,
roşie şi vineţie. De asemenea, aceste ţesături nu se spală
ci ele se curăţă cu un pămătuf umed. 
Următorul meşter popular prezentat a fost doamna
Maria Robescu, cea care confecţionează cu o măiestrie
de neegalat păpuşi pe care le îmbracă apoi în costume
populare create tot de domnia sa. Pe o hartă a României
care avea delimitate regiunile sale istorice, artista populară a plasat în
fiecare câte o păpuşă îmbrăcată în costumul naţional specific acelei
regiuni. A fost o idee frumoasă şi ingenioasă prin care era privitorul
era pus la curent rapid cu portul popular românesc specific diferitelor
zone ale ţării.
Gabriel Medvedov, un artist plastic complex, a prezentat publicu-
lui participant câteva obiecte artistice realizate din deşeuri recicla-
bile: sticlă, coajă de copac, cânepă, lemn etc. Este uimitor cum un
artist talentat poate da valoare artistică unor deşeuri ingenios şi cu
mult bun gust folosite. 
Cunoscutul cioplitor în lemn, dl. Vasile Ene a prezentat apoi tot
felul de obiecte populare de uz gospodăresc din lemn cărora le-a dat
valoare artistică prin realizarea unor intarsii pe suprafaţa lor
reprezentând diferite modele populare româneşti: linguri, cuţite,
furculiţe, căuce, cutii pentru sare sau zahăr, solniţe etc. De asemenea,
domnia sa are în palmares diferite crucifixe din
lemn frumos ornamentate. Maestrul Vasile Ene a
vorbit celor prezenţi despre simbolurile încrustate
pe obiectele cioplite din lemn şi despre mesajul lor.
În vechime, astfel de obiecte constituiau un mod
de comunicare între oameni, o cale de exprimare a
unor sentimente şi stări sufleteşti. 
Cunoscuta pictoriţă de icoane pe sticlă şi nu
numai, Violeta Scrociob, vicepreşedinte al
Societăţii Culturale „Anton Pann”, a vorbit celor
prezenţi la deschiderea atelierului despre tehnica
picturii pe sticlă, exemplificând-o prin intermediul
a două dintre ucenicele sale – Mădălina Vătăşescu,
de 17 ani, şi Nadira Mecherel, de 10 ani. Cele două pictoriţe mai
tinere fac parte dintr-un grup mai larg de ucenicii dornici să înveţe
pictură de la maestra lor Violeta Scrociob, grup care are un nume
sugestiv: „Cromatic”. O frumoasă expoziţie de icoane pe sticlă real-
izate de cele două ucenice prezente la manifestare a însoţit
explicaţiile pertinente ale Violetei Scrociob. 
În pauza dintre două prezentări, au încântat asistenţa cu glasurile
lor cunoscuta interpretă de muzică populară Mioara Raica şi Andreea
Scrociob (fiica Violetei Scrociob), o tânără talentată care, dacă va
munci cu perseverenţă, va face carieră în muzica clasică. Nu în ultim-
ul rând, un grup de eleve din Runcu, îmbrăcate în nişte frumoase cos-
tume populare şi care fac parte din Ansamblul de dansuri populare
„Runculeţul”, a prezentat câteva frumoase jocuri populare în acom-
paniamentul la fluier al rapsodului popular Florea Tudor, fost primar
al comunei Runcu.                                 
Paul  STĂNIŞOR

Gheorghe SPORIŞ
AL XV-LEA CONGRES INTERNAŢIONAL DE DACOLOGIE
MOTTO: Autorii multor cercetări ştiinţifice au trecut în lumea
celor veşnici iar  rezultatele activităţii lor au rămas neaplicate.
Inginerul agronom  Guth Ioan, absolvent al Facultăţii deAgronomie Craiova, promoţia 1957, a obţinuti titlului de doc-
tor cu lucrarea „Studiul unor asocieri de erbicide (de tip sutazin),
aplicate culturilor de porumb şi remanenţa lor asupra culturilor de
grâu şi trifoi”. Guth  Ioan a reprezentat pentru generaţiile de
specialişti  din agricultura judeţului Vâlcea şi nu numai, în perioa-
da1950-1990, un exemplu de pregătire profesională, muncă, dârzenie
şi dăruire, ceea ce ia adus respectul cuvenit din partea specialiştilor,
a ţăranilor cu care a colaborat peste 30 de ani şi pe care, pentru
munca şi cinstea lor, ia respectat şi divinizat!...dispus întotdeauna să-
şi sacrifice timpul pentru a-i ajuta, teoretic şi practic.
Combatere chimică a buruienilor la acea vreme era de mare actu-
alitate, aceasta, devenind o parte integrantă a agriculturii moderne,
care se baza pe o înaltă productivitate a muncii omului prin folosirea
maşinilor agricole perfecţionate şi a  erbicidelor, obţinând rezultatele
în producţia intensivă de trei până la cinci ori mai mari decât în agri-
cultura tradiţională.
Autorul foloseşte definiţia buruienilor din Dicţionarul enciclope-
dic român,1962: „Plantă străină într-o cultură agricolă care produce
pagube prin consumul de apă şi substanţe nutritive din sol, con-
ducând la scăderea producţiei”. În acest sens îi cităm pe
Acad.Gh.Ionescu-Siseşti şi prof. Ieremia Staicu, coordonator al
lucrării de doctorat, care definesc buruenile ca „Plante sălbatice
adaptate să trăiască împreună cu plantele cultivate, pe care le stânje-
nesc în dezvoltarea lor, iar uneori le dustrug sau le elimină din lan”;
iar prof. Dimancea completează  această definiţie: „Acele plante care
apar în culturi şi pe pajiştile naturale, care produc pagube agriculturii
şi creşterii animalelor”.
Plecând de la acest aspect al reducerii producţiilor în condiţiile
existenţei buruienilor în culturile agricole .ing.Guth.s-a angajat în
realizarea acestui studiu în partea de mijloc a râului Olteţ, localitatea
Zătreni, cu sol aluvionar-argilos, cu precipitaţii neregulate, reparti-
zate în timpul anului cu exces de umiditate, uneori prelungite, ceea
ce determină condiţii puţin prielnice pentru creşterea plantelor de
cultură, dar bune pentru creşterea buruienilor (la începutul anotimpu-
lui cald - luna iunie).
Combaterea chimică a buruienilor în ţara noasrtă după anii 1950
a devenit o parte integrantă a revoluţiei ştiinţifice din agricultura
moderne, şi, care, prin folosirea mecanizării, şi irigării au condus la
creşterea productivităţii  agricole, la obţinerea unor producţii în zona
ÎN MEMORIAM-INGINER GUTH IOAN
Vasile GREVUŢU

Ziarul  apare cu 16 pagini, când poate, ca să respecte Legea 186/2003! Ziarul se adresează cetăţenilor cu

respectivă de 3500-4000 kg grâu şi la 5000-8000 kg porumb la hec-
tar.
Mai puţin vorbăreţ aşa cum îi stă bine unui om stăpân pe profesie,
întotdeauna tranşant, privind practica şi teoria.  L-am  însoţit ani
dearândul la instruirile specialiştilor organizate pe bază de programe
trimestriale şi anuale, i-am apreciat nivelul profesional-ştiinţific ridi-
cat, sobrietatea şi claritatea folosirii termenilor specifici domeniului
de activitate . 
Dorinţa de îmbogăţire a cunoştiinţelor şi de aplicare a acestora în
activitatea de producţie, ,,de a fi la zi” cu rezultatele cercetării
ştiinţifice la nivel naţional, şi aplicarea a acestora în marea producţie,
l-a determinat să urmeze cursurile pentru obţinerea titlului de doctor,
realizând o cercetare de excepţie într-o zonă  geografică mai puţin
productivă, cu terenuri grele, ca urmare a neaplicării anterior a unor
tehnologii de producţie adecvate: arătura adâncă cu scormonitor,
amendarea terenurilor pentru combaterea acidităţii solului, folosirea
îngrăşemintelor chimice şi a celor naturale, a substanţelor chimice
pentru combaterea buruenilor în  zona comunei Zătreni a judeţului
Vâlcea. 
Cuprinsul tezei pentru obţinerea titlului de doctor în Agronomie
a fost structurat în cinci capitole pentru a căror întocmire a consultat
o bibliografie vastă de 149 lucrări ştiinţifice din domeniul agriculturii
şi a celorlalte ramuri înrudite, care prin modul de folosire au dus la
sporirea influenţei pozitive a folosirea substanţelor chimice în scopul
combaterii buruienilor şi a creşterii producţiilor, a calităţii şi
rentabilităţi producţiei agricole. 
Principalele capitole ale lucrării se referă la: Importanţa comba-
terii buruienilor din culturile agricole (I);           
Cercetări efectuate şi metoda de lucru, descrierea experienţei şi a
erbicidele folosite (II); Cea de a doua experienţă se referă la
„Determinarea speciilor de buruieni după următoarele plante culti-
vate: porumb, fasole, cartof, trifoi, sfeclă şi ovăz, concretizându-se în
folosirea erbicidelor asociate în perspectiva anilor (III-IV); Cel de al
cincilea capitol se referă la concluzii şi recomandări pentru producţie
(V).
Aceste aspecte legate de utilizarea erbicidelor, nu reduc deloc
importanţa lor în combaterea buruienilor, ci impun o corelare cu cele-
lalte mijloace de luptă contra lor. Efectul favorabil al asolamentului
în scăderea gradului de îmburuenare, contrubuţia directă a lucrărilor
solului precum şi a celorlalte măsuri de distrugere a buruienilor şi
efectul erbicidelor aplicate, se completează reciproc. Combaterea cât
mai eficientă a  buruenilor, înlăturarea cât mai mult a pierderilor de
recoltă ce se datorăsc înburuenării culturilor, nu se poate realiza decât
prin îmbinarea armonioasă a tuturor metodelor de luptă împotriva
buruenilor. Integrarea acestor metode este impusă şi de  necesitatea
menţinerii unui echilibru biologic în natură, care nu trebuie dereglat
prin acţiuni unilaterale exagerate cum ar fi utilizarea în exces a
substanţelor chimice.
Plecând de la organizarea şi respectarea unui asolament care să
asigure succesiunea corectă a culturilor,  aplicarea unui sistem de
lucrare a solului, corespunzător cerinţelor fiecărei culturi şi aplicarea
unor doze moderate de erbicide, se asigură o eficenţă maximă în
combaterea buruienilor. 
Inginerul Ioan Guth a trecut în lumea celor veşnici la data de 20
iulie 1977, după o grea boală contractată de la substanţele chimice
folosite în combaterea chimică a buruienilor. 
Pe 17 iulie 2014, comuna Amărăşti din judeţul Vâlcea a aniver-sat 433 de ani de la prima atestare documentară. Sărbătorirea
a avut loc în cetatea cărţii vâlcene şi a cuprins un simpozion evocativ
şi un recital susţinut de binecunoasctul grup „Haiducii din Amărăşti”.
Manifestarea organizată de Societatea Culturală „Anton Pann”, prin
implicarea directă a preşedintelui său, Nicu Cismaru, Primăria
Amărăşti şi Biblioteca Judeţeană „Antim Ivireanul”, s-a bucurat de o
participare selectă: senatorul Laurenţiu Coca, deputatul Aurel
Vlădoiu, fiu al comunei, prefectul judeţului Vâlcea, Dumitru
Cornoiu. De asemenea la eveniment au fost prezenţi membri ai
Societăţii Culturale „Anton Pann”, ai Forumului Cultural al
Râmnicului, Asociaţiei Seniorilor din Educaţie, Ştiinţă şi Cultură,
primarul comunei Prundeni, Horia Horăscu, şi al comunei Creţeni,
Ion Spârleanu, viceprimarul de la Pesceana, Giorgian Fulgescu ş.a.
În deschiderea simpozionului cu genericul „433 de ani de la
atestarea documentară a localităţii Amărăşti”, Corina Bedreagă a
transmis un mesaj din partea Bibliotecii Judeţene şi a directorului,
Remus Grigorescu. 
Moderatorul acţiunii, Nicu Cismaru ne-a introdus în atmosfera de
sărbătoare, s-a referit la notorietatea invitaţilor, a prezentat câteva
date reprezentative despre localitate şi despre grupul folcloric. Pe
parcurs a imprimat sărbătorii un specific sobru, original, alocuţiunile
alternând cu piese muzicale interpretate de grupul vocal.
Senatorul Laurenţiu Coca a estimat că este impresionant ceea ce
se realizează în partea de sud a judeţului nostru, la Amărăşti,
Prundeni, Creţeni şi în alte localităţi şi a transmis adunării un salut
din partea preşedintelui Consiliului Judeţean Vâlcea, Ion Cîlea. 
Şi prefectul judeţului, Dumitru Cornoiu, a apreciat starea de nor-
malitate care se instaurează în societatea noastră, care ne permite să
ne respectăm trecutul, să îl cinstim şi astfel vom avea viitor şi a invi-
tat oamenii de cultură să contribuie în mod substanţial la dezvoltarea
societăţii româneşti. O prezentare bine documentată, din punct de
vedere geografic şi istoric a localităţii Amărăşti a făcut primarul aces-
teia, prof. Constantin Drăghici, aflat la cel de-al treilea mandat în
fruntea obştei. Comuna este situată în partea sudică a judeţului
Vâlcea, în platforma Olteţului, subdiviziune a Podişului Getic, pe
cursul mijlociul al râului Pesceana, în arealul Podgoriei Drăgăşani.
Dispune de un important potenţial uman, agricol, cultural şi spiritual.
Este o vatră veche de cultură românească unde se păstrează tradiţiile
populare, valorile autentice. În acest scop, în urmă cu un deceniu s-
au iniţiat „Târgul de la Amărăşti”, manifestare complexă, care se
organizează în fiecare an de Sfântul Slăvitul Prooroc Ilie Tesviteanul
şi Zilele Comunei Amărăşti.
Câteva realizări vorbesc despre destoinicia primarului, despre
dorinţa sa şi a Consiliului Local de a transforma comuna într-o
aşezare modernă: executarea a 14 km de reţele de alimentare cu apă
şi canalizare pe artera principală; construirea unei şcoli moderne şi a
unei grădiniţe; asfaltarea drumurilor comunale în proporţie de 65%;
iluminarea întregii localităţi, etc. În prezent se lucrează la reabilitarea
parcului „Zăvoi”, cu o suprafaţă totală de 4 ha, cu bani obţinuţi de la
Agenţia Fondului pentru Mediu şi la amenajarea unei baze sportive
multifuncţionale. Un alt obiectiv care trebuie finalizat este căminul
cultural. 
Şi prof. Ion Abagiu a prezentat date interesante din istoria
comunei, multe fiind cuprinse în monografia întocmită de regretatul
profesor Victor Drăghici. Cadrul natural a favorizat dezvoltarea
comunităţilor umane din cele mai vechi timpuri. Moşnenii de pe
valea Pescenei erau cultivatori de pomi fructiferi şi viţă de vie, fiind
o importantă zonă viti-pomicolă. Printre altele a subliniat că
locuitorii din Amărăşti au participat la marile evenimente din istoria
ţării, iar comuna se mândreşte cu peste 150 de eroi, al căror nume
este înscris le loc de cinste pe monumentul amplasat în faţa
Primăriei. De aceea tineretul are motive să privească cu încredere,
demintate şi responsabilitate viitorul. 
Aurel Vlădoiu, om politic cu experienţă, aflat la al treilea mandat
de deputat în Parlamentul României a prezentat o listă impresionantă
a personalităţilor din localitate, oameni de suflet remarcabili, care au
dus faima comunei în Europa şi în lume: scriitori, dramaturgi,
publicişti, cercetători, ingineri, chimişti, profesori, medici,
farmacişti, teologi, de mare valoare, al căror nume se păstrează în
monografia localităţii: Ştefan şi Paulian Abagiu, Alexandru,
Gheorghe şi Nicolae Costeanu (cu doctorat la Sorbona), Marin
Iliescu, ş.a. Printr-o coincidenţă, deputatul Aurel Vlădoiu, locuieşte
pe strada Alexandru Costeanu din Râmnicu Vâlcea şi se mândreşte
cu acest lucru. De pe această filă nu pot lipsi Aurel Vlădoiu, Anton
Miţaru şi Alex. Cetăţeanu, scriitor, stabilit în Canada. Despre Nicolae
Oiţă, fost farmacist la Spitalul Militar din Iaşi, care a pornit dintre
amărăşteni şi a avut o carieră profesională meritorie, a vorbit Marian
Pătraşcu, membru al Forumului Cultural al Râmnicului, care a apre-
ciat, în context, activitatea Societăţii Culturale „Anton Pann”. O
contribuţie la creşterea notorietăţii comunei aduce Grupul „Haiducii
din Amărăşti”, o formaţie de mare succes, compusă din 11 artişti
amatori, care păstrează tradiţiile culturale româneşti,  exprimă cu
naturaleţe şi sensibilitate, ceea ce satul românesc a dăruit vieţii spir-
ituale, cu o activitate recunoscută în ţară şi peste hotare şi a imprimat
două albume cu câte 14 piese. Conducerea muzicală este asigurată de
renumitul profesor Constantin Ceauşu, iar instructor artistic este
chiar primarul Constantin Drăghici, component al grupului. La acest
moment aniversar am avut plăcerea să-l reîntâlnesc pe fostul primar
de dinainte de 1989, Vasile Mărgăritescu, care a condus bine des-
tinele comunei timp de 15 ani, iar acum cântă în ansamblu alături de
nepotul său, actualul primar. Grupul „Haiducii” ne-a oferit momente
muzicale de virtuozitate, fiind aplaudat cu generozitate de
participanţi. 
Sentimente patriotice fireşti ne-a trezit şi poezia „Străine du-te
acasă!” prezentată de Nicu Cismaru. Este important ca în condiţiile
globalizării să ne păstrăm limba română şi religia ortodoxă, tradiţiile,
portul popular şi independenţa. Sincere felicitări celor care au con-
tribuit la reuşita acestei splendide aniversări şi cele mai bune urări
harnicilor locuitori ai comunei Amărăşti.
P.S. Ar fi interesant ca fiecare localitate să prezinte şi în reşedinţa
judeţului principalele realizări, cu ocazia împlinirii unui număr de ani
de la prima atestare documentară, sau cu prilejul zilei
oraşului/comunei, ce ar creea o emulaţie cu efecte benefice asupra
vieţii sociale şi spirituale.
Gheorghe PANTELIMON

